ဖြိုး အလ်ဝိုင်: ဘာသာခြားများ မေးခွန်းများအတွက် အဖြေများ (၁၂)\nCaha ya နှင့် အပြန်အလှန်\nCaha ya: စာမှာ islammyanmar ဆိုက်က လူတွေကို စိတ်ပညာနဲ့ လှည့်စားနေတဲ့ ဦးဌေးလွင်ဦး ဆိုသူ တစ်ဦးရဲ့ စိတ်လှည့်စားမှု အယူများ ဖြစ်တယ်လို့ ရေးတယ်။\nU Htay Lwin Oo: မိတ်ဆွေတို့ မိရိုးဖလာအချုပ်အနှောင်ထဲမှ ကင်းပါစေ၊ ပညာဗဟုသုတများ တိုးပါစေလို့။\nCaha ya: အိုင်စတိုင်းလ်က ပြောတယ်- ကမ္ဘာမှာ ဖန်ဆင်းရှင် ၀ါဒပျောက်ဆုံးလိမ့်မယ်- သဘာဝတရားကို ကိုယ်စားပြုတဲ့ သဘာဝနဲ့ ကိုက်ညီတဲ့ ဗုဒ္ဓဘာသာ တစ်ခုပဲ နောက်ဆုံး ရပ်တည်လာလိမ့်မယ်-။ ဒါကို islammyanmar ဆိုက်မှာ ထည့်ပေးပါ။\nU Htay Lwin Oo: ကျွန်တော်လည်း သဘာဝနဲ့ ကိုက်ညီတဲ့ ဘာသာတရားကို လက်ခံချင်ပါတယ်။ လေ့လည်း လေ့လာနေပါတယ်။ တကယ်လို့ အိုင်စတိုင်းပြောသလို ဗုဒ္ဓဘာသာက သဘာဝနဲ့ကိုက်ညီသလား မကိုက်ညီ ဘူးလား ကျွန်တော်ကိုယ်တိုင် မသိသေးပါ။ ဒါကြောင့် မိတ်ဆွေအနေနဲ့ ကြိုးစားပြီး ကျွန်တော့ကို သက်သေ ပြပေးနိုင်ရင် ကျေးဇူးတင်ပါတယ်။ ဒီအတွက်လည်း လေ့လာလိုပါတယ်။\nCaha ya: The religion of the future will beacosmic religion. It should transcend personal God and avoid dogma and theology. Covering both the natural and the spiritual, it should be based on\na religious sense arising from the experience of all things natural and spiritual asameaningful unity. Buddhism answers this description. If there is any religion that could cope with modern scientific needs it would be Buddhism. (Albert Einstein)\nU Htay Lwin Oo: မင်္ဂလာပါ။\nမောင်ရင့် ၀ိရိယကို အသိအမှတ်ပြုပါတယ်။ မောင်ရင်ထင်တဲ့ အမှန်တရားမှာ - သူတစ်ပါးအပေါ် စေတနာ ထားတာကိုလည်း လေးစားပါတယ်။ ရွှေမှန်ရင် မှတ်ကျောက်တင်ခံရဲရမှာပေါ့။ ဦးလေးဘက်ကလည်း မောင်ရင့် ကို စေတနာ ထားပါရစေ- အမှန်တရားကို သိမြင်ပါစေလို့ မေတ္တာထားပါရစေ-၊ လူလူချင် စေတနာ မေတ္တာ ထားတာ မမှားဘူးထင်ပါတယ်။ အိုင်စတိုင်းက ရူပသင်္ချာရှင်ပါ။ ဘာသာရေးပညာရှင် မဟုတ်ပေဘူး။ သူက ဂျူး ဘာသာဝင်ဖြစ်တယ်။ ဘာသာရေးကို သူ့မိရိုးဖလာလောက်ပဲ သိခဲ့တယ်။ သူ့မိရိုးဖလာ ဂျူးလူမျိုးတွေ က ခံစား ယုံကြည်တဲ့ ဖန်ဆင်းရှင်ဘုရားဆိုတာ တိုရာဟ်ကျမ်းမှာ ပုံဖေါ်တဲ့ ဣိသရေလူမျိုးတို့ ကိုယ်ပိုင်ဘုရားနဲ့ သူ့ ပတ်ဝန်းကျင်ကပြောဆိုနေတဲ့ ရှေးရောမလူမျိုးတို့ဖွင့်ဆိုတဲ့ ကောင်းကင်နိုင်ငံတော်က ဘုရားမျှသာ ဖြစ်ပါ တယ်။ သူ့အနေနဲ့ အစ္စလာမ်သာသနာရဲ့ဒသနနဲ့ ပရမတ်ဘုရားဆိုတာကို သိမှမသိခဲ့တာပဲ။ ပြီးတော့ ပိဋကတ် ကျမ်းစာကိုလည်း အစအဆုံးမဖတ်နိုင်ခဲ့ကြောင်း သူ့စကားကသက်သေပြပါတယ်။ ဒီကမ္ဘာမှာ ပိဋကတ် ကျမ်းစာ လောက် သဘာဝမကျတဲ့ကျမ်း အခြားကျမ်းစာရှိတယ်လို့ မောင်ရင်ထင်လို့လား။ ကွန်မြူနစ်တွေခေတ်စားတဲ့ ကာလမှာ အိုင်စတိုင်းက ကြီးပြင်းခဲ့တယ်။ ကွန်မြူနစ်ခေါင်းဆောင်ကြီး ကားလ်မစ်လည်း ဂျူးပါ။ ဆိုဗီယက် ယူနီယံဖခင်ကြီး လီနင်လည်း ဂျူးပဲလေ။- ဂျူးလူမျိုးက lobby လုပ်တဲ့နေရာမှာ သိပ်ထူးချွန်တယ်။ အဲ့ဒီကာလ မှာ ပိဋကတ်ကို စေ့စုံအောင် မဖတ်ဘူးရှာတဲ့ ဗုဒ္ဓဘာသာခေါင်းစဉ်အောက်က ပညာရှင်တွေက ကြားဘူးနားဝ အလိုက်သင့်တရားလေးများကို သဘာဝကျကျ မွမ်းမံပြီး ဘာသာရေး အဖြေတွေပေးခဲ့တာကိုပဲ အိုင်စတိုင်းက ကောက်ချက်ချပြောခဲ့တဲ့ စကားပါ။ ဒါကိုလည်း အိုင်စတိုင်းပြောတဲ့ Buddhism answers this description က ထောက်ပြနေတယ်- မောင်ရင်။ ပိဋကတ်တော်လာ စာပေများဟာ တစ်ကယ့် သဘာဝယုတ္တိနဲ့ ကိုက်ညီသလား မကိုက်ညီဘူးလား- မောင်ရင်ကိုယ်တိုင် လေ့လာပါ။ မောင်ရင်လက်ခံထားတဲ့ ဗုဒ္ဓအဆုံးအမ အရပဲ “သူများ ပြောတိုင်းလည်း မယုံနဲ့၊ ဆရာသမားမိဘပြောတိုင်းလည်း မယုံနဲ့၊ ငါဘုရားဟောတိုင်းလည်း မယုံ နဲ့- လက်တွေ့ နဲ့ ကိုက်ညီမှ ယုံကြည်ပါ-” လို့ ပြောထားတဲ့ ကာလာမသုတ်ကို မောင်ရင် ပြန်သတိရပါ။ သို့မဟုတ် မောင်ရင်က ဦးလေးကို ဆွေးနွေးချင်တယ်ဆိုရင်လည်း ခွင့်ပြုပါတယ်။ သို့သော်- မောင်ရင့် နာမည်ရင်း၊ လိပ်စာ မှန်ပေးရ ပါလိမ့်မယ်။ ဘာသာရေးကို ဆွေးနွေးတာကြောင့် ရိုးသားပွင့်လင်း၊ ယဉ်ကျေးဘို့တော့ လိုတယ်နော်။ ပစ်စာ သဘောမျိုးတော့ ဦးလေးဆီကို ပစ်မလာဘို့ ဦးလေး မေတ္တာရပ်ခံတယ်။\nမောင်ရင့်အနေနဲ့ အမှန်တကယ် သဘာဝယုတ္တိကိုပဲ လက်ခံလိုတယ်ဆိုရင် မောင်ရင့်လို လူမျိုးကို လှိုက်လှိုက် လှဲလှဲကြိုဆိုနေမှာပါ။\nCaha ya: အောင်ဆန်း မော်လမြိုင်\nအမည်နာမနဲ့ မွေးရပ်ကို သိရလို့ ကျေးဇူးတင်ပါတယ်။ အမှန်တရားကို ရှာဖွေနေသူ ဖြစ်ရင် ကြိုဆိုပါတယ်။ ကျွန် တော့နာမည်နဲ့ လိပ်စာကတော့ ဆိုက်မှာ ဖေါ်ပြပြီးသားပါ။\n(၁) သူများပြောပါများလို့-- မှန်တယ်လို့ ထင်တဲ့ အမှန်တရား\n(၂) လိမ်ပါများလို့ အဲ့ဒီလိမ်လည်ခြင်းက ကိုယ်ကိုယ်တိုင် မှန်တယ်လို့ ထင်မှတ်တဲ့ အမှန်တရား\n(၃) မိရိုးဖလာအစွဲကြောင့်- နှတ်မရနိုင်တဲ့ အစွဲနဲ့ မှန်တယ်လို့ ထင်နေတဲ့ အမှန်တရား နဲ့\n(၄) ပကတိစစ်စစ် ကိုယ်တိုင်သိ အမှန်တရား- ရယ်လို့ ရှိပါတယ်။\nနံပါတ် (၁)က (၃) ထိက ထင်မှတ်တဲ့ အမှန်တရားဖြစ်ပြီး (၄)ကသာ အမှန်တရား စင်စစ် ဖြစ်ပါတယ်။ အဲ့ဒီ ပက တိအမှန်က သိပ်ခါးပါတယ်။ နံပါတ် ၁ က ၃ ထိ ပန်းဘဲဖိုမှာ သံချေးခွာသလို အခွာခံနိုင်မှ နံပါတ် ၄ ကို စမြင် လိမ့်မယ်။ ဒါတောင် မြင်ယုံပဲ ရှိဦးမှာ လက်ခံနိုင်မှာ မဟုတ်ဘူး။ လက်ခံနိုင်ဘို့ရာ ထူခြားတဲ့ သူရဲကောင်း သတ္တိ ရှိဘို့တော့ လိုလိမ့်မယ်။\nမောင်ရင် စဉ်းစားပါ။ ဦးလေးကတော့ ပကတိ သစ္စာကို သိထားသူလို့ ၀န်ခံပါရစေ။ ဒီတော့ ဦးလေးဆီကို မောင် ရင် မတိုင်မှီက လူပေါင်းများစွာ လာခဲ့ပါပြီ။ သူတို့ခမြာတွေ ခိုင်ခန့်တဲ့ ကျောက်တောင်လို သစ္စာ တရားကို မြှားနဲ့ ပစ်သလို- သူတို့ရဲ့ မြှားဦးတွေပွန်းပဲ့ပြီး ပြန်သွားကြတယ်။ ဒီတော့- ဦးလေးနဲ့ ဆွေးနွေးမယ်ဆိုရင် ဦးလေးလို သတ္တိမျိုးတော့ ရှိဘို့လိုတယ်။ မငြင်းဆန်နိုင်တာကို လက်ခံရဲတဲ့သတ္တိပါ။ မငြင်းဆန်နိုင်လို့ ကပ်ဖက်ခံတာ။ မငြင်း ဆန်နိုင်လို့ ဆဲဆိုသွားတယ်။ မငြင်းဆန်နိုင်လို့ ရှောင်ထွက်သွားတာ- မငြင်းဆန်နိုင်လို့ ကျွန်တော့ထက်သိတဲ့ လူတွေဆီမှာ မေးဦးမယ်ဆိုပြီး- အကြောင်းပြတာမျိုး ဆိုရင်တော့ လူသားဖြစ်ခြင်းရဲ့ ဂုဏ်သိက္ခာကျပါတယ်။ ဦးလေးကတော့ လူသားဖြစ်ခြင်း ဂုဏ်သိက္ခာအကျမခံဘူး။ လူ့ဘ၀တိုတိုလေးမှာ မှန်တာကိုပဲလက်ခံ မယ် ဆိုတာ မွေးရာပါ သတ္တိလို့ ပြောပါရစေ။ မောင်ရင်မှာလည်း အဲ့ဒီလို သတ္တိမျိုး ရှိနိုင်မယ်ဆိုရင် ဆွေးနွေးပါ။\nမဆွေးနွေးဘူးဆိုရင်လည်း- ဦးလေးအနေနဲ့ ပကတိ သစ္စာတရားကို တိုင်တည်ပြီး- မောင်ရင့်ကို ရိုသားဖြူစင်စွာ မေတ္တာထားပါရစေ--၊ မောင်ရင့်အနေနဲ့ ကုလားဘုန်းကြီး၊ ဗမာဘုန်းကြီးတွေ ပြောတဲ့ သာသနာကို ပစ်ပါယ်ပြီး အစ္စလာမ်သာသနာကို လက်ခံလိုက်ပါ။ မောင်ရင့်ဘ၀ရော- သားစဉ်မြေးဆက်ဘ၀ရော ရိုးရိုးနေရင် ပီတိရသကို ခံစားရပါလိမ့်မယ်။ ၀ိပဿနာကို ကျင့်ရင် ၀ိမုတ္တိရသကို အလွယ်ကူဆုံးနည်းနဲ့ အမြန်ဆုံး ဆိုက်မြိုက်ပါလိမ့်မယ်။\nCaha ya: ကျွန်တော့်ထက်အသက်အနေနဲ့ ကြီးတဲ့ အတွက် ကိုလွင်ဦးလို့ ပဲ ခေါ်ပါမယ်။ ပကတိ သစ္စာ ဆိုပြီး ကိုလွင်ဦးရဲ့ စာမှာရေးထားတယ်။ ကိုလွင်ဦးတို့ မှာ သတ်မှတ်ထားတဲ့ သစ္စာရဲ့ အဓိပ္ပာယ်ဖွင့်ဆိုချက်ကို သိပါရ စေ။ ကိုလွင်ဦးကို ကျွန်တော်ကြည့်တာ ဗုဒ္ဓဘာသာကို ခေတ်နဲ့ အညီလိုက်ပြောင်းနေတဲ့ အရှေ့ အာရှက လူတွေ နဲ့ သွားတူနေပြီ။ ပြန်လည်သုံးသပ်စေလိုပါတယ်။\nU Htay Lwin Oo: ဟုတ်ကဲ့- ခက်တော့ခက်ပြီ။ ကရင်ကြီးကို ဘာလူမျိုးလဲ မေးသလို ဖြစ်နေမလားပဲ။ သစ္စာ ဆိုတဲ့ အဓိပ္ပါယ်ကို မေးတော့- သစ္စာဆိုတာ မြန်မာများနားလည်တဲ့ မြန်မာစကားဖြစ်နေပြီပဲဗျာ။ ဒါပေမယ့် နားလည်ခံစားမှုကို မေးတာထင်ပါတယ်။ ဖေါက်ပြန်ပြောင်းလည်းမှု မရှိခြင်း၊ အစဉ်တည်မြဲခြင်း (အစဉ်တည်မြဲ တယ်ဆိုလို့ အနတ္တနဲ့ မရောစေချင်ပါ။) လို့ပဲ ပြောရမှာပေါ့။ ဒီနေရာမှာ ဒုက္ခ၊ သမုဒယ၊ နိရောဓ၊ မဂ္ဂ တွေ ဖယ်လိုက်ရင် သစ္စာ ဟာ အမည်နာမကင်းတဲ့ သစ္စာ ဖြစ်သွားလိမ့်မယ်။ အဲ့ဒီအတွက် ဝေါဟာရမရှိတော့ ပကတိ သစ္စာလို့ ပြောလိုက်ရတာပဲလေ။\nဘုန်းကြီးတိုင်းက ခေတ်လူတွေ နားလည်အောင် ခေတ်နဲ့အညီ တရားဟောရတယ်၊ ခေတ်ပေါ် ဖြစ်ပျက် နေတာ နဲ့ ဥပမာပေးပြောရတယ် ဆိုတာများ မမေ့သင့်ဘူးဗျာ။ ဘယ်လိုပြောပြော သစ္စာဟာ သစ္စာပါပဲ။ တရားဟာ တရားပါပဲ။ ပရမတ်ဟာ ပရမတ်ပါပဲ။ အကိုးအကားမရှိဘဲ- အထောက်အထားမရှိဘဲ - ဒါကတော့ ကိုယ်တော် ဂေါတမပြောတာ။ ဒါကတော့ ကိုယ်တော်ယေရှုပြောတာ၊ ဒါကတော့ ကိုယ်တော်မုဟမ္မဒ်ပြောတာလို့ နာမည်ကို အလွဲသုံးစားလုပ်ပြီး ကိုယ်ပြောချင်ရာ ပြောလို့တော့ မရဘူးဗျာ။\nပြောချင်ရာကို ပြောလိုရင်တော့- ပြောလိုသူဟာ အဆိုပါ ကိုယ်တော်များ ပြောဆိုခဲ့တဲ့ အမည်နာမများအောက် ကင်းရှင်းစွာ သီးသန့်ပြောဆိုခွင့်ပဲ ရှိပါတယ်။ သူပြောတာကို ကြိုက်တဲ့သူက လက်ခံပါစေပေါ့။\nပကတိအမှန်ဟာ မောင်ပိုင်စီးထားခြင်း လောင်းရိပ်များမှ ကင်းစင်ပါတယ်။-\nCaha ya: အ. သုဒ္ဓသီလော ဒုပ္ပညော\nကျေးဇူးတင်ပါတယ် ကိုလွင်ဦး။ ကျွန်တော်တွေ့ ဖူးတဲ့ ရခိုင်မူဆလင်တွေမှာ ကိုလွင်ဦးက စိတ်ဓါတ်အရ အခြား သူတွေထက် နည်းနည်းမြတ်ပါတယ်။ ဆိုဒ်ထဲက ကလေးဆန်တဲ့ စကားတွေက ကိုလွင်ဦး တစ်ဦးတစ်ယောက် ထဲ ရေးထားတဲ့ စာသားမဟုတ်ဘူးဆိုတာ ကျွန်တော်မေးလ်နဲ့ အပြန်အလှန်ပြောဖြစ်ပြီးသိတယ်။ ဘာသာပြောင်း ကြေးပြောကြမလားဆိုတာပြောင်းသင့်တယ်ထင်တယ်။ ကိုယ်ကမလုပ်နိုင်ပဲ ရေးတာမကောင်းပါ။\nအသုဘခန္ဓာကြီးအတွက် အကုသိုလ်နဲ့လုပ်မကျွေးပါနဲ့ အများစားပြီး တစ်ယောက်ထဲခံရလိမ့်မယ်။\nU Htay Lwin Oo: တစ်စုံတစ်ယောက်က ဦးဌေးလွင်ဦးနဲ့ ရိုးသားဖြောင်မတ် ယဉ်ကျေးစွာ ဆွေးနွေးလို့- ဦးဌေးလွင်ဦးက ရှုံးနိမ့်သွားတဲ့အခါမှာ အဲ့ဒီစာသားက ဖြုတ်ပြီးသား ဖြစ်သွားမှာပါ။ ဒီကြော်ငြာကို ကြော်ငြာခဲ့တာ ၂ နှစ်ပြည့်သွားပါပြီ။ ဒီအတွက် မစိုးရိမ်ပါနဲ့။ အခုလောလောဆယ်တော့- ဦးဌေးလွင်ဦးကို ဆွေးနွေးသူတွေက နောက်ဆုတ်သွားတာချည်းပါပဲ။ အခုမောင်ရင်လည်း ဆွေးနွေးမလား၊ ဆဲမလား- ဆွေးနွေးမယ်ဆိုရင် ဘာသာ ပြောင်းကြေးမှ ဆွေးနွေးမှာပါ။ (နို့မဟုတ်ရင် ဦးဌေးလွင်ဦးမှာ အချိန်မရဘူးဗျာ။) ဆဲမယ်ဆိုရင်တော့-- ဆဲဗျာ- ကြိုက်သလောက်သာဆဲ။ စိတ်ရှိလက်ရှိသာ ထိုင်ဆဲနေလိုက်တော့။ နောက်ကွယ်မှာလည်း ကြိုက်သလို ၀ါဒဖြန့် လို့ရပါတယ်။ အဲ့ဒီအတွက် ဦးဌေးလွင်ဦးက ဘယ်သူ့ကိုမှ မေတ္တာမဲ့မှာ မဟုတ်ပါ။- ကိုယ့် အလုပ်ကို ဆက်လုပ် နေမှာပါ။\nCaha ya: အခုပြောနေတဲ့ သူဟာ ကိုလွင်ဦးမဟုတ်ဘူးလို့ သာ ပြောချင်ပါတယ်။ ကျွန်တော်ဆွေးနွေးနေတဲ့ အရာတစ်ခုကို ဆဲဆိုနေတယ်လို့ များနားထဲ ထင်မှတ်ရင်တော့ မှားလိုက်မယ် ကိုလွင်ဦး။ ရုတ်ရင်းကြမ်းတမ်း သောစကားကိုမပြောဆိုရဆိုတဲ့ စည်းမျဉ်းတစ်ခု ကို ကျွန်တော်နားလည်သလို ကိုလွင်ဦးလည်း နားလည်လိမ့် မယ်ထင်ပါတယ်။ ဒေါသကို ထိန်းပါ။ စာမှာသာ မေတ္တာလို့သုံးထားပေမဲ့ ကိုလွင်ဦးရဲ့ ဒေါသကို ကျွန်တော်မြင် နေရတယ်။\nအ. သုဒ္ဓသီလော ဒုပ္ပညော\nU Htay Lwin Oo: သာသနာ့ဝန်ဆောင် ပုဂ္ဂိုလ်များ ဖြစ်တဲ့ ကိုယ်တော်ဂေါတမ၊ ကိုယ်တော်ယေရှု၊ ကိုယ်တော် မုဟမ္မဒ်တို့က မိမိတို့မှန်ကန်ကြောင်း အာမခံချက်ပေးခဲ့ပါတယ်။ ဒါကြောင့်လည်း သူတို့ကို လိုက်ရသူတွေက ယုံကြည်မှု အပြည့်နဲ့ လိုက်ခဲ့တာပါ။ အဲ့ဒီ အာမခံချက် “စံ” ကို ထိလာရင်- သူတို့လည်း ခုခံခဲ့တာပဲ- မဟုတ် လား။ (ဘရု ဇတ်ကို ကြည့်ပါ။) ဒါကို ဒေါသလို့ သတ်မှတ်မှာလား။\nကျွန်တော် ဦးဌေးလွင်ဦးလည်း အယူပြောင်းကြေး ဆွေးနွေးမယ်ဆိုတာ- “အာမခံချက်- မှတ်ကျောက်” ဖြစ်ပါ တယ်။ နောင်လာနောက်သားများအတွက် အာမခံချက်ဖြစ်ပါတယ်။ အမှန်တရားကို မြတ်နိုးသူတွေအတွက် တန်ဘိုးထားအပ်တဲ့အရာ ဖြစ်ပါတယ်။ အဲ့ဒီ “စံ” ကို ပါယ်ဖျက်ဘို့ လိုလားသူတွေဟာ- သာသနာ့ဈေးကွက်မှာ အတုအယောင်ကို မှောင်ခိုသွင်းလိုတဲ့ သဘောသက်ရောက်ပါတယ်။\nသာသနာရေးနဲ့ပတ်သက်ရင် ဦးဌေးလွင်ဦးအနေနဲ့ မလုပ်နိုင်တာကိုမပြောသလို၊ မပြောနိုင်တာကိုလည်း မလုပ်ပါ။ သာသနာရေးဆောင်ရွက်မှုဟာ နိုင်ငံရေး၊ အာဏာလုရေးမဟုတ်လို့ ဘယ်သူ့ကိုမှလည်း စိုးကြောက်မှု မရှိပါ။ ဒါကြောင့် ဦးဌေးလွင်ဦးက အီးမေးလ်လိပ်စာ၊ နေရပ်၊ အားလုံးက အစစ်အမှန်ဖြစ်ပါတယ်။ အခြားသော ကလောင်နာမည်နဲ့ ဖြစ်စေ- အခြားနာမည်ကိုသုံးပြီးဖြစ်စေ ဘာသာရေးဆွေးနွေးခြင်း၊ အခြားဖိုရမ်များတွင် ပြောဆိုရေးသားခြင်းမရှိပါ။ ဦးဌေးလွင်ဦးနဲ့ ဆွေးနွေးတိုင်ပင်လေ့ရှိတဲ့ ညီငယ်၊ ညီမငယ်များတော့ ရေးနိုင်ပါ တယ်။ ဒါ သူတို့ရဲ့ လွတ်လပ်ခွင့် ဖြစ်ပါတယ်။\nမောင်ရင်ဟာ (အောင်ဆန်း- မော်လမြိုင်) ဆိုတာ ဟုတ် မဟုတ်ကိုသာ ဦးဌေးလွင်ဦးက သံသယ ဖြစ်ရမှာပါ။ ဘာကြောင့်ဆိုတော့ မောင်ရင့်ကို ဦးဌေးလွင်ဦးရဲ့အာရုံက သိနေသလိုပဲ။ ဒါပေမယ့် မသေချာတာကို သံသယ ဖြစ်ခြင်းဟာလည်း ယိုးစွပ်ခြင်း အကုသိုလ်ဖြစ်ပါတယ်။ အဲ့ဒီအမှုကို ဦးဌေးလွင်ဦး ရှောင်ပါတယ်။ မောင်ရင် မည်သူမည်ဝါဆိုတာ ဦးဌေးလွင်ဦးက လူတွေဆီမှာ စုံလည်း မစုံစမ်းပါ- ဦးဌေးလွင်ဦးရဲ့ ပရမတ်ဘုရားက အနိစ္စမဟုတ်ပါ။ လိုအပ်တဲ့အချိန်မှာ မောင်ရင်ဟာဘယ်သူ၊ ဘယ်မှာနေတယ်၊ ဘယ်လုပ်တယ်၊ ကလောင် နာမည်ဘယ်နှစ်မျိုးနဲ့ စာရေးတယ်ဆိုတာ ချက်ချင်းသိလို့ရပါတယ်။\nမောင်ရင့်အနေနဲ့- အတုအယောင်တွေ သာသနာရေးထဲကို ရောစွပ်ဝင်ရောက်လာခြင်းမျိုးကို မမြတ်နိုးရင်- ဦးဌေးလွင်ဦး ဦးဆောင်ပြီးဖွင့်ထားတဲ့ islammyanmar.com ထဲက “အယူပြောင်းပေးကြေး ဆွေးနွေးဘို့ အသင့် ရှိတယ်၊” ဆိုတာကို မဖြုတ်စေသင့်ဘူး-။ သို့မဟုတ် အလားတူ အာမခံချက်မျိုး အခြားဆိုက်တစ်ခုမှာ အာမခံ ထားတာရှိတယ်ဆိုရင် ကြိုဆိုပါတယ်။ လိပ်စာပေးပါ။ ဦးဌေးလွင်ဦး သွားရောက်ဆွေးနွေးပါမယ်။ ဆွေးနွေးသမျှ ကို အများသိအောင်လည်း စာဖြန့်ပါမယ်။ ဦးဌေးလွင်ဦးက ရှုံးနိမ့်သွားရင် အဲ့ဒီအာမခံထားတဲ့ လူ ကိုယ်စားပြုတဲ့ သာသနာထဲကို ဦးဌေးလွင်ဦး တပည့်ခံဝင်ရောက်လိုက်ပါမယ်။ အဲ့ဒီ အတွက် လူသား သတ္တိ အပြည့်ရှိပါတယ် လို့ ထပ်ဆင့်အာမခံပါရစေ။\nအခုလည်း- မောင်ရင့်ဆီမှာ ခွင့်တောင်းဦးမယ်-၊ မောင်ရင်ရဲ့ ပထမဦးဆုံးစာကအစ၊ ဦးဌေးလွင်ဦး ပြန်ခဲ့တာ- အားလုံး တစ်လုံးတစ်ဖဲ့မျှမပြုမပြင်ဘဲ- အများသူငါဖတ်နိုင်တဲ့ ပို့စ်တွေမှာဝေငှခွင့်ပြုပါ။ နို့မဟုတ်ရင် အပြန် အလှန် ပစ်စာသဘောမျိုး ဖြစ်နေပါတယ်။ နောက် ဆက်နွေးမယ်ဆိုရင်လည်း အများသိအောင် ပို့စ်တင်ပါမယ်။ မိမိပြောသမျှကို မိမိ တာဝန်ယူတယ်- ဆိုတာ ပေါ်လွင်စေချင်တယ်။\nCaha ya: ကျွန်ုပ်ပြောသော စကားများသည် ဆဲဆိုမှု အလျင်းမရှိပါ။ လွတ်လပ်စွာဆွေးနွေးနိုင်ပါတယ်။ ကိုလွင်ဦးနဲ့ အပြန်အလှန် မေးမြန်းပြောကြားကြသည်များကို public post အနေဖြင့်တင်ချင်လိုပါက တင်နိုင်ပါ သည်။ တင်လိုပါက အပြန်အလှန်ပြောဆိုဆွေးနွေးခဲ့သည်များကို အကုန်တင်စေလိုပါတယ်။ ကျွန်တော် ခွင့်ပြု ပါတယ်။\nလိုအပ်တဲ့အချိန်မှာ မောင်ရင်ဟာ ဘယ်သူ၊ ဘယ်မှာနေတယ်၊ ဘယ်လုပ်တယ်၊ ကလောင် နာမည် ဘယ်နှစ်မျိုးနဲ့ စာရေးတယ် ဆိုတာ ချက်ချင်း သိလို့ရပါတယ်။ ကျွန်တော့်အကြောင်းသိလိုက စုံစမ်းနိုင်ပါသည်။\nအငြိုးဖွဲ့ ခြင်းကိုလက်မခံပါ။ မိတ်ဖွဲ့ ခြင်းသာလက်ခံသည်။\nလွတ်လပ်စွာ ဆွေးနွေးနိုင်ကြောင်း သိရလို့ ကျေးဇူးတင်ပါတယ်။ ဒါပေမယ့် အခုလောလောဆယ် တော့- ဦးဌေးလွင်ဦးဘက်က မောင်ရင်နဲ့ စတင်ဆွေးနွေးမယ့်ခေါင်းစဉ် မရှိသေးပါ။ မောင်ရင်က ဆွေးနွေးလိုတာ ရှိရင် ခေါင်းစဉ်တင်လို့ ရပါတယ်။ (အချိန်လည်းရမယ် ဆိုရင်ပေါ့။) ဆွေးနွေးသမျှကို public post အဖြစ်တင်ခွင့် ပေးတာကိုလည်း အထူးကျေးဇူးတင်ပါတယ်။ ဦးဌေးလွင်ဦးကို စိတ်ချပါ။ လုံးဝ- တည်းဖြတ်မှာ မဟုတ်ပါ။ မှတ်တမ်းတင်ရင်လည်း အရှိအရှိ အတိုင်းပဲ ဖြစ်စေရပါမယ်။\nမောင်ရင့်အကြောင်းကို သိဘို့ မလိုသေးပါ။ ဒီအတွက်လည်း ဘယ်လိုမှ မခံစားရပါ။ အငြိုးအတေးဆိုတာတော့ မေ့လိုက်ပါ- ဦးဌေးလွင်ဦးဘက်က ရန်သူမရှိပါ။ ဒီဆိုက်ကိုဖွင့်ပြီး- ကိုယ့်ဒသနကို ကိုယ်ရေးတယ်- လူတွေကို မျက်လုံးပွင့်စေချင်တယ်။ ရေးသမျှကို အာမခံချက်ပေးတယ်။ ဒါကို မကျေနပ်တဲ့သူတွေက ဒသနအရ- စာပေ အရ မရှင်းဘဲ- ချောင်းရိုက်ခံရတာမျိုး ကြုံရတယ်။ မေးလ်ထဲက ဆဲဆိုတာမျိုးကြုံရတယ်။ ပုတ်ခတ်စော်ကား တာမျိုးခံရတယ်။ မဟုတ်သတင်းလွှင့်ခံရတယ်။ ဒီလို အောက်လမ်းနည်းတွေကို ဦးဌေးလွင်ဦး ကြုံရတာ များတော့- ရန်ကို ပြန်လည်မတုံ့ပြန်လိုပေမယ့်- ကြိုတင်ကာကွယ်ထားရတာတွေ ရှိပါတယ်။ ကိုယ်က အသုံး မကျလို့ ဖိနပ်ကို ကြုံသလိုချွတ်မိတယ်။ တစ်ခြားတစ်ဦးက ခိုးယူသွားတယ်- ဆိုရင်-၊ ခိုးသူရဲ့ ခိုးခြင်း အကုသိုလ် ကံဟာ မိမိရဲ့ ပေါ့လျှော့မှုကြောင့်လည်း ဖြစ်ရတယ်-လို့ ခံစားပါတယ်။ မိမိသာ မပေါ့ဆခဲ့ရင် သူ့ခမြာ ခိုးမှုကံကို ကျူးလွန်မှာ မဟုတ်ဘူးလေ။ ဒီ-သဘောပါ။\nအယူအဆ တူရမယ်လို့ မည်သူ့ဦးနှောက်ကိုမှ မောင်ပိုင်မစီးပါ။ အယူအဆ မတူသော်လည်း ရန်သူမဟုတ်ပါ။ မိတ်ကောင်းဆွေကောင်းအဖြစ်- အစဉ်သတ်မှတ်လိုပါတယ်။ မတူတဲ့ အယူအဆများကိုလည်း လွတ်လပ်စွာ ဆွေးနွေးနိုင်ပါတယ်။\nCaha ya: အမှိုက်ကစ ပြဿဒ်မီးလောင်တဲ့ဗျာ။ ဖိနပ်ကို ကြုံတဲ့နေရာမှာချွတ်တာ အကြောင်းမဟုတ်ပေမဲ့ ကြုံတဲ့ နေရာမှာအိပ်ရင်တော့ ကိုယ်ခန္ဓာအတွင်းမှာရှိတဲ့ ပစ္စည်းအခိုးခံရတတ်တယ်။ ပေါ့လျော့မှုသည် ဘယ် နေရာတွင်မှကောင်းလိမ့်မည်မဟုတ်ပါ။ ခေါင်းစဉ်တစ်ခုကို စဉ်းစားမရလျှင် ကျွန်တော်ကပဲ စပြီး ဆွေးနွေးပေး ပါမည်။ ကျွန်တော်မအားသေးတဲ့အတွက် ဒီအပတ်တော့ ဖြစ်မှာမဟုတ်ဘူး။ နောက်တစ်ပတ်ပေါ့ ကိုလွင်ဦး။\nU Htay Lwin Oo: ကောင်းပါတယ် မောင်ရင်- အဆင်ပြေတဲ့အခါမှာ၊ ဆွေးနွေးလိုတဲ့ အကြောင်းအရာ သို့မဟုတ် ကဏ္ဍကို ရွေးပါ။ သူ့အမြင် ကိုယ့်အမြင်ကို ဖလှယ်တာမျိုး- ဆိုရင်လည်း ဖြစ်တယ်။ ဒါမျိုးဆိုရင်တော့- အမြင် ချင်း ဗဟုသုတချင်း ဖလှယ်တာဖြစ်လို့- ဘယ်သူ့အယူဝါဒကိုမှ ဘယ်သူက လိုက်လျှောရမယ်လို့ ကတိမလိုပါ။ ဘာသာပြောင်းကြေး ဆိုတာကတော့ သိပ်ပြင်းလွန်းတယ်။ ဦးဌေးလွင်ဦးလည်း နားလည်ပါတယ်။ သို့သော် ဒါက ဦးဌေးလွင်ဦး ဘက်က သစ္စာပြုထားတာပါ။\nနောက်စာတွေမှာ စာပြန်ရင် kohtaylwin@yahoo.com ကိုလည်း တွဲပို့ပေးပါ။ အခုအီးမေးလ်ကိုလည်း တွဲပို့ပါ။ တစ်ခါတစ်ရံ အီးမေးလ် (၂) ခုမှာ တစ်ခုကိုပဲ ဖွင့်ဖြစ်တာ များပါတယ်။\nဆွေးနွေးတာတို့- အမြင်ဖလှယ်တာတို့မှာ - ဘာသာရေးကျမ်းတွေကို ကိုးကားမယ်ဆိုရင် မောင်ရင် တင်ပြမယ့် ကုရ်အံကျမ်းချက်များကို ဦးဌေးလွင်ဦးကို တိုက်ရိုက် ဘာသာပြန်ခွင့် ရှင်းပြခွင့်ပေးရမယ်။ ဦးဌေးလွင်ဦး တင်ပြ မယ့် ပိဋကတ်ကျမ်းချက်များကိုလည်း မောင်ရင်က တိုက်ရိုက် ဘာသာပြန်ခွင့် ရှင်းပြခွင့် ရှိစေရမယ်။ (နို့မဟုတ် အထကထာ တွေ များလွန်းလို့ပါ၊) ရှင်းပြချက်တိုင်းမှာ အများနားလည်တဲ့ မြန်မာစကားနဲ့ပဲ ရှင်းပြရမယ်။ အင်္ဂလိပ် စကားပုံ၊ ပါဠိစကားပုံ၊ အာရ်ဗီစကားပုံ- အဆိုအမိန့်များကို ထည့်သွင်းဖေါ်ပြလိုရင် နောက်က မြန်မာ ပြန်ပေးရမယ်။ ခေါင်းစဉ် တစ်ခုကို တင်ရင် အဲ့ဒီ ခေါင်းစဉ်ကို ပြီးပြတ်အောင် ဆွေးနွေးရမယ်။ (ဆွေးနွေးရင်း ဥပမာနောက်ကို လိုက်ရင်း လမ်းကြောင်းလွဲသွားနိုင်လို့ပါ။)- ဒါတွေကို ဦးဌေးလွင်ဦးဘက်က တင်ပြတဲ့ စည်းကမ်းတွေပါ။ မောင်ရင်ဘက်ကလည်း စည်းကမ်းချက်များကို တင်ပြနိုင်ပါတယ်။\nCaha ya: သေပြီးသားခန္ဓာကို ကဖယ်လ်( အ၀တ်ဖြူနဲ့ထုပ်) တဲ့အကြောင်းကို ဆွေးနွေးချင်ပါတယ်။ အဘယ် ကြောင့် အသုဘ ခန္ဓာကို ထိုသို့ပြုသနည်း။\nU Htay Lwin Oo: ရုပ်ကလပ်တစ်ခုကို ဘယ်လိုမြှုပ်နှံရမယ်၊ အစ္စလာမ့် အလံကို ဘယ်ပုံဖြစ်စရေမယ်လို့ ကုရ်အံ ကျမ်းမှာ ဖေါ်ပြမထားသလို ဒါတွေဟာ ယုံကြည်ချက်နဲ့လည်း တိုက်ရိုက်မပတ်သက်ဘူး။- ဒါပေမယ့် ကောင်းမွန်တဲ့ ယဉ်ကျေးမှုတစ်ခုဟာ အစ္စလာမ့်ပင်မဥပဒေ ကုရ်အံကို မထိခိုက်ဘူးဆိုရင် အဲ့ဒီ ယဉ်ကျေးမှု ပြုမူ ချက်များကို အစ္စလာမ်က ခွင့်ပြုပါတယ်။\nရှေးဟောင်းအာရဗ်များက လူတစ်ဦး သေဆုံးရင်- အဲ့ဒီ လူရဲ့ ဥစ္စာပစ္စည်းအားလုံးကို နောင်ဘ၀မှာ သုံးဘို့ဆိုတဲ့ အကြောင်းပြချက်နဲ့ မြှုပ်နှံမှုထဲမှာ ထည့်သွင်းမြှုပ်နှံခဲ့တာရှိသလို- ဒီထက်ရှေးကျတဲ့ ယဉ်ကျေးမှုများမှာ လူကုံ တန်၊ သို့မဟုတ် ဘုရင်တစ်ပါး သေဆုံးရင် သူ့ရဲ့ကျေးကျွန်တွေကိုပါသတ်ဖြတ်ပြီး သူဘေးမှာ မြှုပ်ပေး လိုက်ရ တယ်အထိရှိပါတယ်။ အဲ့ဒီစနစ်ကို ကိုယ်တော် မုဟမ္မဒ်လက်ထက်တော်မှာ တော်လှန်ဖျက်သိမ်းခဲ့ခြင်း ဖြစ်ပါ တယ်။\nကုရ်အံက လူသား (သက်ရှိ) အားလုံးဟာ ပထ၀ီက ဖြစ်တည်လာတယ်။ သူတို့အားလုံးဟာ ပထ၀ီပြန်ဖြစ်ရ မယ်။ သူတို့အားလုံးဟာ ဘာတန်ဘိုးမှမရှိဘူး။ လူရဲ့ ကိုယ်ကျင့်တရား၊ မေတ္တာ၊ စေတနာ၊ အနစ်နာခံမှုများ သည်သာ သူ့အတွက် ကျန်ရစ်မယ်လို့ သွန်သင်ပါတယ်။ လူဟာ မသေမှီ ကျင့်ကြံအားထုတ် လုပ်ဆောင်မှုများ သည်သာ သူ့အတွက်ဖြစ်ပြီး- သေသွားပြီးရင် သူ့ရုပ်ကလပ်အတွက် သူ့ကိစ္စမဟုတ်တော့ဘူး။ ကျန်ရစ်သူများရဲ့ ၀န်တာပဲ ဖြစ်ပါတယ်။\nဒီနေရာမှာ- ကျန်ရစ်သူများက အသုဘဈာပနကို မေတ္တာပို့ရမယ်။ ကောင်းမွန်စွာ ပြုလုပ်ပေးရမယ်လို့ ကုရ်အံက သွန်သင်ပါတယ်။ အ၀တ်ဖြူပတ်ရမယ်။ အနီပတ်ရမယ်လို့ မပြဌာန်းထားပါ။\nလူသားတို့အတွက် စံပြခေါင်းဆောင်လို့ ဘွဲ့ကိုခံယူထားတဲ့ ကိုယ်တော်မုဟမ္မဒ်က ရုပ်ကလပ်များကို ဘယ်လို မြှုပ်နှံရမယ်လို့ လက်တွေ့ ဆောင်ရွက်ပြခဲ့ပါတယ်။ အဲ့ဒါတွေက-\n(၁) ရုပ်ကလပ်တစ်ခုကို ဂုဏ်ပေးရမယ်။ ပစ်စလစ်ခတ် ခွေးသေ၀က်သေလို စွန့်ပစ်ခြင်းမပြုရ။\n(၂) ဆင်းရဲ-ချမ်းသာ၊ သခင်-ကျွန်၊ အမျိုးသား- အမျိုးသမီး၊ လူထုနဲ့ အုပ်ချုပ်သူလို့ ခွဲခြားပြီး ဂုဏ်တုဂုဏ်ပြိုင် မဖြစ်စေရ- လူသားချင်း- တူညီတဲ့ အဆင့်နဲ့ ရုပ်ကလပ်ကို ကျနစွာ သိက္ခာပေးပြီး မြှုပ်နှံပေးရမယ်။\n(၃) ရုပ်ကလပ်ရဲ့ အရှက်ကို မပေါ်စေရ။ (သေဆုံးသွားသူရဲ့ အ၀တ်ဟောင်းများကို ဓါး၊ ကပ်ကြေးဖြင့် အသာ အယာ ဖြတ်ညှပ်ပြီး (လူအသားကို မထိခိုက်အောင် ဖြတ်ညှပ်ပြီး) ရေချိုးရန် အသင့်ပြုလုပ်ထားတဲ့ အ၀တ် အစားဖြင့် အရှက်မပေါ်အောင် လဲလှယ်ပေးရမယ်။ ရုပ်ကလပ်ကို ရေချိုးစဉ် (ခါးပိုင်း) အရှက်ကို မပေါ်စေရ၊ အ၀တ်ထဲသို့ ရေချိုးသူ၏ လက်ကိုနှိုက်ပြီး ပွတ်သပ်ဆေးကြောပေးရမယ်။ ပြီးရင်- ကိုယ်ခန္ဓာကို ရေခြောက် အောင်သုတ်ပေးရမယ်။ ပြီးရင် အနံအသက်များ ပျောက်အောင် အမွေးနံ့သာ (ပေါင်ဒါမှုံ့) စသည်ဖြင့် လိမ်းပေး ရမယ်။ ပြီးမှ အ၀တ်ဖြူနဲ့ ရစ်ထုပ်ရမယ်။ (အဲ့ဒီ ဆောင်ရွက်မှု အားလုံးမှာ ရုပ်ကလပ်ရဲ့ အရှက်ကို လုံးဝဖေါ်ခြင်း မရှိရ။)\nဒီနေရာမှာ အ၀တ်ဖြူကို ကိုယ်တော် မုဟမ္မဒ် လက်ထက်တော်ကပဲ စတင် အသုံးပြုခဲ့ပါတယ်။ ဘုရင်လည်း ဒီလို ပဲ ဖြစ်ရမယ်။ သူတောင်းစားလည်း ဒီလိုပဲ ဖြစ်ရမယ်။ (ကိုယ်တော်မုဟမ္မဒ်ကြီးကို ဈာပနပြုစဉ်ကလည်း ဒီလိုပဲ ပြုခဲ့ပါတယ်။) ချမ်းသာလွန်းလို့ စိန်ကျောက်နီလာချယ်တဲ့ အ၀တ်အစား- ပြုလုပ်ခွင့် မရှိသလို၊ ဆင်းရဲ လွန်းလို့ ဖျာလိပ်နဲ့ ရစ်ပတ် စွန့်ပစ်ရတဲ့ အဖြစ်မျိုးလည်း မဖြစ်စေရအောင် ကျန်ရစ်သူများက ဒီတာဝန်ကို ထမ်း ဆောင် ရပါတယ်။ ဒါလည်း အရှက်သိက္ခာကို ဖုံးကွယ်ပေးလိုက်ခြင်းပါ။ ရုပ်ကလပ်ဖြစ်သွားတဲ့အခါ- ဘယ်သူ့ကို မဆို အ၀တ်ဖြူနဲ့ ဖုံးကွယ်ပေးလိုက်တော့- သူဟာ ဆင်းရဲသလား၊ ကျေးကျွန်လား၊ သူကြွယ်လား- ဆိုတာ မရှိ တော့ဘူးလေ။ ဒီတော့ သူဆင်းရဲမိသားစုက ဖြစ်ခဲ့ရင်လည်း သူ့အတွက် သိက္ခာက အတူတူပဲ ဖြစ်သွားပါတယ်။\nရုပ်ကလပ်ကို မီးချို့ခြင်း၊ ဖျောက်ဖျက်ပစ်ခြင်း မပြုရ။- သချိုင်းမြေကို နှစ်ထပ်တူးရတယ်။ နှစ်ထပ်ဆိုတာက- ပထမ အကျယ်တူးရတယ်- အဲ့ဒီ အကျယ်က အနည်းဆုံး ၂ ပေ နက်ရပါမယ်။ အဲ့ဒီ အကျယ်ထဲမှာ ခေါင်းပုံစံ အကျဉ်းတူးရပါတယ်။ (ရုပ်ကလပ်ရဲ့ အရပ်- အရွယ်၊ အလိုက်ပါ။) ရုပ်ကလပ်ကို ခေါင်းပုံစံထဲမှာ အလျှားလိုက် ထည့်တဲ့အခါမှာ ကျောတစ်ပြင်လုံးနဲ့ မြေသားထိနေရပါမယ်။ ရစ်ထားတဲ့ အ၀တ်ဖြူပေါ်က စည်းထားတဲ့ စည်း ကြိုးကို ဖြုတ်ပေးထားရတယ်။ ပြီးတော့မှာ အပေါ်ကတွင်းကြီးကို ပျဉ်ပြားနဲ့ ကန့်လန့်စီပြီး ဖုံးရတယ်။ အဲ့လို ဖုံး လိုက်တော့ ရုပ်ကလပ်ပေါ်ကို ပြန်ဖို့တဲ့ မြေတွေ မကျနိုင်တော့ဘူး။ ရုပ်ကလပ်ဟာ မြေထဲမှာ သီးခြား ဂလိုင်လို မျိုးထဲမှာ ရှိနေစေတယ်။ ပြီးမှာ အပေါ်က မြေကျင်းကြီးကို ပြန်ဖို့ရတယ်။ ရုပ်ကလပ်ကို မြေချစဉ်- ကျန်ရစ်သူ တွေက- “မြေကြီးကလာတဲ့ ဥပတိ၊ မြေကြီးဆီကို ပြန်တော့၊ တစ်နေ့ ငါတို့လည်း ဒီလိုပဲ ပြန်ရမယ်။ မင်းတို့ ငါတို့ အားလုံး ဥပတိကင်းရာမှာ ပြန်ဆုံကြစို့-” လို့ ဆိုကြပါတယ်။ (ဖြစ်နိုင်ရင်တော့- ကြုံကြိုက်ရင် ကိုယ်တွေ့ သွား ရောက် လေ့လာကြည့်ပါ။)\nအပေါ်က ဖြစ်စဉ် ပညတ် တစ်ခုချင်းစီမှာ အကျယ်ဖွင့် အမျိုးမျိုးရှိပါတယ်။ ဒါပေမယ့် အားလုံးရဲ့ ဘုံသဘော တူညီချက်ကတော့- အညစ်အစွန်းမရှိ ဖြူစင်သန့်ရှင်းတဲ့ အ၀တ်အထည်နဲ့ လူသားရဲ့နောက်ဆုံးခရီးကို သိက္ခာရှိ ရှိ- စီမံပေးလိုက်တာ အကောင်းဆုံးပဲလို့- ဖြစ်ပါတယ်။\n(အ၀တ်ဖြူပတ်ပတ်၊ အ၀တ်မဲပတ်ပတ်- သူ့ရဲ့ နိဗ္ဗာန်ရောက်ခြင်း ငရဲကျခြင်းနဲ့ လုံးဝ မသက်ဆိုင်ပါ။- အစ္စလာမ် မှာ ကယ်တင်ခံရခြင်း မရှိပါ။ သူဆောင်ရွက်ခဲ့တဲ့ သူ့ရဲ့ အပြုအမူ၊ စိတ်ဓါတ်၊ ကောင်းမှုများ၊ ဆိုးမှုများကသာ သူ့ရဲ့ အနာဂါတ်ကို စီမံသွားပါလိမ့်မယ်လို့ ယုံကြည်ပါတယ်။)\nCaha ya: အစ္စလာမ်ဘာသာတွင် အသုဘပို့ပြီး မြေပုံမှ ခြေလှမ်း (၄၂) အကွာသို့ ရောက်ပါက အာရဗီ ဘာ သာဖြင့် မေးသော မေးခွန်းသုံးခု ဖြေရသည် ဆိုသည်ကို ယုံကြည်ပါသလော။ သေသောသူသည် မြန်မာ ဘာသာစကားသာ တတ်သော (သို့ ) အာရဗီဘာသာ စကားကို မပြောတတ်သောသူဖြစ်ပါက ဘယ်သို့ နားလည်နိုင်မည်နည်း။ အဲဒီမေးခွန်းကို ကိုလွင်ဦးကိုသာမဟုတ် အခြားသူများကိုလည်း မေးခဲ့တဲ့ စကား ဖြစ်သည်။ ပြန်ဖြေသည်မှာ automatic အဲဒီအခါကျလျှင် အာရဗီလို ပြောတတ် သွားမည်တဲ့။ စကားပြန် ရှိတယ်လို့တော့ ကိုလွင်ဦး မဖြေလောက်ဘူးထင်တယ်။\nU Htay Lwin Oo: ဒီအကြောင်းအရာများဟာ ကုရ်အံကျမ်းမှာ ပြဆိုထားခြင်းမရှိပါ။ ကုရ်အံမှာ မပါတာဆိုတော့ ယုံကြည်မှုနဲ့ မသက်ဆိုက်ပါ။ ဒီအချင်းအရာဟာ အစဉ်အလာ ဖြစ်ပါတယ်။ အစဉ်အလာဆိုပေမယ့် အလွန် ကောင်းမွန်တဲ့ ယဉ်ကျေးမှုလို့ နားလည်ရင် အဲ့ဒီလို အစဉ်အလာကို လူတိုင်း လက်ခံလာမှာပါ။ ကောင်းခြင်း အကြောင်းအရာများကို ပြောပြပါမယ်။\n(၁) ကျွန်တော် ငယ်စဉ်က ကျွန်တော့ အမျိုးများ (ဗုဒ္ဓဘာသာများ) ဟာ လူသေအလောင်းနဲ့ ပတ်သက် ပြီး- ရိုမှု မရှိတာတွေ အများကြီး ရှိပါတယ်။ တွင်းတူးသူအများစုက သေရည်သေရက် သောက်စားကြပါတယ်။ ဆရာ တော် က အသုဘတရားနာရင် အဲ့ဒီအရက်သမားတွေက ရှေ့ဆုံးက တရားနာ ရေစက်ချကြတယ်။\n(၂) ရုပ်ကလပ်ကို ထမ်းသွားရင် အလောင်းကစားကြတယ်။ (ရှေ့တိုးနောက်ဆုတ် ယိမ်းထိုးကြတယ်။) အချို့ဆို ရင် အသုဘမဏ္ဍာပ်တောင် ပြိုသွားတာမျိုးရှိပါတယ်။ မူးရူးနေရင် ပိုတောင်ဆိုးသေးတယ်။\n(၃) ရုပ်ကလပ်ကို သဂြိုံလို့ မတော်တဆတူးထားတဲ့ တွင်းက အလျှားတိုနေခဲ့တယ်ဆိုရင် (အယူအဆ အရဆို ပြီး) တွင်းကို မတိုးချဲ့တော့ပဲ အဲ့ဒီအလောင်းကိုပဲ ခြေချိုးဖဲ့ တွင်းထဲကို ထည့်ပစ်တယ်။\n(၄) မီးသဂြိုံလ်တယ် ဆိုရင်လည်း အဆီတွေ အသားတွေကို မီးလောင်စမှာ ကုန်းထသလို ဖြစ်လာတဲ့ အလောင်းကို ဒုတ်နဲ့ထိုး ၀ါးချွန်နဲ့ထိုး- အော်ကြဟစ်ကြဗျာ။ မြင်မကောင်းဘူး။\nဒီတော့ သေဆုံးသွားသူဟာ ကိုယ့်အမေ၊ ကိုယ့်အဖေ၊ ကိုယ့်ဆရာ၊ ကိုယ့်ကျေးဇူးရှင်- ဘာမှမရှိတော့ဘူး၊ လုပ်နေချင်တိုင်း လုပ်နေသလို ဖြစ်မနေဘူးလား။\nဒီလို ဓလေ့တွေ ဖြစ်မလာအောင် အစ္စလာမ် ဆရာတော်ကြီးတွေက ရုပ်ကလပ်ကို သယ်ပိုးသွားသူ၊ သယ်ဆောင်သွားသူတွေဟာ မသောက်စားရ၊ ရုပ်ကလပ်ကို မလေးမစားမပြုရ၊ ခြေလှမ်း ၄၂ မှာ- မင်း ကိုးကွယ်ယုံကြည်တဲ့ ဘုရားရှင်က ဘယ်သူလဲ။ မင်းရဲ့သာသနာက ဘာလဲ၊ မင်းကိုတရားပြခဲ့သူ ဘယ်သူလဲ- ဆိုပြီး မေးခွန်း ၃ ခု ကို အာရ်ဗီလိုမေးမယ်လို့ ဆရာကြီးတွေက သွန်သင်တယ်။ အစ္စလာမ် သာသနာရဲ့ မူရင်း မှတ်တမ်းက အာရ်ဗီဘာသာနဲ့ဖြစ်လို့ အဲ့ဒီ မေးခွန်းသုံးခုကို အာရ်ဗီလို မေးမယ်လို့ ဆရာကြီးတွေကို သွန်သင် တယ်။\nဒီနေရာမှာ- အလွန်ပညာပါတဲ့ မြှုပ်ကွက်တွေရှိတယ်။ ဒီလိုပြောထားတော့ နောက်လိုက်များက အဲ့ဒါကို အစွဲ ဖြစ်နေတယ်။ အာရ်ဗီစာဆိုတော့ ဘာသာရေးစာလို့ ထင်မှတ်တယ်။ ဘာသာရေးစာဆိုရင် လေးစားရမယ်။ တန်ဘိုးထားရမယ်လို့ နားလည်တယ်။ ဒီတော့ ရုပ်ကလပ်ကိုလည်း လေးစားပေးရမယ်လို့ စိတ်မှာ ဖြစ်စေတယ်။ နောက်တစ်ခုက လူသေဟာ သေသွားပြီဖြစ်လို့ သူ့မှာ ဘာတာဝန်မှမရှိတော့ပါ။ ဒါကို အစ္စလာမ်တိုင်းက လက်ခံတယ်။ ဒီတော့ လူသေကိုအကြောင်းပြပြီး လူရှင်တွေကို သံဝေဂယူတတ်အောင် သွန်သင်ခြင်းဖြစ်တယ်။ (လူရှင်တွေက အသုဘ လိုက်ပို့တာလေ)။\nအခုခေတ် ဗုဒ္ဓဘာသာတွေ- စာမတတ် ပေမတတ်ဘဲ ထားပါ။ သူတို့ရဲ့ မိခင်စကား- မြန်မာ၊ ကရင်၊ ထိုင်း မဟုတ်တဲ့ ပါဠိစကားဖြစ်တဲ့ တောက်တိုမယ်ရ- အသူရာမေရိယတို့၊ ပါဏာတိပါတတို့ ၊ မုသာဝါဒတို့ကို အများစု က နားလည်နေတယ်မဟုတ်လား။ အလားတူပဲ အစ္စလာမ်တွေအများစုက စာတတ်တတ်မတတ်တတ်- တောက်တိုမယ်ရ အာရ်ဗီစာတိုပေစကို အလိုလိုနားလည်ပြီးသားဆိုတာတော့ ကိုအောင်ဆန်း လောက ယုတ္တိ ဗေဒနဲ့ နားလည်သင့်ပါတယ်။ မူဆလင်တွေက နေ့စဉ်နေ့တိုင်း ဘုရားဝတ်ပြုတာ၊ ဗလီက အာဿာန်ဆိုတာကို အာရ်ဗီလို ကြားဘူးနေကြပါ။ အလားတူပဲ အသုဘမဖြစ်ဘူးတဲ့ အိမ်မရှိတော့- အပေါ်က မေးမယ့် မေးခွန်း သုံးခု ဆိုတာလည်း- ကိုယ့်စကားလိုနားလည်နေပြီးဖြစ်ပါတယ်။ (မြန်မာများကို မင်း မေထုံမှုကို ရှောင်ကွာလို့ ပြော လိုက်ရင်- နားလည်သူ များနေသလိုပါ။)\nဒါတွေက အပို ရှင်းပြနေရသလို ဖြစ်နေတယ်။ သေသူကို မေးမှာဆိုတော့ ဘယ်သူမှ မကြားဘူးဘူးဗျာ။ ဟုတ်မဟုတ် ဘယ်သူမှ မပြောနိုင်ဘူး။ သို့သော် အဲ့ဒီလို သွန်သင်မှုကြောင့် လူသေရုပ်ကလပ်ကို လူရှင်တွေက သိက္ခာရှိရှိ- တင့်တင့်တယ်တယ်- ဈာပနပြုပေးလိုက်တာတော့ သေချာပါတယ်။\nCaha ya: အ၀တ်ဖြူထုပ်ပြီး ကျနကျာ စာဖတ်ပြီး အဲဒီအ၀တ်ဖြူကို ပြန်ဖွင့်ပြီး အသုဘ ရှုမရဘူး။ အကုသိုလ် ရှိရင် သေသူမျက်နှာ မည်းသွားမည်။ အကုသိုလ်မရှိလျှင် ကြည့်ခွင့်ရှိသည်။ ရှိမရှိသိချင်လျှင် အဲဒီအချိန်မှာ ကြည့်လို့ရသည်။ ထိုစကားကိုကော ယုံကြည်ပါသလော။\nU Htay Lwin Oo: မယုံကြည်ပါ။ ကိုအောင်ဆန်း ကြားဘူးတာ တစ်ခုခု လွဲချော်နေတယ် ထင်ပါတယ်။ ဂျနာဇာ ဆွလာ့တ် ခေါ် ရုပ်ကလပ်အား မေတ္တာပို့ခြင်း ပြီးနောက်- အ၀တ်ဖြူက ရစ်ပတ်ကြိုးများကို ဖြေရပါတယ်။ ပြီး နောက် မျက်နှာကိုဖွင့်ရပါတယ်။ ဖွင့်ပြီးမှာ ရုပ်ကလပ်ရဲ့ ဦးခေါင်းအောက်မှာ ခေါင်းအုံးလို မြေစာလေးကို ထည့် ပြီး ရုပ်ကလပ်ကို သက်သက်သာသာ အိပ်နေသလို နေရာချပေးရပါတယ်။ မြေမချမှီ ရုပ်ကလပ်ကို လူတိုင်း ကြည့်ဘို့ မျက်နှာကိုဖွင့်ပြပါတယ်။ (အချို့ အရပ်တွေမှာ အမျိုးသမီးရဲ့ ရုပ်ကလပ် သားရင်း၊ မောင်ရင်း၊ အဖေရင်း အမေရင်း၊ အစ်မရင်းတွေသာ ကြည့်ခွင့်ပေးပါတယ်။)\nCaha ya: ခန္ဓာလေးပါး အကြောင်းဆွေးနွေးကြမယ်။ ဗုဒ္ဓဘာသာတရားဖြစ်တဲ့အတွက် ကိုလွင်ဦး သိသလောက် ကိုသာ ဆွေးနွေးနိုင်ပါတယ်။\nU Htay Lwin Oo: ရင်းရင်းနှီးနှီးပြောရရင်- ဒါတွေဆွေးနွေးနေလို့ အချိန်ကုန်တာပဲ အဖတ်တင်မယ် ထင်တယ်။ ဆရာစဉ် အမျိုးမျိုးဖွင့်ဆိုနေတာတွေကို ငြင်းလည်း မငြင်းလိုဘူးဗျာ။ ခန္ဓာ နှစ်ပါး (ရုပ်၊ နာမ်)။ ခန္ဓာ ငါးပါး (ရုပ်၊ ဝေဒနာ၊ သညာ၊ သင်္ခါရ၊ ၀ိဉာဏ) စတာတွေ၊ စိတ်အမျိုးပေါင်း ဘယ်လောက်လို့ ပြောနေတာတွေ၊ ၀ိပဿ ဉာဏ် ဘယ်လောက်များတယ် ပြောနေတာတွေကို လိုက်နေရင်- ခေါင်းစဉ်ကျက်ရင်း၊ ဓါတ်ခွဲရင်း အချိန် ကုန်သွားလိမ့်မယ်- လို့ နားလည်ထားပါတယ်။\nCaha ya: ခန္ဓနိဒ္ဒေသ (ခန္ဓာကို အကျယ်ပြခြင်း) ခန္ဓာလေးပါး\nU Htay Lwin Oo: ကိုအောင်ဆန်းက ဘုန်းကြီးထင်တယ်။ လူအများစုက ကိုယ့်ကိုထိမယ့် စကားလုံးကို ရှောင် တာ များတယ်လေ- ကျွန်တော် ငယ်ငယ်က ဘုန်းကြီးကျောင်းမှာနေတော့- ပဇင်းအချင်းချင်း- ကိုယ်တော် က တော့ ရူပက္ခန္ဓာပဲလို့ နောက်ပြောင်လေ့ရှိတယ်ဗျာ။ ဆိုလိုတာက ကိုယ်ကချည်း ယူတတ်တယ်။ ကိုယ်ရဘို့ပဲ တရားဟောတယ်။ သူများကိုပေးဘို့- တရားမဟော၊ စိတ်မထားဘူးဆိုတဲ့ သဘောပါ။ အခုလည်း ကိုအောင်ဆန်းက ရူပက္ခန္ဓာကိုဖယ်ထားခဲ့ပြီး ခန္ဓာလေးပါးပဲ ဆွေးနွေးမယ်ဆိုတော့- တစ်ခုခုတော့ ဆားပေါ့သလို ဖြစ်မနေဘူးလား။ (ထားလိုက်ပါ။ ကျွန်တော့မှာ ဒီကိစ္စအတွက် အဲ့ဒီလောက် အချိန်မပေးနိုင်ဘူးဗျာ။ စိတ်မရှိပါ နဲ့)\nဗဟုသုတအနေနဲ့တော့ အနည်းငယ်ပြောလိုပါတယ်။ အစ္စလာမ်မှာ ခန္ဓာသုံးပါးပဲ ပြဆိုပါတယ်။ ရုပ်ခန္ဓာ၊ နာမ်ခန္ဓာ၊ ၀ိဉာဏခန္ဓာ လို့ခေါ်တယ်။ ရုပ်ဆိုတာတော့ ရှင်းနေဘို့မလိုဘူး ထင်ပါတယ်။ အခု မြင်နေရတဲ့ ရုက် ကလပ်ပေါ့ဗျာ။ နာမ်ကို နာ့ဖ်ဆ်လို့ခေါ်တယ်။ သူကရုပ်နဲ့ တည်မှီနေတဲ့ အသက်သဘောပါ။ ၀ိဉာဏ ဆိုတာတော့ ရူးဟ် လို့ခေါ်တယ်။ အဲ့ဒီ ၀ိဉာဏ ခန္ဓာကို လူသားသည်သာ ပိုင်ဆိုင်ပါတယ်။ ကျန်သတ္တ၀ါတွေက မပိုင်ဆိုင်ဘူးလို့ ဆိုတယ်။ ရူးဟ်ဟာ ရုပ်နဲ့နာမ်တွဲထားတဲ့ ခန္ဓာအစုဖြစ်တည်ပြီးမှ ကိန်းသက်ခံရတယ်။ သူက ရုပ်ရှိလို့ နာမ်ရှိတယ်။ နာမ်ရှိလို့ ရုပ်ဖြစ်တယ် ဆိုတာနဲ့ ကင်းလွတ်တယ်။ ရူးဟ်က ရုပ်ရော နာမ်ရောကို ဦးဆောင်တယ်။ သူဟာ အတ္တမဟုတ်သလို သဗေသင်္ခါယာ အနိစ္စာထဲမှာလည်း မပါဘူး။ ဒီရူးဟ် ကို ဖွံ့ထွား အောင်လုပ်ရင် ၀ိမုတ္တိ ဖြစ်တယ်။\nဒါတွေကို အသေးစိတ် လေ့လာလိုရင်--၊ ကိုအောင်ဆန်းအနေနဲ့ ကိုအောင်ဆန်းယုံကြည်နေတဲ့ - ကျမ်းဂန်ထဲက အနတ္တလက္ခဏ သုတ်ကို ကိုယ်ပိုင်ဒသနနဲ့ (ဆရာစွဲကင်းစွာ) အရင်အဦး ကြေလည်အောင် ကြည့်စေချင် တယ်။- ပြီးမှ ဆက်လက် ဆွေးနွေးတာပေါ့ဗျာ။\nCaha ya: ၁ နှင့် ၁ ပေါင်းပါက ၂ ရတယ်ဆိုတာကို သချာင်္လို့ ခေါ်သလို ပေါင်းတတ်မြှောက်တတ်ရုံနဲ့တော့ သချာင်္ကိုတတ်သည်လို့ မထင်ပါ။ အသေးစိတ် ခွဲခြမ်းစိတ်ဖြာတတ်မှသာ သချာင်္၏အနှစ်သာရဟာ ရုပ်လုံးကြွ လာမည်။ ဘာသာရေးသည်လည်းထိုသဘောပင်မြင်၏။\nU Htay Lwin Oo: အသေးစိတ် ခွဲခြမ်းလွန်းရင်- ခေါင်းစဉ်များကို လိုက်မှတ်နေရင်း ဘ၀ကုန်သွားပါလိမ့်မယ်။ ပြီးတော့ ခွဲခြမ်းစိတ်ဖြာတာကို ကျွမ်းကျင်တဲ့ ပညာရှင်ဆိုသူများက သူတို့လိုတာကို သူတို့ ဆွဲယူတတ်ပါတယ်။ ဥပမာ-- ကိုအောင်ဆန်းကို သင်္ချာတစ်ပုဒ်တွက်ပြမယ်ဗျာ။- ကျွန်တော်က သင်္ချာဆရာ ဆိုပါတော့-- ကျွန်တော် က ကျွန်တော့တပည့်တွေကို မင်းတို့အနေနဲ့-၊ ၂=၂ ဖြစ်လျှင် ၂=၁ ဖြစ်ကြောင်း သက်သေပြပါလို့ ပုစ္ဆာ တစ်ပုဒ်ပေးလိုက်မယ်။ သာမန်လူက ဘယ်တတ်မလဲ။ ပညာရှင်ဆိုတော့- သင်္ချာပညာကို သုံးပြီး လှည့်စား တော့မယ်။ တကယ်လည်း ယုတ္တိရှိရှိမြင်ရမယ်ဗျာ။-\nပေးထားချက်--- ၂= ၂။\nနှစ်ဘက်လုံးကို (၂) ပေါင်းထည့်- ၂+၂=၂+၂\n-------------------------------- - ---- ၄= ၄ ဖြစ်မယ်။\nနှစ်ဘက်လုံးကို (၄) နှတ်မယ်။- ၄- ၄= ၄-၄\n(၄-၄) သည် (၂x၂) (၂-၂) နဲ့ညီတယ်။ ၂ (၂-၂) နဲ့လည်း ညီတယ်။\nဒါကြောင့်--------------- ၄-၄ = ၄-၄ ညီမျှခြင်း\n------------------- (၂x၂) (၂-၂) = ၂ (၂-၂) ဖြစ်တယ်။ ဒီက\nနှစ်ဘက်လုံးရှိ (၂-၂) ကို ချေလိုက်ရင်-- (၂x၂) = ၂ ဖြစ်တယ်။\nဒီတော့----------------------- ၄= ၂ ဖြစ်တယ်။\nနှစ်ဘက်လုံးကို ၂ နဲ့ စားရင်- ၂= ၁ ဖြစ်တယ်။\nကဲ သင်္ချာပညာအရ ဘာမှားသလဲ။ ဘာမှမမှားဘူးလို့ ၀န်ခံရလိမ့်မယ်။ ဒါပေမယ့် နောက်ဆုံး အဖြေက လက်ခံ နိုင်သလား။ ဒါကြောင့် ခွဲခြမ်း စိတ်ဖြာလွန်းရင်လည်း ဘ၀ပဲကုန်သွားပါမယ်။ မိမိဘ၀ကို မိမိ မသတ်မိဘို့ အလွန် အရေးကြီးပါတယ်။\nCaha ya: ကိုလွင်ဦးပြောတဲ့ အောက်ပါစကားများဟာ တချို့ သောအစ္စလာမ်တွေက ထိုကဲ့သို့ ခံယူသူနည်း တယ်။ ကျွန်တော့ပတ်ဝန်းကျင်မှာတွေ့ ရတဲ့ သူအများစုပေါ့။ မှန်ပါတယ်။ ကိုယ်ပြုသော ကံပဲ့တင်သံ ကိုယ့်ထံ ပြန်လာတာဓမ္မတာပါပဲ။\n(အ၀တ်ဖြူပတ်ပတ်၊ အ၀တ်မဲပတ်ပတ်- သူ့ရဲ့ နိဗ္ဗာန်ရောက်ခြင်း ငရဲကျခြင်းနဲ့ လုံးဝ မသက်ဆိုင်ပါ။- အစ္စလာမ် မှာ ကယ်တင်ခံရခြင်းမရှိပါ။ သူဆောင်ရွက်ခဲ့တဲ့ သူ့ရဲ့ အပြုအမူ၊ စိတ်ဓါတ်၊ ကောင်းမှုများ၊ ဆိုးမှုများကသာ သူ့ရဲ့ အနာဂါတ်ကို စီမံသွားပါလိမ့်မယ်လို့ ယုံကြည်ပါတယ်။)\nU Htay Lwin Oo: အစ္စလာမ်ပညာတတ်များနဲ့ ဆရာတော်အများစုကြီးက လက်ခံပါတယ်။ ပတ်ဝန်းကျင်လူထု ဆိုတာတော့ သူ့ခမြာတွေမှာ မိရိုးဖလာတွေ များတယ်လေ။ မြန်မာဘုန်းကြီးတွေ နတ်ကိုးကွယ်ဘို့ မဟော မပြောပေမယ့်- မြန်မာအများစုကြီးက နတ်ကိုးကွယ်နေသလိုပေါ့။ ဒါတော့ နားလည်ပေး စေလိုပါတယ်။\nဆရာသင်သိ (အနုဗောဓဉာဏ်) နဲ့ ကိုယ်တွေ့သိ (ပဋိဝေဓဉာဏ်) လေးတော့-၊ ကိုအောင်ဆန်း ဆင်ခြင် စေလိုပါတယ်။\nCaha ya: ပေးထားချက်--- ၂= ၂။နှစ်ဘက်လုံးကို (၂) ပေါင်းထည့်- ၂+၂=၂+၂-------------------------------- - ---- ၄= ၄ ဖြစ်မယ်။နှစ်ဘက်လုံးကို (၄) နှတ်မယ်။- ၄- ၄= ၄-၄(၄-၄) သည် (၂x၂) (၂-၂) နဲ့ညီတယ်။ ၂ (၂-၂) နဲ့လည်း ညီတယ်။ဒါကြောင့်--------------- ၄-၄ = ၄-၄ ညီမျှခြင်း------------------- (၂x၂) (၂-၂) = ၂ (၂-၂) ဖြစ်တယ်။ ဒီက နှစ်ဘက်လုံးရှိ (၂-၂) ကို ချေလိုက်ရင်-- (၂x၂) = ၂ ဖြစ်တယ်။ဒီတော့----------------------- ၄= ၂ ဖြစ်တယ်။နှစ်ဘက်လုံးကို ၂ နဲ့ စားရင်- ၂= ၁ ဖြစ်တယ်။ကဲ သင်္ချာပညာအရ ဘာမှားသလဲ။ ဘာမှမမှားဘူးလို့ ၀န်ခံရလိမ့်မယ်။ ဒါပေမယ့် နောက်ဆုံး အဖြေက လက်ခံနိုင်သလား။ ဒါကြောင့် ခွဲခြမ်း စိတ်ဖြာလွန်းရင်လည်း ဘ၀ပဲကုန်သွားပါမယ်။ မိမိဘ၀ ကို မိမိ မသတ်မိဘို့ အလွန်အရေးကြီးပါတယ်။\nအဲဒါတော့ကိုလွင်ဦးမှားနေပြီထင်တယ်။ ခွဲခြမ်းစိတ်ဖြာလွန်းရင် ဘ၀ပဲကုန်သွားပါမယ်။မိမိဘ၀ ကို မိမိ မသတ်မိ ဘို့ အလွန်အရေးကြီးပါတယ်။ ဆိုတဲ့စကားက အတ္တသမား တွေပြောတဲ့စကားလို့ ထင်တယ်။ ကိုလွင်ဦး ပြော သလို ဆိုရင် စွန့်ဦးတီထွင်သူဆိုတာမျိုးဟာ ဒီကမ္ဘာမှာဘယ်ပေါ်ထွက်လာမလဲ။\nဝေဒနာက္ခန္ဓာ ဟူသည် စိတ် တွင်မှီသောချမ်းသာမှု၊ခံစားမှု ၊သာယာမှု တို့ မည်၏။ (ပဒ အမှတ် ၃-ဝေဒနာကြည့်)\nသညာက္ခန္ဓာ ဟူသည် မှတ်သားမှု၊မှတ်သားပုံ အခြင်းအရာ၊ မှတ်သားတတ်မှု တို့ မည်၏။ (ပဒ အမှတ် ၄- သညာကြည့်)\nသင်္ခါရက္ခန္ဓာ ဟူသည် ထိတွေ့ မှု၊စေ့ဆော်မှု၊ကြံစည်မှု၊သုံးသပ်မှု၊နှစ်သက်မှု၊ဖြောင့်မတ်တည်ကြည်မှု၊သြတ္တပ္ပ၊တို့ မည်၏။\n၀ိညာဏက္ခန္ဓာ ဟူသည် သိခြင်း၊သိမှု ၊မနာယတန၊မနိနြေ္ဒ၊ အထူးသိမှုအစု တို့မည်၏။\nအကျယ်သိလိုပါက ဓမ္မသင်္ဂဏီပါဠိတော်တွင်ဖတ်ရှု့ နိုင်ပါသည်။\nU Htay Lwin Oo: စေတနာထားတဲ့ အတွက် ကျေးဇူးတင်ပါတယ်။ အထူးပဲကျေးဇူးတင်ပါတယ်။ ကိုအောင်ဆန်းကို တစ်ခုမေးပါရစေ- ပိဋကတ်တော်မှာ ခေါင်းစီးက မကြာခဏပါတဲ့၊ ဗုဒ္ဓဘာသာများကိုယ်တိုင် က ရွတ်ဆိုနေကြ-ဖြစ်တဲ့ “နမော တသ ဘဂ၀တော အရဟတော သမ္မာသမ္ဗုဒ္ဓဒသ” ဆိုတဲ့ ၀ါကျ (စကားစုက) ရှင်ဂေါတမကိုယ်တိုင် ရွတ်ဆိုပြခဲ့တာလား။ သို့မဟုတ် ဒီလို ရွတ်ဆိုကြလို့ သွန်သင်ပေးခဲ့တာလား။ သို့မဟုတ် သူ့တပည့်ကြီးများက သူ့ရှေ့မှာ သူပြောတာကို လိုက်ဖတ်ရင် ရွတ်ဆိုတာလား။ နောက်ပိုင်းဆရာကြီးများက တီထွင်ရွတ်ဆိုတာလား- အဲ့လိုတီထွင်ခဲ့ရင် ဘယ်ခေတ်ဘယ်ကာလက ဘယ်ဆရာတော်ကြီးက စတင်ရွတ်ဆို ခဲ့တာလဲ။-- ဆိုတာလေးသိပါရစေ။(ကျမ်းကိုး ကျမ်းကားလေးနဲ့ပေါ့ဗျာ- ကျမ်းကိုး မရှိလည်း ကိုအောင်ဆန်းရဲ့ ကိုယ်ပိုင် အမြင်ပေါ့ဗျာ။)\nCaha ya: မြတ်ဗုဒ္ဓ အား “၀စ္ဆပရိဗိုဇ်” မေးသောမေးခွန်း(၁၀)ချက်\n၁။ လောကသည် မြဲ၏။ ထိုအယူသာ မှန်သလော။\n၂။ လောကသည် မမြဲ။ ထိုအယူသာ မှန်သလော။\n၃။ လောကသည် အဆုံးရှိ၏။ ထိုအယူသာ မှန်သလော။\n၄။ လောကသည် အဆုံးမရှိ။ ထိုအယူသာ မှန်သလော။\n၅။ ထိုအသက်သည်ပင် ထိုကိုယ်ကောင်တည်း။ ထိုအယူသာ မှန်သလော။\n၆။ အသက်သည်တခြား၊ကိုယ်ကောင်သည်တခြားဖြစ်၏။ ထိုအယူသာ မှန်သလော။\n၇။ သတ္တ၀ါသည် သေသည်မှနောက်ဖြစ်၏။ ထိုအယူသာ မှန်သလော။\n၈။ သတ္တ၀ါသည်သေသည်မှနောက်မဖြစ်။ ထိုအယူသာ မှန်သလော။\n၉။ သတ္တ၀ါသည်သေသည်မှနောက် ဖြစ်သည်၊ မဖြစ်လည်းမဖြစ်။ ထိုအယူသာ မှန်သလော။\n၁၀။ သတ္တ၀ါသည်သေသည်မှနောက် ဖြစ်သည်လည်းမဟုတ်၊ မဖြစ်သည်လည်းမဟုတ် ထိုအယူသာ မှန်သ လော။\nမြတ်ဗုဒ္ဓဖြေကြားပုံမှာ- ၀စ္ဆ—လောကသည်မြဲ၏၊ ထိုအယူသည်မှန်၏ (စသည်) ငါသည် ထိုသို့ အယူမရှိပါ။ ၀စ္ဆ - လောကသည် မြဲ၏ (စသော) ထိုအယူတို့သည် မိစ္ဆာအယူတည်း။ မိစ္ဆာဒိဌိတည်းဟူသော သံယောဇဉ်တည်း။ ဆင်းရဲနှင့် တကွဖြစ်၏။ ညှင်းဆဲခြင်းနှင့်တကွဖြစ်၏။ ပြင်းစွာပင်ပန်းခြင်းနှင့်တကွဖြစ်၏။ ငြီးငွေ့ ခြင်းကားမဖြစ်၊ တပ်မက်ကင်းခြင်းဌာမဖြစ်။ ချုပ်ခြင်းဌာမဖြစ်။ ငြိမ်းခြင်းဌာမဖြစ်။ အထူးသိခြင်းဌာမဖြစ်။ ထိုးထွင်း သိခြင်းဌာ မဖြစ်။ချုပ်ငြိမ်းခြင်းဌာမဖြစ်။\nထိုသို့လျှင် ဗုဒ္ဓသည် ထိုမေးခွန်းများကို အဖြေမပေးခဲ့ခြင်းမှာ ဒုက္ခမှလွတ်မြောက်ကြောင်း မဟုတ်သောကြောင့် ဖြစ်သည်။ ဗုဒ္ဓကိုယ်တော်တိုင် မသိမမြင်ခြင်းကြောင့် မဟောခဲ့ခြင်းမဟုတ်ပေ။ (သံယုတ္တနိကာယ် သီသပါဝန သုတ်) တွင်ဖတ်ရှု့ ပါ။\nဗုဒ္ဓသည် ဒုက္ခ၏ အကြောင်းအရင်းကို ကိုယ်တိုင်တွေ့ ရှိပြီး ထိုဒုက္ခများကို ချုပ်ငြိမ်းစေသည့် နည်းလမ်းများကို ညွှန်ပြသူသာဖြစ်ပေသည်။ ရဟန်းတို့ရှေးကလည်းကောင်း ယခုလည်းကောင်းငါသည် တစ်ခုတည်းသော အကြောင်းကိုသာဟောကြားပေသည်။ ယင်းကား ဒုက္ခ နှင့် ဒုက္ခမှ လွတ်ကြောင်းပေတည်း။\nစကြာဝဠာအယူအဆများတွင် ဥာဏ်ကျက်စားခြင်းဖြင့် အချိန်မကုန်ပဲ သမုဒယ ချုပ်ငြိမ်းစေသည့် မဂ္ဂင်ရှစ်ပါး အကျင့်တရားများကို အားထုတ်လျှင် လောကမှ လွန်မြောက်ရာ နိရောဓသစ္စာနိဗ္ဗာန်ကို ဦးတည်လျှောက်လှမ်း သင့်ကြပါသည်လို့ တိုက်တွန်းလိုက်ပါသည်။ အရှင်အရိယဓမ္မ (သုတေသနနှင့်ကျမ်းဌာန) ရဲ့ ဆောင်းပါးတစ်ပုဒ် ကို ကျွန်တော် ကိုလွင်ဦး အတွက်ပို့ ပေးလိုက်ပါတယ်။\nမြတ်ဗုဒ္ဓ ရဲ့ ဂုဏ်တော်ကိုးပါးကို အကျဉ်းချုပ် ပြောသော ပါဠိစာပေ ဖြစ်ပါသည်။ ကျမ်းတတ် ဆရာတော်ကြီးများ ရေးသားခဲ့ခြင်းသာဖြစ်သည်။\nအိုကေ။ ကိုလွင်ဦးပြောသလိုဆိုရင် အလ္လာဝက်ပတ်ဆိုတဲ့ စကားကို တမန်တော်မိုဟာမတ်တီထွင်တာလား၊ တခြားတမန်တော်တွေတီထွင်တာလား။ ကျမ်းကိုးရှိရင် ပြောပြစေချင်ပါတယ်။\n((၁၆)ရက်နေ့ ည ) ကိုလွင်ဦးတို့ ဘာသာအတွက် ရှရီပါဒတ် ည ဖြစ်တဲ့အတွက် သတ္တ၀ါအားလုံး အေးချမ်း ပါစေ လို့ ဆုတောင်းပေးပါတယ်။\nကိုလွင်ဦး ကျွန်တော်က လူဝတ်ကြောင်တစ်ယောက်ပါ။ ဗုဒ္ဓဘာသာဝင်တစ်ယောက်ပါ။ ကိုလွင်ဦးထင်သလို ပါဠိစာပေ တတ်တိုင်း ဘုန်းကြီးမဖြစ်နိုင်ပါ။ ရဟန်းဖြစ်တာလွယ်ပေမဲ့ သံဃာဖြစ်ဖို့ ခဲယဉ်းလှပါတယ်။\nမေတ္တာရှေ့ ထား ၍\nU Htay Lwin Oo: မင်္ဂလာပါ ကိုအောင်ဆန်း\nစာပြန်နောက်ကျသွားတဲ့အတွက် စိတ်မရှိဘို့ မေတ္တာရပ်ခံပါတယ်။ (ဈေးဆိုင်တစ်ဘက်- အဆောက်အဦးအသစ် တစ်ခုဝယ်ထားပြီး ပြင်ဆင်နေရတာ တစ်ဘက်ကြောင့် အလုပ်များနေလို့ပါ) ကိုအောင်ဆန်းက ကျွန်တော့ အ ပေါ်မှာ မေတ္တာထားပြီး- တရားဓမ္မကို သိစေချင်တဲ့ အတွက်လည်း ကျေးဇူးတင်ပါတယ်။ ကျွန်တော့ အယူအဆ က ယုတ္တိမရှိတာကို မယုံကြည်နိုင်ပါလို့ ကိုအောင်ဆန်းကို ပြောပြီးဖြစ်ပါတယ်။ ယုတ္တိရှိ မရှိဆိုတာလည်းသေချာ စီစစ်ဘို့ လိုပါလိမ့်မယ်။ ဘယ်အယူအဆကို မဆိုပေါ့ဗျာ။ ဗုဒ္ဓဘာသာ တစ်ခုတည်းကို စီစစ်ခြင်းမဟုတ်ပါ။ ပြီးတော့ ဗုဒ္ဓ၀ါဒ ရော အစ္စလာမ်ဝါဒရောက ၀ိဘဇ္ဇ၀ါဒ (စီစစ်သုံးသပ်ဝေဖန်ပိုင်းခြား အပ်သော တရားဒေသနာ) လို့ ကြေငြာထားတော့ ဘယ်အရာကိုမဆို ပိုက်စိပ်တိုက် စီစစ်တာမှာလည်း ကိုအောင်ဆန်းဘက်က သည်းခံ ပေါ့။ အခု ကိုအောင်ဆန်း ပေးပို့တဲ့ တရားများကို အနည်းငယ် စီစစ်ခွင့်ပြုပါ။\nမြတ်ဗုဒ္ဓ အား “၀စ္ဆပရိဗိုဇ်” မေးသောမေးခွန်း(၁၀)ချက်\n၁၀။ သတ္တ၀ါသည်သေသည်မှနောက် ဖြစ်သည်လည်းမဟုတ်၊မဖြစ်သည်လည်းမဟုတထိုအယူသာ မှန်သလော။\nမြတ်ဗုဒ္ဓ ဖြေကြားပုံမှာ- ၀စ္ဆ—လောကသည်မြဲ၏၊ထိုအယူသည်မှန်၏ (စသည်) ငါသည် ထိုသို့ အယူမရှိပါ။ ၀စ္ဆ - လောကသည် မြဲ၏(စသော)ထိုအယူတို့သည် မိစ္ဆာအယူတည်း။ မိစ္ဆာဒိဌိတည်းဟူသော သံယောဇဉ်တည်း။ ဆင်းရဲနှင့် တကွဖြစ်၏။ညှင်းဆဲခြင်းနှင့်တကွဖြစ်၏။ပြင်းစွာပင်ပန်းခြင်းနှင့်တကွဖြစ်၏။ငြီးငွေ့ ခြင်းကားမဖြစ်၊တပ်မက်ကင်းခြင်းဌာမဖြစ်။ ချုပ်ခြင်းဌာမဖြစ်။ငြိမ်းခြင်းဌာမဖြစ်။အထူးသိခြင်းဌာမဖြစ်။ထိုးထွင်း သိခြင်းဌာမဖြစ်။ချုပ်ငြိမ်းခြင်းဌာမဖြစ်။\nထိုသို့ လျှင်ဗုဒ္ဓ သည် ထိုမေးခွန်းများကို အဖြေမပေးခဲ့ခြင်းမှာ ဒုက္ခမှလွတ်မြောက်ကြောင်း မဟုတ်သောကြောင့်ဖြစ်သည်။ ဗုဒ္ဓကိုယ်တော်တိုင် မသိမမြင်ခြင်းကြောင့် မဟောခဲ့ခြင်းမဟုတ်ပေ။ (သံယုတ္တနိကာယ် သီသပါဝနသုတ်) တွင်ဖတ်ရှု့ပါ။\nနည်းနည်းတော့ ကြွားပါရစေ ဒီအပိုဒ်တွေ၊ ဒီတရားတွေက ကျွန်တော် ဖတ်မှတ်စီစစ်ပြီးသား ဝေဖန် စောကြော ပြီးသား ဖြစ်ပါတယ်။ ဒီတရားက လက်ပူတိုက်တရားလို့ ခေါ်ပါတယ်။ ဥပမာဗျာ- ဓါး နစ်လက်စီကိုင်ထားတဲ့ လူနှစ်ယောက်က တစ်ယောက်နဲ့ တစ်ယောက် ပြေးခုတ်တဲ့အချိန်မှာ ဖြန်ဖြေသူက -- ဟေးဟေး- ခဏနေဦးကွ၊ မခုတ်ကြနဲ့၊ မင်းတို့တွေ ဒေါသတွေကို ထိန်းလိုက်၊ စိတ်ကို လျွှော့ချလိုက်၊ စိတ်ထိန်း၊ စိတ်ထိန်း- ဒေါသ ဖြစ်စရာတွေကို ပြန်မတွေးနဲ့၊ ဖြစ်ခဲ့တာကို မေ့ထားလိုက်လို့ လက်ပူတိုက် ရန်ဖြေခြင်းမျိုး ဖြစ်ပါတယ်။ ဒီလို ဖြေရှင်းမှုက နေရာတိုင်းမှာ လိုအပ်ပါတယ်။ ဒါပေမယ့် အဲ့ဒီ လူနှစ်ယောက်ရဲ့ ပြသနာ အရင်းအမြစ်ထိ မဖြေရှင်း ဘဲ ထားလိုက်ရင် ပြသနာက အေးသွားမှာ မဟုတ်ဘူးလေ။ ဒါကိုရော ကိုအောင်ဆန်း စဉ်းစားမိပါသလား။\nဗုဒ္ဓသည် ဒုက္ခ၏အကြောင်းအရင်းကို ကိုယ်တိုင်တွေ့ရှိပြီး ထိုဒုက္ခများကို ချုပ်ငြိမ်းစေသည့် နည်းလမ်းများကို ညွှန်ပြသူသာ ဖြစ်ပေသည်။ ရဟန်းတို့ရှေးကလည်းကောင်း ယခုလည်းကောင်း ငါသည် တစ်ခုတည်းသော အကြောင်းကိုသာ ဟောကြားပေသည်။ ယင်းကား ဒုက္ခ နှင့် ဒုက္ခမှ လွတ် ကြောင်းပေတည်း။\nဒီနေရာမှာ မေးခွန်း (၃) ခုမေးမယ်နော်။ (၁) ဒုက္ခဆိုတာ ဘာကို ခေါ်ပါသလဲ။ (၂) ဒုက္ခချုပ်ငြိမ်းခြင်း တရားဆိုတာ ဘာကို ခေါ်သလဲ။ (၃) ဟောသူကိုယ်တိုင် ဒုက္ခက လွတ်မြောက်ခဲ့ပါသလား။\nစကြာဝဠာအယူအဆများတွင် ဥာဏ်ကျက်စားခြင်းဖြင့် အချိန်မကုန်ပဲ သမုဒယ ချုပ်ငြိမ်းစေသည့် မဂ္ဂင်ရှစ်ပါးအကျင့်တရား များကို အားထုတ်လျှင် လောကမှ လွန်မြောက်ရာ နိရောဓသစ္စာနိဗ္ဗာန်ကို ဦးတည်လျှောက်လှမ်းသင့်ကြပါသည်လို့ တိုက် တွန်း လိုက်ပါသည်။\nကိုအောင်ဆန်း လေ့လာဆည်းပူး သိထားတဲ့ စကြာဝဠာ အယူအဆများ ဆိုတာ ဘယ်လိုပါလဲ။ ကိုအောင်ဆန်း ကိုယ်တိုင် ကျင့်ကြံနေတဲ့ (သို့မဟုတ်) ကျင့်ကြံအားထုတ်ဘို့ စိတ်ကူထားတဲ့ မဂ္ဂင် ၈ ပါးထဲက သမ္မသင်္ကပ (မှန်ကန်စွာ ဆင်ခြင်မှု)နဲ့ သုံးသပ်ပေးပါ။ ပြီးတော့ နိရောဓသစ္စာ နိဗ္ဗာန် ဆိုတာကို ကိုအောင်ဆန်းက ဘယ်လို ယုံကြည်ထားပါသလဲ။ ဘာကြောင့် ယုံကြည်ပါသလဲ။\nအရှင်အရိယဓမ္မ (သုတေသနနှင့်ကျမ်းဌာန) ရဲ့ ဆောင်းပါးတစ်ပုဒ် ကို ကျွန်တော် ကိုလွင်ဦး အတွက်ပို့ ပေးလိုက်ပါတယ်။\nဘယ်သူရေးရေး- ကုလားရေးရေး၊ တရုတ်ရေးရေး- ယုတ္တိရှိမှ လက်ခံပါလို့ အကြံပေးလိုပါတယ်။ ဘာသာရေး သမားဆိုသူအများစု အထူးသဖြင့် ဘာသာရေးပညာရှင် အများစုက မိရိုးဖလာအစွဲကို အများကြိုက် အလိုက် သင့်ရေးတတ်ပါတယ်။ ဒါပေမယ့် ကိုအောင်ဆန်းလို လူသားတစ်ဦးအနေနဲ့- သမ္မဒိဌိ (မှန်ကန်စွာ မြင်တတ်မှု) ကို လက်ကိုင်ထားစေချင်ပါတယ်။ ဥပမာ- အိမ်ရှေ့က သရက်ပင်ကြီးက ခွေးတစ်ကောင် ပေါက်လာတယ်လို့ ယုတ္တိမဲ့ အယူအဆမျိုးကို လက်ခံထားရင် မိမိရဲ့ လူဖြစ်ရခြင်း ဂုဏ်သိက္ခာကို စော်ကားမိသလိုဖြစ်ပါတယ်။ ယုတ္တိ ရှိမရှိ ဆိုတာလည်း စီစစ်စေချင်ပါတယ်။\nမြတ်ဗုဒ္ဓ ရဲ့ ဂုဏ်တော်ကိုးပါးကို အကျဉ်းချုပ် ပြောသော ပါဠိစာပေ ဖြစ်ပါသည်။ ကျမ်းတတ်ဆရာတော်ကြီးများ ရေးသားခဲ့ ခြင်းသာဖြစ်သည်။\nမူဆလင်ဖြစ်ဖြစ်၊ ခရစ်ယာန်ဖြစ်ဖြစ်၊ ဗုဒ္ဓဘာသာဖြစ်ဖြစ် ကျမ်းတတ် ဆရာတော်ကြီးများ ဆိုသူများက မိရိုးဖလာကို ပနက်ရိုက်တဲ့ နေရာမှာ အလွန်တရာမှ လိမ္မာကျွမ်းကျင်တယ် ဆိုတာလည်း သတိထားစေလိုပါတယ်။ ဆရာတော် ကြီးများ ပြောတာကို ကိုယ်တော်ဂေါတမတောင် လက်မခံခဲ့ဘူးနော်။\nအိုကေ။ ကိုလွင်ဦးပြောသလိုဆိုရင် အလ္လာဝက်ပတ် ဆိုတဲ့ စကားကို တမန်တော်မိုဟာမတ် တီထွင်တာလား၊ တခြား တမန်တော်တွေ တီထွင်တာလား။ ကျမ်းကိုးရှိရင် ပြောပြစေချင်ပါတယ်။\nမုဟမ္မဒ်ဆိုတာ အရိမေတ္တယျမြတ်စွာဘုရားဖြစ်တယ်။ (မယုံရင်နေပါ- သို့မဟုတ် ဆွေးနွေးလိုက ဆွေးနွေးနိုင်ပါ တယ်)။ သူ့ရင်မှာ ပထမဦးဆုံးကိန်းဝပ်တဲ့ ဉာဏ်စဉ်က “ဖတ်လော့၊ သင့်ကံကြမ္မာရှင်၏ နာမတော်ဖြင့် ဖတ်ရွတ် လော့၊” ဆိုတာ ဖြစ်တယ်။ (ကုရ်အံ ၉၆း၁) အဲ့ဒီ ကံကြမ္မာရှင်က အလ္လာဟ်ကို အမည်နာမအားဖြင့် အလ္လာဟ် (ပရမတ်ဘုရားရှင်) လို့ခေါ်တယ်။ အဲ့ဒီ အလ္လာဟ် (ပရမတ်ဘုရားရှင်) ဆိုတာ ဧကောဒိဖြစ်တယ်။ အစိန္တယျ ဖြစ်တယ်။ ကိုယ်ပွားမရှိ၊ ကိုယ်ပွားခံမဟုတ်၊ အရှင်နဲ့ ဂုဏ်ရည်တူ မရှိလို့ ကုရ်အံ ၁၁၂ မှာ ပြောတယ်။ ကုရ်အံမှာ ပြောတယ်ဆိုတာလည်း နားလည်စေချင်တာက ကိုယ်တော်မုဟမ္မဒ်ဆိုတာ လူသားတစ်ဦးပဲ သူ့ဘ၀မှာ လူသား ပီပီ စကားတွေအများကြီးပြောခဲ့တယ်။ တရားတွေ အများကြီးဟောခဲ့တယ်။ ဒါတွေကို ကုရ်အံမှာ မှတ်တမ်း မတင်ဘူး။ ကိုယ်တော်မုဟမ္မဒ်ရဲ့ဘ၀ အတ္တုပ္ပတ္တိကိုလည်း ကုရ်အံမှာ မှတ်တမ်းမပါဘူး။ ကိုယ့်တော်ဆီမှာ ကိန်းဝပ်တဲ့ ဉာဏ်စဉ်သိ ဓမ္မစစ်စစ်ကိုပဲ ကုရ်အံမှာ မှတ်တမ်းတင်ထားတယ်။ ဒါကြောင့် ကုရ်အံဆိုတာ လောက စကြာဝဠာအားလုံးအတွက် လူသားများသိသင့်သိထိုက်ရာ လောကနိယာမသီအိုရီများသာ ဖြစ်တယ်။ ဒီကုရ်အံ က ပဲ လူသားတွေဟာ ဆရာသခင်ကြီးတွေကို ဘ၀ပုံအပ် ယုံမှတ်မိမှာစိုးလို့ အလ္လာဟ်ဟု အာ့က်ဘာရ် (အလ္လာဟ်ဝတ်ပတ်- ဆိုတာ အသံထွက်လုံးဝမှားပါတယ်။) လို့ ပြောထားပါတယ်။ အဓိပ္ပါယ်က ပရမတ် ဘုရားရှင်သည် အကြီးကျယ်အမြင့်မြတ်ဆုံးဖြစ်၏ လို့ ရင့်ကျူးတာပါ။ လောကလူသားဘုရား၊ ဆရာ၊ ခေါင်းဆောင်တွေအပေါ်မှာ ပုဂ္ဂိုလ်စွဲ ဖြစ်တည်ပြီး လူသားရဲ့ ဉာဏ်ရည် ရပ်တန့်မသွားရအောင် သွန်သင်ချက်ပါ။ ကိုယ်တော်မုဟမ္မဒ်ကိုယ်တိုင်လည်း အဲ့ဒီ ရင့်ကျူးမှုကို ရင့်ကျူးရပါတယ်။ ကဲ ဒီလောက်ဆို အနည်းငယ် နားလည်လောက်မယ်လို့ ထင်ပါတယ်။ ကျွန်တော်မေးထားတဲ့ “နမောတသ အဂ္ဂ၀တော အရဟတော့ သမ္မာ သမ္ဗုဒ္ဓဿ” ဆိုတာ ကိုယ်တော်ဂေါတမကိုယ်တိုင် ရင့်ကျူးခဲ့တာလား၊ သို့မဟုတ် တပည့်တို့ ဒီလို ရင့်ကျူးကြလို့ သွန်သင်ပေးခဲ့တာလား၊ သို့မဟုတ် မည်သူက မည်သည့်ခေတ်မှာ တီထွင်ပြီး စတင်ရင့်ကျူးခဲ့တာလဲ- သိပါရ စေတော့ဗျာ။\n((၁၆)ရက်နေ့ ည ) ကိုလွင်ဦးတို့ ဘာသာအတွက် ရှရီပါဒတ် ည ဖြစ်တဲ့အတွက် သတ္တ၀ါအားလုံး အေးချမ်းပါစေ လို့ ဆုတောင်းပေးပါတယ်။\nပေးတဲ့ဆုနဲ့ ပြည့်ပါစေဗျာ။ ကိုအောင်ဆန်းတို့လည်း ကျမ္မာချမ်းသာပါစေ။ ဒါနဲ့ နောက် ဗဟုသုတ တစ်ခု လက်ဆောင်ပေးပါရစေ။ ရှရီပါဒတ် လို့ မခေါ်ဘူးနော်။ လိုင်းယ်လာတု ဘာရ်ရာ့တ် လို့ခေါ်တယ်။ သို့သော် မလေးတို့ အင်ဒိုတို့မှာတော့ ခေါ်ချင်ခေါ်မယ်ထင်တယ်။ သူတို့က ကျက်သရေမင်္ဂလာကို ရှရီ (တြိ) လို့ ခေါ်တာကိုး။ လိုင်းယ်လာတု ဘာရ်ရာ့တ်( ဘာရ်ကတ်) ဆိုတာက ကျက်သရေမင်္ဂလာရှိသော ညလို့ ဖြစ်တယ်။ တကယ်တော့ ဒီလို အမှတ်တရ ညတွေ၊ နေ့ရက်တွေ၊ ဗုဒ္ဓဘာသာမှာ ဆိုလည်း သီတင်းကျွတ်လပြည့်ည၊ တန်ဆောင်တိုင်ည စသည်ဖြင့် ပြုလုပ်ပေးတယ် ဆိုတာက- နိုင်ငံတစ်ခုမှာ လွတ်လပ်ရေးနေ့၊ ပြည်ထောင်စုနေ့- ဘာနေ့ ညာနေ့- ဆိုပြီး လူထုကို လှုံ့ဆော် သတိပေးနေခြင်းသာ ဖြစ်ပါတယ်။ နမော်နမဲ့နဲ့ မေ့ပျောက်နေမှာ စိုးလို့ပါ။ တနည်းအားဖြင့် ဘုရားတရားကို နေ့စဉ် အချိန်မလပ် သတိမရနိုင်သူကို တစ်နေ့မှာ ငါးကြိမ် ဗလီတွေက သတိပေးတယ်။ ဒီထက်မေ့နေရင် တစ်ပါတ်မှာ တစ်ကြိမ် (သောကြာနေ့ပေါ့ဗျာ) သတိပေးတယ်။ ဒီထက်မေ့ပျောက်နေသေးတယ်ဆိုရင် တစ်နှစ်မှာ ၂ ကြိမ် အိးဒ်နေ့နဲ့ သတိပေးတယ်။ ကြားမှာ အခုလို ညတွေ ဘာတွေနဲ့သတိပေးတယ်။ ဒါပါပဲ။ တရား သဘောအရ အဲ့ဒီ နေ့တွေ ညတွေမှာမှ လူသားတွေအတွက် မင်္ဂလာရှိတာ မဟုတ်ပါ။ အချိန်မလပ် မင်္ဂလာ၊ ကျက်သရေရှိနေပါတယ်-။\nကိုလွင်ဦး ကျွန်တော်က လူဝတ်ကြောင်တစ်ယောက်ပါ။ ဗုဒ္ဓဘာသာဝင်တစ်ယောက်ပါ။\nကိုလွင်ဦးထင်သလို ပါဠိစာပေ တတ်တိုင်း ဘုန်းကြီးမဖြစ်နိုင်ပါ။ ရဟန်းဖြစ်တာလွယ်ပေမဲ့ သံဃာဖြစ်ဖို့ ခဲယဉ်းလှပါတယ်။\nကိုအောင်ဆန်းက ရူပက္ခန္ဓာ လို့ ဆိုတဲ့ (ဘုန်းကြီးချင်း နောက်ပြောင်နေတာကို) ချန်ခဲ့လို့ အဲ့ဒီ စကားလုံးလေးကို တည့်ပြောဘို့ စိတ်ကူးနဲ့ ပြောလိုက်တာပါ။ သံဃာဖြစ်ဘို့ မလွယ်ဘူးဆိုတာကို သိနေတဲ့ ကိုအောင်ဆန်းကို ကျေးဇူးတင်ပါတယ်။ (သံ- ဟနီတီတ သံဃော- သံသရာကို ပါယ်သတ်နိုင်သူမှ သံဃာ ဖြစ်တယ်) လို့ ဆိုထားတော့- လူတွေက ခက်တယ်ဗျာ။ လမ်းဘေးဆိုင်က အနီရောင် ပိတ်စကို သင်္ကန်းတို့ ပင့်သကူတို့ ကင်ပွန်းတပ်၊ ပြီးရင် ဟိန္ဒူမသာ (အသုဘ) မှာ ခေါင်းရိပ်သလိုရိပ်။ ဟိန္ဒူကုလားမတွေ ပတ်သလို ကင်ပွန်းတပ်ထားတဲ့ အနီရောင်အပတ်ကို ပတ်လိုက်ရင် သံဃာဖြစ်ပြီ ထင်- ကိုယ်တိုင်ကိုယ်တွေ့ မသိတဲ့ ဒုက္ခချုပ်ငြိမ်းရာတွေကို စိတ်ကူးယဉ်နဲ့ လျှောက်ပြော- ဆရာကြီး လုပ်နေသူတွေက များတာကိုး။ သူတို့တွေ အဖြစ်က သင်္ကန်းကို အီးနဲ့ပေါက် ဟိုဒင်းနဲ့ထိုး နေတာကလွဲ ဘာများဖြစ်ဦးမှာလဲ။ ဒါတွေကို ဘုမသိဘမသိ ထိုင်ရှိခိုးနေရတဲ့ ကျွန်တော်တို့ မြန်မာလူမျိုးတွေအဖြစ်ကလည်း ဆိုးပါတယ်- ဘယ်ဘ၀က ၀ဋ်ကြွေးများလဲ မသိပါဘူးဗျာ။\nမေတ္တာပိုကြီးလေ- အမှန်တရားအတွက် အသက်ပေးရဲလေပဲလေ။ အသက်မပေးမှီ အမှန်တရားဆိုတာ ဘာလဲ လို့ အရင်ဆန်းစစ်စေလိုပါတယ်။\nရှရီပါဒတ် လို့ မခေါ်ဘူးနော်။ လိုင်းယ်လာတု ဘာရ်ရာ့တ် လို့ခေါ်တယ်။ သို့သော် မလေးတို့ အင်ဒိုတို့မှာတော့ ခေါ်ချင်ခေါ် မယ်ထင်တယ်။\nကိုလွင်ဦး ရန်ကုန်မှာ သိပ်မနေခဲ့ဘူးထင်တယ်။\nလမ်းဘေးဆိုင်က အနီရောင် ပိတ်စကို သင်္ကန်းတို့ ပင့်သကူတို့ ကင်ပွန်းတပ်၊ ပြီးရင် ဟိန္ဒူမသာ (အသုဘ) မှာ ခေါင်းရိပ် သလိုရိပ်။ ဟိန္ဒူကုလားမတွေပတ်သလို ကင်ပွန်းတပ်ထားတဲ့ အနီရောင်အပတ်ကိုပတ်လိုက်ရင် သံဃာဖြစ်ပြီ ထင်- ကိုယ်တိုင်ကိုယ်တွေ့မသိတဲ့ ဒုက္ခချုပ်ငြိမ်းရာတွေကို စိတ်ကူးယဉ်နဲ့လျှောက်ပြော- ဆရာကြီး လုပ်နေသူတွေက များတာ ကိုး။ သူတို့တွေအဖြစ်က သင်္ကန်းကို အီးနဲ့ပေါက် ဟိုဒင်းနဲ့ထိုး နေတာကလွဲ ဘာများဖြစ်ဦးမှာလဲ။ ဒါတွေကို ဘုမသိဘမသိ ထိုင်ရှိခိုးနေရတဲ့ ကျွန်တော်တို့ မြန်မာလူမျိုး တွေအဖြစ်ကလည်း ဆိုးပါတယ်- ဘယ်ဘ၀က ၀ဋ်ကြွေးများလဲ မသိပါဘူးဗျာ။\nကိုလွင်ဦး အဲဒါနဲ့ပတ်သတ်ပြီး တစ်ခုလောက်ပြောချင်တယ်။ ကိုလွင်ဦး သေချာသုံးသပ်လိုပါတယ်။ Harji လုပ် ပြီး မိန်းမတွေရသလောက်ယူပြီး နောက်က ဘာသာရေးအထောက်အပံ့ယူနေတဲ့သူတွေကို ဘယ်လိုပြောမလဲ ကိုလွင်ဦး။ ကာမဂုဏ်မေထုံထဲမှာပျော်ဝင်နေပြီး ဘာသာတစ်ခုကို သာသနာပြုနေတဲ့အထဲမှာ အစ္စလာမ် ဘာသာနဲ့ ဗုဒ္ဓဘာသာ ဘယ်ဘာသာ ရာခိုင်နှုန်းပိုများမယ်ထင်ပါသလဲ။ လမ်းဘေးဆိုင်တစ်ခုမှာ ဖြစ်သလိုချုပ် ထားတဲ့အရောင်မျိုးစုံနဲ့ဗလီဦးထုပ်တွေဆောင်း လမ်းတကာလှည့်လိမ်လည် တောင်းခံနေတဲ့ သူတွေကို ဘယ်လို ပြောမလဲ။ အဲဒါမပြောပါနဲ့မကာမြို့ ကိုသွားပြီး တောင်းစားနေတဲ့ ဘာသာရေး ခုတုံးလုပ်ခဲ့ကြတဲ့ harji တွေ ဘယ်လောက်များလဲဆိုတာ ကိုလွင်ဦးလည်းမကြာခဏတွေ့ နေရမှာပါ။\nချစ်ခင်နှစ်လိုဖွယ်တို့နှင့် ကွဲကွာကွေကွင်းရခြင်းသည်လည်း ဒုက္ခတည်း၊\nအလိုရှိသည်ကို မရခြင်းသည်လည်း ဒုက္ခတည်း။\nမဟာသတိပဋ္ဌာန်သုတ်ထဲတွင် ရှု့ ပါ။\n(၂) ‘ဒုက္ခသည်သာလည်းကောင်း၊ ဒုက္ခ၏အစသည်လည်းကောင်း၊ ဒုက္ခ၏အဆုံးသည်လည်းကောင်း၊ ဒုက္ခချုပ် ငြိမ်းရာ အကျင့်သည်လည်းကောင်း ၊ဤခန္ဓာကိုယ်၌သာလျှင်ရှိ၏ ။’’ (သံယုတ်နိကာယ်၊ရောဟိတဿသုတ်) ဂင်္ဂါမြစ်ထဲ၌ ရေချိုးခြင်းဖြင်. မကောင်းမှုအညစ်အကြေး ကင်းစင်သည်ဟု ယူဆသော ဗြာဟ္မဏတစ်ဦးအား အပြစ်မတင်ဘဲ "ဤအယူမှာ သင်တို.၏ အယူဖြစ်သည်။ ငါ၏ သာသနာ၌မူ မဂ္ဂင်ရှစ်ပါးသည် ကိလေသာ အညစ်အကြေး စွန်.ပစ်ရာ ရေအိုင်ဖြစ်သည်" စသည်ဖြင်. ဟောကြား၏။( သံယုတ္တနိကာယ်၊ ဗြာဟ္မဏသံယုတ်၊ သင်္ဂါရဝဗြာဟ္မဏသုတ်) ‘‘ဘုရားတရားစကားကို များစွာပြောသော်လည်း မကျင့်ကြံသောသူသည် နွားကို ထိန်း ကျောင်းပါလျက် နွားနို့ အရသာ မခံစားရသော နွားကျောင်းသားနှင့်တူ၏ ။ ဘုရား တရား စကားအနည်းသာ ပြောသော်လည်း ကျင့်ကြံ သောသူကပိုမြတ်၏။’’ (ခုဒ္ဒကနိကာယ်၊ဓမ္မပဒဂါထာ-၁၉)\n၃.နိဗ္ဗာန်ဆိုသည်မှာ.. တဏှာစက်ကွင်းမှ ရှင်းရှင်းကြီး လွတ်မြောက်သောတရားဖြစ်သည်။\nကျွန်တော်မေးထားတဲ့ “နမောတသ အဂ္ဂ၀တော အရဟတော့ သမ္မာသမ္ဗုဒ္ဓဿ” ဆိုတာ ကိုယ်တော်ဂေါတမကိုယ်တိုင် ရင့်ကျူးခဲ့တာလား၊ သို့မဟုတ် တပည့်တို့ ဒီလို ရင့်ကျူးကြလို့ သွန်သင်ပေးခဲ့တာလား၊ သို့မဟုတ် မည်သူက မည်သည့် ခေတ်မှာ တီထွင်ပြီး စတင်ရင့်ကျူးခဲ့တာလဲ- သိပါရစေတော့ဗျာ။\nကိုလွင်ဦး ကျွန်တော်ဒီမေးခွန်းကို ဖြေပြီးပါပြီ။ ကိုလွင်ဦးကျွန်တော်ပို့ထားတဲ့ စာတွေအပေါ် သေချာနားမလည် လိုက်ဘူးထင်တယ်။ သံသယ လွန်ကဲစွာထားသော စိတ်ဖြင့် သော်လည်းကောင်း၊ ချီးမွမ်းခြင်း ထုံသော အစွန်း ရောက်စိတ်ဖြင့်လည်းကောင်း ပိဋကတ်ကျမ်းကိုဖြစ်စေ အဘယ်သော ကျမ်းဂန်ကိုမဆို မလေ့လာပါနှင့်။ ဗုဒ္ဓ လမ်းစဉ်သည် မဇ္ဈိမပဋိပဒါ လမ်းစဉ်သာဖြစ်၏။\nU Htay Lwin Oo: ရှရီပါဒတ် လို့ မခေါ်ဘူးနော်။ လိုင်းယ်လာတု ဘာရ်ရာ့တ် လို့ခေါ်တယ်။ သို့သော် မလေးတို့ အင်ဒိုတို့ မှာတော့ ခေါ်ချင်ခေါ် မယ်ထင်တယ်။\nသြော်- ခင်ဗျားက ရှာဗေ ဘရာ့တ် လို့ ရေးတာလား။\nကိုလွင်ဦး အဲဒါနဲ့ပတ်သတ်ပြီး တစ်ခုလောက်ပြောချင်တယ်။ ကိုလွင်ဦး သေချာသုံးသပ်လိုပါတယ်။ Harji လုပ် ပြီး မိန်းမ တွေရသလောက်ယူပြီး နောက်က ဘာသာရေးအထောက်အပံ့ယူနေတဲ့သူတွေကို ဘယ်လိုပြောမလဲ\nငါတို့ဟာ သာမန်လူသားပါ။ မိန်းမယူခွင့်ရှိတယ်၊ သူတစ်ပါး မိန်းမယူမှာကိုလည်း မတားမြစ်ဘူး- အဲ့ဒီလိုလူမျိုးက မိန်းမယူတာနဲ့-၊ ငါတို့က ဘုရားသားတော်တွေဖြစ်တယ်- မိန်းမမယူရဘူး။ မေထုံမပြုဘူးဆိုပြီး တရားဝင် ကြွေးကျော်နေရင်း တိတ်တဆိပ် မိန်းမခိုးယူတာ၊ မေထုံမှီဝဲတာ၊ ဘယ်သူက အပြစ်ရှိမယ် ထင်သလဲ။\nကိုလွင်ဦး။ ကာမ ဂုဏ်မေထုံထဲမှာပျော်ဝင်နေပြီး ဘာသာတစ်ခုကို သာသနာပြုနေတဲ့အထဲမှာ အစ္စလာမ်ဘာသာနဲ့ ဗုဒ္ဓဘာ သာ ဘယ်ဘာသာ ရာခိုင်နှုန်းပိုများမယ်ထင်ပါသလဲ။\nလူသားပီပီ အိမ်ထောင်ပြုခွင့်ရှိတဲ့ ဥပဒေဘောင်တွင်းက တရားဝင်ရပ်တည်ပြီး အိမ်ထောင်ပြုသူများနဲ့ အိမ် ထောင်ယက်သားပြုခြင်းကို မေထုံမှုဖြစ်ပါတယ်- မေထုံမှုကို ကျူးရင် ပါရာဇီကံ မြောက်ပါတယ်လို့ ခံယူထားတဲ့ လူက အိမ်ထောင်မှုပြုတာမှာ ဖေါက်ပြန်တယ် ခေါ်ပါတယ်။ ဖေါက်ပြန်သူရာနှုန်းကိုတွက်ရင် ဗုဒ္ဓဘာသာ ဘာသာရေး ဦးဆောင်က ပိုများတာ တွေ့ရလိမ့်မယ်။\nလမ်းဘေးဆိုင်တစ်ခုမှာ ဖြစ်သလိုချုပ်ထားတဲ့အရောင်မျိုးစုံနဲ့ ဗလီဦးထုပ်တွေ ဆောင်း လမ်းတကာ လှည့်လိမ်လည် တောင်းခံနေတဲ့ သူတွေကို ဘယ်လို ပြောမလဲ။ အဲဒါမပြောပါနဲ့မကာမြို့ ကိုသွားပြီး တောင်းစားနေတဲ့ ဘာသာရေး ခုတုံး လုပ်ခဲ့ကြတဲ့ harji တွေ ဘယ်လောက်များလဲဆိုတာ ကိုလွင်ဦးလည်းမကြာခဏတွေ့ နေရမှာပါ။\nသေချာလေ့လာကြည့်လိုက် ဟာ့ဂ်ျကိုသွားတဲ့လူတွေဟာ ငွေပေါင်းဘယ်လောက်ကိုရင်းပြီး သွားရသလဲလို့- အဲ့ဒီငွေတွေကလည်း သူများဆီကတောင်းပြီး သွားခွင့်မရှိသလို။ ဘယ်သူကမှမလုပ်ကြဘူး။ အထူးသဖြင့် မြန်မာနိုင်ငံက ဟာ့ဂ်ျလုပ်ခွင့်ရဘို့ ငွေနဲ့ရင်းနေရတယ်။ မက္ကာဟ်မဒီနာမှာ လူဦးရေး သုံးသန်းလောက်ကို ဘယ်သူကမှ ငွေကြေးပိုက်ဆံတွေ ဝေပေးမနေဘူး။ ဧည့်သည်များစားသောက်ရေး လွယ်ကူစေဘို့ လာလှုတဲ့ လူတွေပဲရှိတယ်။ ဒါတောင်ဆိုင်တွေမှာ လူတိုးရတာ ကျပ်သိပ်လွန်းရင်း ဖြေရှင်းပေးတဲ့ သဘောလောက်ပဲ-\nကိုအောင်ဆန်းပြောသလို ဟာဂျီတွေတောင်းစားတယ်ပဲထားဦး ဟာဂျီဆိုတာလည်း ဘုန်းကြီးလူတန်းစားလို့ အစ္စလာမ်က မသတ်မှတ်ထားဘူး။ သူတို့က သာသနာလည်းမပြုဘူး။ သာသနာပြုချင်တဲ့သူက သူ့ဝါသနာနဲ့သူ ဟာဂျီဟုတ်ဟုတ် မဟုတ်ဟုတ် သာသနာပြုချင်ပြုတာပဲ။ သာသနာပြုတဲ့လူဆိုရင်တော့- တရားမ၀င်တဲ့ မေထုံမှု ကိုပြုတာကို သိပြီဆိုရင် အသိုင်းအ၀ိုင်းထဲက မောင်းထုတ်ပစ်တာပဲ။ အစ္စလာမ်တစ်ဦးဟာ သူ့ဟာသူ ဘယ် လောက်သာသနာပြုပြု သူ့ကိုဘုန်းကြီးလူတန်းစားလို့ မသတ်မှတ်ဘူး။ သူ့ကိုဦးထုပ်ဆောင်းလို့ မုတ်ဆိတ် ထားလို့ အကျီရှည်ဝတ်လို့ လေးစားရမယ် ကြည်ညိုရမယ် ဘာသာရေးလူတန်းစားလို့ သတ်မှတ်ရမယ်လို့ ဘယ် မူဆလင်ကမှ မခံယူဘူးဗျာ။ ဒါက လူမျိုးရေးအသွင်ကိုပဲ ဆောင်တယ်။ ကရင်က ကရင်ဝတ်စုံကို ၀တ်မယ်။ အိန္ဒိယမျိုးနွယ်က သူ့ရဲ့ အိန္ဒိယ၀တ်စုံကို ၀တ်မယ်- ဒါလောက်ပဲ။ သေချာလေ့လာပါ။\nဘုန်းကြီးလူတန်းစားဆိုတာက ဗုဒ္ဓဘာသာ၊ ဟိန္ဒူဘာသာ၊ ဂျူးဘာသာနဲ့ ခရစ်ယာန်ရိုမန်ကက်သလစ်၊ ခရစ်ယာန်အော့သိုဒေါ့မှာပဲ ရှိတယ်။ ခရစ်ယာန် ပရိုတက်စ်တင့်၊ ယေဟောဝါ၊ စနေ အသင်းတွေမှာ တောင် မရှိ ဘူး - မိမိကိုယ်မိမိ အခြားသူများထက် မြတ်သလိုခံစားပြောဆိုနေပြီး- မိမိစည်းကမ်းကို မိမိ မစောင့်နိုင်ဖြစ်နေ ကြတာလေ။ ပုဂ္ဂိုလ်ရေးတွေပါလာမှာ စိုးလုိ့ပါ။ ကျွန်တော် သိထားသလောက်တောင် တိုင်းသံဃနာယထဲက ပုဂ္ဂိုလ် (အမည်မပြောလိုတော့ဘူး) မှာတောင် ဘိတ်မြို့မှာ မယားလေးယောက် ယူထားတယ်။ တောင်တန်း သာသာနာပြုဆိုတဲ့ ပုဂ္ဂိုလ်က ချင်းတောင်၊ ဖလန်းမြို့နားက ဂေါ်ရခါးရွာမှာ မိန်းမရှိတယ်။ သမီးရှိတယ်။ မန်းတ လေးက ကျောင်းပေါင်းများစွာ- ဖဲ၊ ဖာ၊ အရက် အကုန်ရတာတွေရှိတယ်။ ရွာကတက်လာတဲ့ အမျိုးသားကောင်း သမီး ၁၆ နှစ်အရွယ်၊ ၁၅ နှစ်အရွယ်တွေ-နဲ့ ပျော်ချင်ရင် ဘုန်းကြီးတွေနဲ့ ချိတ်လို့ရတယ်။ ညနေခင်း- မှောင်စစမှာ ဘုန်းကြီးတစ်ဦး (တစ်ပါးလို့ မသုံးချင်ဘူး- နားလည်ပေးပါ) လမ်းဘေးက အအေးဆိုင်ထိုင်နေရင်- ခုံပေါ်မှာ ဖလူတိုပုလင်းထောင်ထားရင် ခုံအောက်မှာ ၀ိုင်ပုလင်းရှိတယ်။ ခုံပေါ်မှာ စပါကရင် ထောင်ထားရင် ခုံအောက်မှာ ဂျင်ပုလင်းရှိတယ်။ အရောင်တူတယ်လေ- ရောကျိတ်တာပေါ့။ ဒါကို လူတွေက သိနေတယ်။ မပြောရဲဘူးလေ။\nရုပ်ရှင် ဒါရိုက်တာ စာရေးဆရာကြီး ဦးသုခကတောင် ဘုန်းကြီးက မုဒိန်းကျင့်ရင် ကျင့်ခံရတဲ့ အမျိုးသမီးမှာသာ အပြစ်ရှိတယ်။ ဘုန်းကြီးမှာ အပြစ်မရှိဘူးတဲ့- ဘာကြောင့်လဲဆိုတော့- မိန်းမတွေက အဲ့ဒီကို သွားလို့ ဖြစ်တာ တဲ့။\nအဝေးကြီးတွေ ပြောနေတာ ခက်တယ်ဗျာ။ ကျွန်တော့ အနီအနားမှာ ဘုန်းကြီး ၇ ယေက်လောက်ရှိတယ်။ ၅ ယောက်က ရီးစားထားတယ်။ ဆော်နဲ့အိပ်တယ်။ တစ်မြို့လုံးကသိတယ်။ ဒါပေမယ့် ဗြောင်လိမ်တယ်။ ကျန်တဲ့ နှစ်ယောက်မှာ တစ်ယောက်က စိတ်ပိုင်းဆိုင်ရာ ကျမ္မာရေးအားနည်းလို့ ဘယ်သူကမှ အရေးတယူမရှိသလို သူကိုယ်တိုင်ကလည်း ဘာဆိုဘာမှ စိတ်မ၀င်စားလို့ မိန်းမကိစ္စလွတ်တယ်။ နောက်တစ်ယောက်တော့- နမည်စစ ပျက်သေးတယ်။ ဒါပေမယ့် ကျွန်တော်ကိုယ်တိုင်က ဖုံးဖိပြီး နေရာပြန်ချပေးထားရတယ်။ (ကျွန်တော့ မြို့မှာ ဘုန်းကြီးကျောင်း ပျောက်သွားမှာ စိုးလို့)။ ကိုအောင်ဆန်းက စေတနာထားပြီး တရားပြဘို့ ကြိုးစားနေတဲ့ ကိုဌေးလွင်ဦးဆိုတဲ့ ပုဂ္ဂိုလ်ဟာ အထက်တန်းပြ အင်္ဂလိပ်စာဆရာလုပ်ခဲ့လို့ တပည့်တွေ အများကြီးရှိတယ်။ ဒါ့အပြင် တပည့်ထဲမှာ ဘုန်းကြီးတွေ၊ ဗလီဆရာတွေ၊ ခရစ်ယာန်ဓမ္မဆရာတွေ အများကြီးရှိတယ်။ မမှန်တာ တွေ့ရင် ဘယ်ဘာသာကိုမှ ဘယ်လူသားကိုမှ ချမ်းသာပေးမှာ မဟုတ်သလို၊ ကိုယ်က မမှန်ရင်လည်း ချက်ချင်း ပြုပြင်ရဲတဲ့ သတ္တိရှိတယ်။\nကျွန်တော့ဆိုက်ထဲက ဟာဂျီ ဆိုတဲ့ ကဗျာလေးကို ဖတ်ကြည့်ပါ။\nကိုအောင်ဆန်းက ကျွန်တော့ကို တရားပြချင်ရင် (သို့မဟုတ်) မိမိကလွဲ သူတစ်ပါးကို တရားပြချင်ရင်- သူတစ်ပါးက မိမိကို တရားပြလာရင် လက်ခံနိုင်မလား ဆိုတာကို အရင်စဉ်းစားပါ။ (တဘက်သတ် ငါပဲမှန်တယ်၊ ငါ့ဝါဒပဲမှန်တယ်- ဆိုတာမျိုး ဆိုရင်တော့ - အင်မတန် အတ္တကြီးတဲ့ အယူဖြစ်လို့ အဲ့လို အတ္တကြီးတဲ့ အယူကို စွဲမှတ်ထားလိုသူများ အတွက် ကျွန်တော် အချိန်ကုန် မခံနိုင်ဘူးဗျာ။)\n(၂) ‘ဒုက္ခသည်သာလည်းကောင်း၊ ဒုက္ခ၏အစသည်လည်းကောင်း၊ ဒုက္ခ၏အဆုံးသည်လည်းကောင်း၊ ဒုက္ခချုပ် ငြိမ်းရာ အကျင့်သည်လည်းကောင်း ၊ဤခန္ဓာကိုယ်၌သာလျှင်ရှိ၏ ။’’ (သံယုတ်နိကာယ်၊ရောဟိတဿသုတ်) ဂင်္ဂါမြစ်ထဲ၌ ရေချိုးခြင်းဖြင်. မကောင်းမှုအညစ်အကြေး ကင်းစင်သည်ဟု ယူဆသော ဗြာဟ္မဏတစ်ဦးအား အပြစ်မတင်ဘဲ "ဤအယူမှာ သင်တို.၏ အယူဖြစ်သည်။ ငါ၏ သာသနာ၌မူ မဂ္ဂင်ရှစ်ပါးသည် ကိလေသာ အညစ်အကြေး စွန်.ပစ်ရာ ရေအိုင်ဖြစ်သည်" စသည်ဖြင်. ဟောကြား၏။( သံယုတ္တနိကာယ်၊ ဗြာဟ္မဏသံယုတ်၊ သင်္ဂါရဝဗြာဟ္မဏသုတ်) ‘‘ဘုရားတရားစကားကို များစွာ ပြောသော်လည်း မကျင့်ကြံသောသူသည် နွားကို ထိန်း ကျောင်းပါလျက် နွားနို့ အရသာ မခံစားရသော နွားကျောင်းသား နှင့်တူ၏ ။ ဘုရား တရား စကားအနည်းသာ ပြောသော်လည်း ကျင့်ကြံ သောသူကပိုမြတ်၏။’’ (ခုဒ္ဒကနိကာယ်၊ ဓမ္မပဒဂါထာ-၁၉)\nဒီအတွက် အလွန်ကျေးဇူးတင်ပါတယ်။ မှတ်ထားပါမယ်။ ကိုအောင်ဆန်းပြောတဲ့ အကြောင်းအရာများဟာ လက်တွေ့ယုတ္တိနဲ့ ကိုက်ညီသလား မကိုက်ညီမလား သမ္မာဒိဌိ၊ သမ္မာ သင်္ကပ၊ နဲ ၀ိဘဇ္ဇ၀ါဒ (အပြန်အလှန် စီစစ် ခြင်းဝါဒ) နဲ့ စစ်ဆေးခံနိုင်ပါ့မလား။ လက်တွေ့နဲ့ မကိုက်ညီရင် စိတ်ကူးယဉ်ပဲ ဖြစ်လိမ့်မယ်။ အကြောင်းအရာ တစ်ခုကို ပြောသူကိုယ်တိုင်က အဲ့ဒီအကြောင်းအရာအတိုင်းလုပ်မပြနိုင်ရင် ပြောသူဟာ လူလိမ်သာ ဖြစ်လိမ့် မယ်။ ဥပမာ- ကျွန်တော်က ကားဆိုတာ ဒီလိုမောင်း၊ ဟိုလိုကွေ့ဆိုပြီး ကိုအောင်ဆန်းကို ပါးစပ်က သင်ပေး တယ်။ သင်ပေးသူ ကျွန်တော်ကိုယ်တိုင်က ကားမမောင်းတတ်ဘူးဆိုရင်- ကျွန်တော့ရဲ့ သင်ပေးခြင်းပညာကို အားကိုးထိုက်သလား မထိုက်ဘူးလား- ကိုအောင်ဆန်း မှန်ကန်စွာ (သမ္မာ သင်္ကပ) ဆင်ခြင်မှုနဲ့ ပြန်လည် ဆွေးနွေးပေးပါ။ ဒီလူကို ငါယုံတယ်။ ငါ့မိဘလည်းယုံတယ်။ သူဘာပြောပြော စီစစ်နေရာမလိုဘူး အားလုံးကို ငါယုံတယ်။ ဒီလူပြောသမျှကိုပဲ ပုဂ္ဂိုလ်စွဲနဲ့ ခုခံကာကွယ်မယ်ဆိုရင် အဲ့လိုလူစားမျိုးနဲ့ ဆွေးနွေးနေလို့ အချိန် ကုန်တာပဲ အဖတ်တင်လိမ့်မယ်။ ကိုအောင်ဆန်း။\nကိုလွင်ဦး ကျွန်တော်ဒီမေးခွန်းကို ဖြေပြီးပါပြီ။ ကိုလွင်ဦးကျွန်တော်ပို့ထားတဲ့ စာတွေအပေါ် သေချာနားမလည်လိုက်ဘူး ထင်တယ်။ သံသယ လွန်ကဲစွာထားသောစိတ်ဖြင့် သော်လည်းကောင်း၊ ချီးမွမ်းခြင်းထုံသော အစွန်းရောက်စိတ်ဖြင့် လည်း ကောင်း ပိဋကတ်ကျမ်းကိုဖြစ်စေ အဘယ်သော ကျမ်းဂန်ကိုမဆို မလေ့လာပါနှင့်။ ဗုဒ္ဓ လမ်းစဉ်သည် မဇ္ဈိမပဋိပဒါ လမ်းစဉ် သာဖြစ်၏။\nကျမ်းတတ်ပုဂ္ဂိုလ်ကြီးများက ရေးခဲ့တယ်ဆိုတာက ပိဋကတ်တစ်အုပ်လုံး ဖြစ်ပါတယ်။ ကိုအောင်ဆန်း ဖြေတဲ့ အဖြေက တိကျမှု မရှိဘူးလေ။ ကျမ်းတတ်ပုဂ္ဂိုလ်ကြီးများကို ဒီလိုဆိုကြလို့ “နမောတသ” ဂေါတမက သင်ခဲ့ သလား မေးနေတာပါ။ ဒါမှမဟုတ် ကျမ်းပြုပုဂ္ဂိုလ်ကြီးများက သူတို့သဘောနဲ့ သူတို့ ပုဂ္ဂိုလ်ရေး ကြည်ညိုလို့ ပုဂ္ဂိုလ်ရေး သိဒ္ဓိတင် ရေးသားခဲ့တာလားလို့ သေချာကွဲပြားအောင်ပါ။ (ဆန္ဒရှိမှ ဖြေပါ)။\nCaha ya: ကိုလွင်ဦး ပုဂ္ဂိုလ်စွဲရှိနေသည့်သူ၊ ငါဆရာဆိုပြီးမာန်ထောင်နေသည့်သူ၊ ငါတို့ ဘာသာကသာ အမှန် ဆိုတဲ့သူကို ကျွန်တော်က ဆက်ဆွေးနွေးမနေချင်ပါ။\nပြန်စမ်းစစ်ကြည့်ပါ။ တမန်တော်မိုဟာမတ်သည် သူလိုက်နာနိုင်သည့် နည်းလမ်းများကိုသာ အလ္လာလ် အရှင်မြတ် ပြောကြားခဲ့သည်ဟူပြီး ရေးခဲ့ခြင်းလော။ ဥပမာ မိန်းမကိစ္စများကို သူ့တွင်အပြစ်မရှိစေရန် ကျမ်းပြု သူအား ရေးခိုင်းခဲ့ခြင်းလော။ ကိုရမ်ကျမ်းသည် ပုဂ္ဂိုလ်စွဲ လုံးဝကင်းလွတ်ပါသလော။ ဟာဂျီဆိုတာ ကိုလွင်ဦး ဆိုဒ်တွင် ရဟန်းပြုခြင်းသကဲ့သို့ဖြစ်သည်ဟူပြီး အဘယ်ကြောင့်ရေးခဲ့သနည်း။ ရုပ်ပုံ၊ ဆင်းတုတော်ပုံ၊ တွေကို ကိုးကွယ်ခြင်းမပြုရဟု ဆိုထားသော ကိုရမ်ကျမ်းက အဘယ်ကြောင့် ဥက္ကာခဲတစ်လုံးကို ရုပ်ပုံ၊ ဆင်းတုတော် ကဲ့သို့ကိုးကွယ်ခိုင်းပါသနည်း။\nU Htay Lwin Oo: ကိုလွင်ဦး ပုဂ္ဂိုလ်စွဲရှိနေသည့်သူ၊ ငါဆရာဆိုပြီးမာန်ထောင်နေသည့်သူ၊ ငါတို့ ဘာသာကသာ အမှန်ဆို တဲ့သူကို ကျွန်တော်က ဆက်ဆွေးနွေးမနေချင်ပါ။\nပြန်စမ်းစစ်ကြည့်ပါ။ တမန်တော်မိုဟာမတ်သည် သူလိုက်နာနိုင်သည့် နည်းလမ်းများကိုသာ အလ္လာလ်အရှင်မြတ် ပြောကြား ခဲ့သည်ဟူပြီး ရေးခဲ့ခြင်းလော။ ဥပမာ မိန်းမကိစ္စများကို သူ့တွင်အပြစ်မရှိစေရန် ကျမ်းပြု သူအား ရေးခိုင်းခဲ့ခြင်းလော။\nကိုအောင်ဆန်းက ကျွန်တော်ဘာသာပြန်တဲ့ကျမ်းက ဟာဂျီကိုတော့ ဖတ်တယ်။ ကျွန်တော့ ဆိုက်ထဲက ကိုယ်တော်မုဟမ္မဒ်နဲ့ အိမ်ထောင်ရေးဘ၀ဆိုတာတော့ မဖတ်ဘူးထင်တယ်။ စာအုပ်စင်ကဏ္ဍမှာ ရှိတယ် ဖတ် ကြည့်လိုက်ပါ။\nဒါနဲ့ စကားကြုံလို့ပြောမယ်ဗျာ- ကိုယ်တော်မုဟမ္မဒ် မိန်းမယူခဲ့တာ ဘယ်နှစ်ယောက်လို့ ကြားဘူးသလဲ။ ဂေါတမ ကတော့ ၈၄၀၀၀ ကျော်တယ်နော်။ နောက်ဆုံးထိ မိန်းမငါးယောက် သားငါးယောက်ရှိခဲ့တယ်။ ဒါတွေကို ကော ကိုအောင်ဆန်း သိပါသလား၊ မသိခဲ့ရင် Wife of Gautama ဆိုပြီး google ထဲမှာ ရိုက်ကြည့်လိုက်ပါ။\nနဲနဲ ဆက်ပြောမယ်။ ယောက်ျားတစ်ယောက် မိန်းမယူတယ်ဆိုတာ ယုတ္တိဗေဒနဲ့ ကိုက်ညီတယ်။ ယောက်ျား တစ်ယောက် မိန်းမမယူဘဲ ယောကျားချင်းယူရင်သာ ယုတ္တိဗေဒနဲ့ မကိုက်ညီတာပါ။ နောက်တစ်ခုက ကိုအောင်ဆန်းမှာ အသုံးမပြုတဲ့ အထုပ်ကြီးတစ်ထုပ်ရှိတယ်ဆိုရင်- အဲ့ဒီအထုပ်ကြီးကို ဘ၀တစ်လျှောက် သွားရ မယ့်ခရီးအတွက် ထမ်းပြီးသွားနေရတာ ၀န်မလေးဘူးလား။\nအဲ့ဒီအထုပ်ကြီးကို ထမ်းရတာ လေးမှန်းသိတော့- လူမသိအောင် ခိုးပြီးကြိတ်နေတဲ့ ဘုန်းကြီးတွေက အများကြီး နော်။ ဘုန်းကြီးချင်း ဖုံးဖိထားတာပါ။ မြန်မာနိုင်ငံကျော် ဆရာတော်ကြီးတွေဖြစ်တဲ့ ရန်ကုန် သိမ်ဖြူဆရာတော်။ နိုင်ငံကျော် အထင်ကရ ၀ိပဿနာတရားပြ ဆရာတော်ကြီး ပုပ္ပါးဆရာတော် ဦးပရန၀သိဒ္ဓိ၊ မန်းတလေး နန်း တွင်း- နန်းဦးဆရာတော်ကြီး အပါအ၀င် မြို့တိုင်းနယ်တိုင်းလိုလိုက ဘုန်းကြီးပေါင်း ၁၀၀ ကျော်က-- အမျိုး သမီးပေါင်းများစွာနဲ့ ၀န်ထုပ်ဖြေရတယ်လေ။ ဘုန်းကြီးချင်း ဖုံးဖိထားပေမယ့်- နိုင်ငံတော်ကတော့ အရေးယူ လိုက်ရတယ်လေ။ ဟိုးလေး တကျော်ဗျာ။ ကိုအောင်ဆန်းတော့ ငယ်ဦးမယ်ထင်တယ်။ အခုခေတ်မှာလည်း အများကြီးပါ။ ဒါတွေက သဘာဝကို ဆန့်ကျင်ခိုင်းလို့ ဖြစ်ရတာလေ။ လူသားမှာ ဘာအပြစ်ရှိလို့လဲ။ ကျွန်တော် လည်း အပြစ်မတင်ဘူး - ဒါပေမယ့် ကိုအောင်ဆန်းအနေနဲ့ သူတစ်ပါးဘာသာကို မတော်မတရား ပြောဆိုရင် ကိုယ့်ဘက်ကိုလည်း ပြန်ကြည့်တတ်အောင် သတိဖေါ်ပေးခြင်းသာ ဖြစ်ပါတယ်။\nကိုရမ်ကျမ်းသည် ပုဂ္ဂိုလ်စွဲ လုံးဝကင်းလွတ်ပါသလော။\nသေချာလေ့လာလိုက်ပါ။ ကုရ်အံကျမ်းမှာ ကိုယ်တော်မုဟမ္မဒ်ရဲ့ အမည်နာမတောင် လေးကြိမ်ပဲ ဖေါ်ပြတယ်။ သူ့ အဖေ၊ သူ့အမေ၊ သူ့ဇနီး၊ သူ့သားသမီး နာမည်များ လုံးဝမပါသလို၊ သူ့ရဲ့ ကိုယ်ရေးရာဇ၀င်လည်း လုံးဝဖေါ်ပြ မထားဘူး။ ပုဂ္ဂိုလ်ရေး လုံးဝလုံးဝ ကင်းရှင်းပါတယ်။ သူကိုယ်တိုင်က ကုရ်အံကျမ်းပါ ဥပဒေတိုင်းကို လိုက်နာ ရပါတယ်။ ပိဋကတ်က ဥပဒေတိုင်းကို ဂေါတမကိုယ်တိုင် လိုက်နာခဲ့ပါသလား။\nဟာဂျီဆိုတာ ကိုလွင်ဦးဆိုဒ်တွင် ရဟန်းပြုခြင်းသကဲ့သို့ ဖြစ်သည်ဟူပြီး အဘယ်ကြောင့်ရေးခဲ့သနည်း။\nရဟန်းပြုတယ် သာသနာ့ဘောင်ဝင်တယ်၊ ပရိဝါ့သ်ပြုတယ်ဆိုတာ ဗုဒ္ဓဘာသာမတိုင်မှီ ကတည်းက အစဉ် အလာနဲ့ ရှိခဲ့တယ်။ နည်းနာမတူတာပဲ ရှိတယ်နော်။ ဂေါတမကိုယ်တိုင် ရဟန်းစ၀တ်ခဲ့ရတယ်။ မေ့ထားမလို့ လား- အလားတူပဲ ရှင်သာရိပုတ္တရာတို့၊ ရှင်မောက္ကလာန်တို့ အားလုံးက ဂေါတမက ရဟန်းပြုပေးခဲ့တာ မဟုတ် ဘူးလေ။ သူ့ဆရာ သူ့အစဉ်အလာနဲ့ ရဟန်းပြုခဲ့တာပဲ။ ဘာလဲ ကိုအောင်ဆန်းက ရဟန်းဆိုတာ ဗုဒ္ဓဘာသာ ဘုန်းကြီးပဲဖြစ်ရမယ်လို့ မူပိုင်ဆွဲမလို့လား။\nရုပ်ပုံ၊ ဆင်းတုတော်ပုံတွေကို ကိုးကွယ်ခြင်းမပြုရဟုဆိုထားသော ကိုရမ်ကျမ်းက အဘယ်ကြောင့် ဥက္ကာခဲတစ်လုံးကို ရုပ်ပုံ၊ ဆင်းတုတော်ကဲ့သို့ကိုးကွယ်ခိုင်းပါသနည်း။\nသေချာလေ့လာပါဦး- ရမ်းတုတ်နေတာ- ရမ်းတုတ်သူကိုးကွယ်တဲ့ဘာသာကို ထိခိုက်စေပါတယ်။ ခင်ဗျားတို့ ကိုးကွယ်တဲ့ဘာသာတရားက “မသိတာကို ရမ်းတုတ်ပြီး ဟုတ်ဟုတ် မဟုတ်ဟုတ်ပြော၊” လို့ သွန်သင်ထားပါ သလားဆိုရင်- ဘယ်လိုဖြေမလဲ။\nကိုးကွယ်တာ၊ ဆည်းကပ်တာ၊ ရှိခိုးတာ၊ မျက်နှာမူတာ၊ ဘယ်လိုကွာသလဲ၊ ဘယ်လိုအနှစ်သာရ ရှိသလဲ။ အရင် သိအောင် လေ့လာပါ။\nပြီးတော့ တစ်ကမ္ဘာလုံးက အစ္စလာမ်သာသနာဝင်များ ညီညွတ်စေဘို့ ဆွလာ့သ်ဝတ်ပြုတဲ့အခါမှာ ကာအ်ဘာ ၀တ်ကျောင်းဘက်ကို လှည့်ခိုင်းတယ်။ အဲ့ဒီ ကာ့အ်ဘာကျောင်းကို ရှိခိုးတာ မဟုတ်သလို၊ ကာအ်ဘာထဲမှာ ရှိတဲ့ ဇာန်ဇာန်ရေးတွင်း၊ ကာ့အ်ကျောင်းကို ဆောက်ထားတဲ့ အုပ်ခဲ၊ သံ၊ ပနက်တိုင်၊ အုတ်ကာခဲတွေကို ရှိခိုးခိုင်း တာလည်း မဟုတ်ဘူး။ အုတ်ခဲ၊ ကျောက်ခဲ၊ စကျင်ကျောက်၊ ရှိသမျှသော ကျောက်၊ သစ်သား၊ ဖေါ့၊ အမှိုက် သရိုက်နဲ့ပြုလုပ်ထားတဲ့ စက္ကူ၊ ပလပ်စတစ်မျိုးစုံနဲ့ ပုံသဏ္ဍာန်မျိုးစုံ ထုဆစ်ဘုရားဆိုပြီး ကိုးကွယ်ရှိခိုး- ဆွမ်းကွမ်း ကပ်နေသူတွေက သူတို့အပြစ်ကိုလွှဲချဘို့ရာ မူဆလင်တွေအတွက် လုပ်ဇာတ်ခင်းထားတာကို ကိုအောင်ဆန်း လိုက်ယုံနေတယ်ဆိုရင်- ကိုအောင်ဆန်းမှာ လူဆိုတဲ့ ဂုဏ်ရည်ယုတ်လျှော့ပါတယ်ဗျာ။\nအဲ့ဒီ လူတွေက သူတို့အိမ်ရှေ့က ဘူးပင်မှာ ပိန္နဲသီး သီးပါတယ်ဆိုရင်လည်း ကိုအောင်ဆန်း လိုက်ယုံမှာပဲလား။\nကုလားပြောပြော၊ တရုတ်ပြောပြော - ဘိန်းစားပြောပြော၊ ဘုန်းကြီးပြောပြော- ပြောတဲ့ စကားကို ယုတ္တိဗေဒနဲ့ ဆင်ခြင်ပြီး လက်တွေ့ယုတ္တိနဲ့ မှန်တယ်ဆိုရင် ယုံပေါ့။\nယုတ္တိရှိရှိ မရှိရှိ ငါ့ဆရာပြောရင် ယုံမယ်ဆိုရင် ကိုအောင်ဆန်းလို လူစားမျိုးနဲ့ ဘယ်လို စကားပြောလို့ရမှာလဲ။\nကျွန်တော်နဲ့ စကားပြောလို ဆွေးနွေးလိုရင် ယုတ္တိရှိပြီး လူသားတွေအတွက် အကျိုးရှိမယ့် စကားတွေကိုပဲ ပြော ပါဗျာ။ ဘ၀ဟာ တိုလွန်းလို့ပါ။\nဒါနဲ့ ကျွန်တော်ဖတ်ခိုင်းတာက ကဗျာကဏ္ဍထဲမှာ ဟာဂျီတွေကိုသရော်ထားတဲ့ ကဗျာကိုပြောတာပါ၊ ပြန်ဖတ် ကြည့်နော်။\nCaha ya: နမောတသ ဘဂ၀တော အရဟတော သမ္ဗာသမ္ဗုဒ္ဓဿ ဆိုသည့် ပါဠိအပိုဒ်သည် ဗုဒ္ဓဘုရား ဟော ကြားခဲ့ခြင်း၊ ရင့်ကျူးခဲ့ခြင်းမဟုတ်ပါ။ ကျမ်းတတ်ပုဂ္ဂိုလ်များရေးခဲ့ခြင်းဖြစ်သည်ဟု ကျွန်ုပ်ပြောခဲ့ပြီးပါပြီ။ ဘုရား ဂုဏ်တော်ကိုးပါးကို အကျဉ်းချုပ်ရေးထားသော ပါဠိအပိုဒ်ဖြစ်သည်။\nဗုဒ္ဓ ဘုရားရင့်ကျူးခဲ့သည်မှာ ငါသာလျှင်အကြီးကျယ်ဆုံး၊ ငါသာလျှင်အမြင့်မြတ်ဆုံးဆိုသည့် စကားကို အမိဝမ်း တွင်းမှ ထွက်ပြီး ခြေ ၇ လှမ်းအပြီး ပြောကြားခဲ့သည်။ အလ္လာဝက်ပတ် (အာရဗီစာ မသင်ခဲ့သည့်အတွက် သတ် ပုံများမှားလျှင်ခွင့်လွှတ်ပါ) ဆိုသည်ကို အလ္လာကိုယ်တိုင်ရင့်ကျူးခဲ့ခြင်းလော။ ကိုလွင်ဦးဖြေထားတဲ့အထဲမှာ တမန်တော်မိုဟာမတ်ကိုယ်တိုင်ရင့်ကျူးတယ်လို့ ဆိုပါတယ်။ ကျွန်တော်မေးတာနှင့်အဖြေတလွှဲဖြစ်နေပါသည်။ ပြန်ဖြေကြားစေလိုပါတယ်။\nကိုရ်အံကျမ်းက အဘယ်ကြောင့် ဥက္ကာခဲ တစ်လုံးကို ရုပ်ပုံ၊ ဆင်းတုတော်ကဲ့သို့ကိုးကွယ်ခိုင်းပါသနည်း။ attachment file တွင်ရှု့ ပါ။\nလာမဲ့ ရက်တွင် ကိုလွင်ဦးတို့ ဘာသာ အတွက် ၀ါရှောင်လဖြစ်သည့်အတွက် ကျွန်တော့်ဆီ မေးလ်ပြန်မပို့ လို့ ရပါတယ်။ အေးအေးချမ်းချမ်း ပဲ ဥပုသ် စောင့်ပါ။\nU Htay Lwin Oo: နမောတသ ဘဂ၀တော အရဟတော သမ္ဗာသမ္ဗုဒ္ဓဿ ဆိုသည့် ပါဠိအပိုဒ်သည် ဗုဒ္ဓဘုရား ဟောကြားခဲ့ခြင်း၊ ရင့်ကျူးခဲ့ခြင်းမဟုတ်ပါ။ ကျမ်းတတ်ပုဂ္ဂိုလ်များရေးခဲ့ခြင်းဖြစ်သည်ဟု ကျွန်ုပ်ပြောခဲ့ပြီးပါပြီ။ ဘုရား ဂုဏ် တော် ကိုးပါးကို အကျဉ်းချုပ်ရေးထားသော ပါဠိအပိုဒ်ဖြစ်သည်။\nဒါဆို အခု ကိုအောင်ဆန်း ယုံကြည်လက်ခံနေရတဲ့ ဗုဒ္ဓဘာသာက ကိုယ်တော်ဂေါတမကိုယ်တိုင်က ပြောဆို ဆုံးမ လမ်းပြခဲ့တာ မဟုတ်ဘဲ။ ကိုယ်တော်ဂေါတမရဲ့ နာမည်ကိုသုံးပြီး ကျမ်းတတ်ပုဂ္ဂိုလ်များက ညွှန်ပြတဲ့ အတိုင်း နှလုံးပိုက် လိုက်နာနေရတယ်ပေါ့။ အဲ့လို အဓိပ္ပါယ် ဖြစ်နေတယ်။\nဗုဒ္ဓ ဘုရားရင့်ကျူးခဲ့သည်မှာ ငါသာလျှင်အကြီးကျယ်ဆုံး၊ငါသာလျှင်အမြင့်မြတ်ဆုံးဆိုသည့် စကားကို အမိဝမ်းတွင်းမှထွက် ပြီး ခြေ ၇ လှမ်းအပြီး ပြောကြားခဲ့သည်။\nဒါလည်း အဲ့ဒီ ကျမ်းတတ်ပုဂ္ဂိုလ်များက ရေးခဲ့တာပဲ မဟုတ်လား။ ဒီလိုရေးသား မှတ်တမ်းတင်တာ မှန်ပါတယ်လို့ ကိုအောင်ဆန်းကိုယ်တိုင်က ဘုရားအဖြစ် လက်ခံထားတဲ့ ကိုယ်တော်ဂေါတမက မှတ်ချက်ပေးခဲ့ပါသလား။\nအလ္လာဝက်ပတ် (အာရဗီစာ မသင်ခဲ့သည့်အတွက် သတ်ပုံများလျှင်ခွင့်လွှတ်ပါ) ဆိုသည်ကို အလ္လာကိုယ်တိုင် ရင့်ကျူးခဲ့ ခြင်းလော။\nနောက်တစ်ခါ ကျွန်တော့ဆီကို စာပြန်ရင် အလ္လာဟ်ဟုအာ့ဂ်ဘာရ် လို့ ရေးပါ။ အခုအသိပေးပြီ ဖြစ်တယ်။ မသိမှီက အသံထွက်ကို လိုက်ရေးမိခြင်းက ဗွေယူစရာ မဟုတ်ပေမယ့်၊ သိပြီးမှာ ဆက်မှားရင် ရည်ရွယ်ချက်နဲ့ မှားတာဖြစ်လို့ တမင်းကြံရွယ်ခြင်းလို့ ဖြစ်ပါတယ်။\nကိုလွင်ဦးဖြေထားတဲ့အထဲမှာ တမန်တော်မိုဟာမတ်ကိုယ်တိုင် ရင့်ကျူးတယ်လို့ ဆိုပါတယ်။ ကျွန်တော်မေးတာနှင့် အဖြေ တလွှဲဖြစ်နေပါသည်။ ပြန်ဖြေကြားစေလိုပါတယ်။\nကိုအောင်ဆန်း အနေနဲ့ - အလ္လာဟ်နဲ့ ရစူလ် (ဉာဏ်စဉ်ဆောင်)ကို ဂေါတမနဲ့ တပည့်သာဝကများလို ထင်မှတ် ထားတယ်- ထင်တယ်။\nအလ္လာဟ်ဆိုတာ- ပရမတ်ဘုရား၊ ဉာဏ်ဘုရား၊ အစိန္တယျဘုရား- စကားလုံးအားဖြင့် မည်သို့မှ တုနှိုင်း ဆင်ခြင် သုံးသပ်ဖေါ်ပြ၍ မရသော ဘုရားလို့ အရှေ့အလယ်ပိုင်းမှာ အစဉ်အလာနဲ့ကို လက်ခံထားပါတယ်။ - ရစူလ် ဆို တာက လူသားထဲက သမ္မာသမ္ဗုဒ္ဓ အဆင့်ထိဖြစ်တဲ့ ပုဂ္ဂိုလ်ကို ခေါ်တယ်။ ကမ္ဘာမှာ ရစူလ် ခေါ် သမ္မာသမ္ဗုဒ္ဓတွေ အများကြီး ခေတ်အဆက်ဆက်နဲ့ ပွင့်ပေါ်ခဲ့တယ်။ သူတို့က သူတို့ရဲ့ ဉာဏ်အားမှာ (အချို့ ဗုဒ္ဓဘာသာ ဆရာ တော်ကြီးများက ဦးခေါင်းမှာလို့ သုံးပါတယ်)- ပရမတ်ဇစ်မြစ် ဘုရား၊ ဉာဏ်ဘုရား (အလ္လာဟ်) ဆီမှ ဉာဏ်ဓါတ် တော်တွေ ကိန်းဝပ်ပေးပါတယ်။ သို့မဟုတ် လူသားက ဉာဏ်စဉ်မြင့်လာပြီး ဇစ်မြစ် ဉာဏ်ဘုရားရဲ့ ဓါတ်တော် ကြီးကို ကိန်းဆိုက် သိမြင်ခွင့်ရှိတယ်။ လူဘုရားတွေက ဉာဏ်စဉ်ပွင့်လင်းပြီး လောကဓမ္မကို ဖတ်နိုင်တဲ့ အဆင့် မှာ နောက်လိုက် တပည့်များကို လောကမှာ နေထိုင်ကျင့်ကြံနည်းကို သွန်သင်ပြသပေးတယ်။ လူဘုရားဆိုတာ က ခေတ်အလိုက် ဒေသအလိုက် လူမျိုးအုပ်စုအလိုက် ပွင့်ပေါ်နိုင်တဲ့ ပညတ်ဘုရားဖြစ်တယ်။ အမြဲ ပရမတ် တည်နေတာ မဟုတ်ပါ။ ဒါကြောင့် လူဘုရားကို- အာရ်ဗီသဒ္ဒါမှာ ဟုအာ့ဂ်ဘားရ် ဆိုတဲ့ ဒီဂရီအဆင့်နဲ့ မဖေါ်ပြ ဘူး။ (အာရ်ဗီသဒ္ဒါမှာ- လူသားနဲ့ လောက အတွက်သုံးတဲ့ သဒ္ဒါက အင်္ဂလိပ်၊ မြန်မာတို့လိုပဲ- ကြီးသည်၊ ပို၍ ကြီးသည်၊ အကြီးဆုံး လို့ အဆင့် သုံးဆင့်ရှိတယ်။ အာ့ဂ်ဘားရု၊ အာ့ဂ်ဘာရာနိ၊ အာ့ဂ်ဘာရူးန- လို့ သုံးတယ်။ အမြဲပရမတ်တည်နေတဲ့ အသင်္ခတ ဉာဏ်ဘုရား အခေါ်အဝေါ် ဂုဏ်တော်အားဖြင့် အလ္လာဟ်ကို ဟုအာ့ဂ်ဘာရ် လို့ သီးခြားသုံးတယ်။ ဒီဝေါဟာရ တစ်ခုတည်း မဟုတ်ဘူး- အလ္လာဟ်နဲ့ ပတ်သက်ပြီး သုံးတဲ့ ဝေါဟာရတိုင်းဟာ သီးခြား ဖြစ်တယ်။\nဒါကြောင့်- လူဘုရား (ပညတ်ဘုရား) နဲ့ ဉာဏ်ဘုရား (ပရမတ်ဘုရား) ကို စာဖတ်လိုက်တာနဲ့ ချက်ချင်း ခွဲသိတယ်။ “ငါသည် အလ္လာဟ်ဖြစ်၏ ငါမှအပ အခြာဘုရားဟူ၍ မထားကြလင့်၊” ဆိုတဲ့ စကားလုံးက ဉာဏ်စဉ်ရ လူသားပညတ်ဘုရားရဲ့ နှတ်က ထွက်လာတာပဲ။ ဒါပေမယ့် အဲ့ဒီအခြေအနေမှာ ပြောတဲ့ နာမ်စား “ငါ” ဆိုတာ ပြောနေသူ လူသားပညတ်ဘုရားကို မရည်ညွှန်းဘူး၊ မရည်ညွှန်းကြောင်းလည်း အာရ်ဗီသဒ္ဒါက ခွဲခြားပြီးသား ဖြစ်တယ်။\nကျွန်တော်တို့က ကိုယ်တော်မုဟမ္မဒ်ကို နောက်ဆုံးပွင့် အရိမတ္တေယျ မြတ်စွာဘုရားလို့ လက်ခံတယ်။ သူ ကိုယ် တိုင်ပြောပြသွန်သင်မှုက တိကျခိုင်လုံစွာ ရှိတယ်။ (သူကပြောပါတယ်လို့ အမည်မသိ နောက်ပေါက် ဆရာကြီး များက တီထွင်ပြောဆိုခဲ့တာ မဟုတ်ဘူး)- သူဉာဏ်စဉ်ကိန်းဝပ်စဉ်သိမြင်တဲ့ လောကဓမ္မ၊ ဉာဏ်စဉ်သိဓမ္မကို သူ့ မျက်မှောက် တိကျစွာ မှတ်တမ်းတင်တယ်။- ဒီမှတ်တမ်းကို အစ္စလာမ် သာသနာဝင်တွေက အသက်ပေး စောင့် ရှောက်ထားတယ်။ အလွန်အင်အားကြီးတဲ့ မူဆလင်ကို မနာလိုရန်ပြုသူတွေက ခေတ်အဆက်ဆက်မှာ နည်းမျိုးစုံနဲ့ ကိုယ်တော်မုဟမ္မဒ်ရဲ့ ဉာဏ်စဉ် (၀ဟီယ်) ဖြင့် သိသော ဉာဏ်စဉ်သိ ဓမ္မ (ကျမ်းမြတ်ကုရ်အံ) ကို ဖျက်ဆီးဘို့၊ စာကြောင်း စာသား အစားထိုးဘို့- ကြိုးစားခဲ့တယ်။ ကြိုးစားနေတယ်။ ဒါပေမယ့်-- ဘယ်တော့မှာ သူတို့လုပ်လို့ မရခဲ့ဘူး။\nသူ့ပါးစပ်က ရင့်ကျူးတဲ့ အလ္လာဟ်ဟုအာ့ဂ်ဘားရ် ဆိုတာ သူ့ကိုယ်သူ မရည်ညွှန်းဘူး၊ တုနှိုင်းဖေါ် ပြနိုင်စွမ်း မရှိတဲ့ အသင်္ခတ ပရမတ် ဉာဏ်ဘုရားကို ရည်ညွှန်းတယ်။\n“ငါ” ဆိုတဲ့ တိုက်ရိုက် နာမ်စား နှစ်မျိုးရှိကြောင်း သိလိုရင် ကိုယ်တော်ဂေါတမက ၀က္ကလိမထေရ်ကို ပြောတဲ့ စကားကို လေ့လာဆန်းစစ်ကြည့်ပါ။ “၀က္ကလိ ငါအား စေ့စေ့ကြည့်နေသော်လည်း ငါ့ကို မြင်သည် မမည်။ - ဓမ္မကို မသိလျှင် ငါ့ကို မသိနိုင်၊ ဓမ္မကို သိမှ ငါ့ကိုသိမယ်--” လို့ ပြောခဲ့တာလေ။ တကယ်တမ်း ၀က္ကလိ ကြည့် နေတာက ဂေါတမဆိုတဲ့ ပုဂ္ဂိုလ်ကိုပဲ မဟုတ်ဘူးလား။ အကြည့်ခံနေရတဲ့ ပုဂ္ဂိုလ်ဂေါတမက သင်က ငါ့ကို မမြင် လို့ ပြောနေတယ်။ ဒီအချိန်မှာ သူပြောနေတဲ့ “ငါ” ဆိုတာ သူမဟုတ်တဲ့ “ငါ” ဆိုတာ နားလည်ပါ။ မနှိုင်းကောင်း နှိုင်းကောင်း နှိုင်းပြီး ဥပမာ ပေးမယ်။ စုန်းပူးခံနေရသူကို မှော်ဆရာက ကြိမ်နဲ့ ရိုက်တော့ “ငါ့ကို မရိုက်ပါနဲ့- ငါ ထွက်ပေးပါ့မယ်” လို့ ပြောစဉ်မှာ ပြောနေတဲ့ “ငါ” ဆိုတာ ပါးစပ်လှုပ်နေတဲ့ လူနာဖြစ်ပါသလား။ ဆိုတာ စဉ်စား ပါ။\nအစ္စလာမ်က ဉာဏ်ဘုရားနဲ့ လူဘုရားကို သီးခြားခွဲပြီး ဖြစ်တယ်။ နောက်လိုက် ပညာရှင်များက ဉာဏ်ဘုရားနဲ့ လူဘုရားကို ရောစပ်လို့ မရနိုင်အောင် ပညတ်ကျမ်း ကုရ်အံကလည်း ခိုင်မာစွာ တည်ရှိတယ်။ (ဒါတောင် အချို့ က တွဲဘို့ ကြိုးစားသူတွေ ရှိသေးတယ်နော်- နောက်ကြုံရင် ဗဟုသုတ အဖြစ် ဝေငှပေးမယ်။)\nအခု ကိုအောင်ဆန်း လက်ခံထားတဲ့ ဗုဒ္ဓဘာသာက ကိုယ်တော်ဂေါတမရဲ့ ဉာဏ်စဉ်သိ ဓမ္မကို သီးသန့် ခိုင်မာစွာ မှတ်တမ်းမတင်ခဲ့တော့-၊ နောက်ပေါက်လက်ထက်တွေမှာမှ မှတ်တမ်းတင်ရတာ အကုန်ရော ကုန်ပါပြီ။ (ရိုးရိုး သားသားဝန်ခံပါ။) ဉာဏ်ဘုရားနဲ့ လူဘုရားရောသွားပြီလေ။ ပြန်လည်ထုတ်ဖေါ် ပြောဆိုတဲ့ ဆရာတော် ကြီးများလည်း ၀ိနိစ္စယထိကုန်တာပဲ။ အမှန်ကို ဖေါ်ထုတ်မယ့် ဆရာတော်ကြီးများက ၀ိနိစ္စယ ထိကုန်တော့- ရေများရေနိုင် မီးများ မီးနိုင်- နောက်လိုက်လူထုမှာတော့ အနိုင်ရသူများ၏ အောက်မှာ လည်စင်းခံတော့ပေါ့ဗျာ။\n(မရှင်းတာ ရှိရင် ပြန်မေးပါ။)\nတွဲပို့တဲ့ ပုံကို ကြည့်ပြီးပါပြီ။\nကိုအောင်ဆန်း သိထားသင့်တဲ့ အချက်များကို ပြောပြမယ်။\n(၁) ကျောက်တုံးက လူတစ်ယောက် ထမ်းလို့ရတဲ့အရွယ် ဖြစ်တယ်။ ဒီတော့ အဲ့ဒီကျောက်တုံးကို မပျောက် ပျက်ရအောင် စတီးဘောင်နဲ့ကွပ်ပြီး ကာ့ဘ်ကျောင်း (အဆောက်အဦးရဲ့နံရံမှာ မူလီနဲ့ ကပ်ထားရတယ်။) ကိုအောင်ဆန်းပေးပို့တဲ့ ပုံမှာ ကျောက်တုံးကို စတီးဘောင်နဲ့ ကွပ်ထားတာ တွေ့လိမ့်မယ်။\nမပျောက်ပျက်အောင် စောင့်ရှောက်ရတဲ့ အကြောင်းရင်းက ဒီကျောက်တုံးဟာ ကိုယ်တော်မုဟမ္မဒ် မတိုင်မှီ ရှေး ပဝေဏသီကတည်းက ရှိနေခဲ့တယ်။ အစဉ်အလာနဲ့ကိုရှိခဲ့ပြီး ကမ္ဘာ့ပထမဆုံး လူသားတွေဟာ အခြားဂြိုလ် တစ်ခုက ပြောင်းရွှေ့လာခဲ့တာလို့ အစဉ်အလာနဲ့ကို နားလည်လက်ခံထားတယ်။ အဲ့ဒီအတွက် အမှတ်တရ- သက်သေဖြစ်တဲ့ ဒီကျောက်ခဲကို မပျောက်ပျက်ရအောင် သိမ်းထားတာပါ။\nဒီအချက်ကိုက အစ္စလာမ်သာသနာဟာ အလွန်ထူးခြားနေတယ်။ လွန်ခဲ့တဲ့ နှစ်ပေါင်းများစွာ သိပ္ပံပညာဆိုတာ မပေါ်မှီကတည်းက ဒီကမ္ဘာဟာ သီးခြားတစ်ခုတည်း မဟုတ်ဘူး၊ ကောင်းကင်မှာ (သူတို့ခေတ်က ကောင်းကင် လို့ ခေါ်ခဲ့တဲ့ အာကာသ အာရ်ဗီစကားနဲ့ ဆမာ) မှာ အခြား သက်ရှိနေတဲ့ ဂြိုလ်တွေ ရှိသေးတယ် ဆိုတာ သက်သေခံနေတယ်။\nနောက်ဆုံး ဒီကမ္ဘာပျက်သွားရင်လည်း လူသားမျိုးဆက်ဟာ နောက်ကမ္ဘာတစ်ခုကို ပြောင်းရွှေ့သွားမှာပဲ။\nကျွန်တော်ဘာသာပြန်ထားတဲ့ ကုရ်အံရဲ့ ဓမ္မခန္ဓာ ၁၄ နောက်ဆုံးအပိုဒ်နဲ့ အောက်ခြေရှင်းချက်ကို ကြည့်ပါ။--\nကိုအောင်ဆန်းပို့တဲ့ နောက်ပုံတစ်ခုက-- ဟာ့ဂ်ျပြုနေသူတွေက ကျောက်တုံးကို ကြည့်နေပုံ ဖြစ်တယ်။ လက် အုပ်ချီ ရှိခိုးနေတာ မဟုတ်ဘူးနော်။ ဘိုးဘွားစဉ်ဆက် အမှတ်တရသိမ်းဆည်းခဲ့တဲ့ ကျောက်တုံးကို အလွန် ဝေးလံတဲ့ အရပ်ကလူတွေ လာခိုက်- ကြုံခိုက် ကြည့်ရှုတာကို ရှိးခိုးပသတယ်လို့များ ကိုအောင်ဆန်း ထင်ပါ သလား။ ဟာ့ဂ်ျလုပ်သူ လူဦးရေး သုံးသန်းလောက်က လူတစ်ယောက်မလို့ရတဲ့ အရွယ် ကျောက်တုံးကို ကြည့် လိုစိတ်ရှိရင် တိုးဝှေ့ပြီး ကြိတ်ကြိတ်တိုး ကြည့်ရမှာပဲ။ သတင်းထောက်တွေများ ပါလာရင် ပိုဆိုးဦးမယ်။ ဒေါင့် မျိုးစုံက ဓါတ်ပုံရိုက်ဘို့ ကြိတ်ကြိတ်တိုးနေမှာပဲ။ ဒါကို ဘယ်လိုလုပ် ကိုးကွယ်နေတယ်လို့ ကိုအောင်ဆန်းက မှတ်ချက်ပေးလိုက်တာလဲ။ တိုးဝှေ့ပြီး တစ်ယောက်လက်ကို တစ်ယောက်ကိုင်နေတယ်။ ဒါကို ဓါတ်ပုံဆရာက ဘေးက ရိုက်လိုက်တော့ ဓါတ်ပုံထဲက အလယ်လူရဲ့ လက်က ဘေးတိုက်အနေအထားမှာ မြန်မာများထင်မြင်တဲ့ လက်အုပ်ချီ ပုံစံမြင်ရတယ်။ ဒါကိုမှတ်ချက်ပေးတာလား။\nဓါတ်ပုံကိုလည်း အသေခြာ ကြည့်စေလိုပါတယ်။ ပိုဆိုးတာက မူဆလင်တွေဟာ လက်အုပ်ချီရှိခိုးလေ့ မရှိဘူး။ တကယ်လို့ လက်အုပ်ချီမိရင်တောင် အဲ့ဒီ အမူအယာကို ရှိခိုးတယ်လို့ ကမ္ဘာ့မူဆလင်တွေက မသိဘူး၊ မခံစားတတ်ဘူး၊ ဆိုတာလည်း ကိုအောင်ဆန်း ဆက်လက်လေ့လာစေလိုတယ်။\nလာမဲ့ ရက်တွင် ကိုလွင်ဦးတို့ ဘာသာအတွက် ၀ါရှောင်လဖြစ်သည့်အတွက် ကျွန်တော့်ဆီ မေးလ်ပြန်မပို့ လို့ ရပါတယ်။ အေးအေးချမ်းချမ်း ပဲ ဥပုသ် စောင့်ပါ။\nအေးဗျာ- နားလည်ပေးမှုအတွက် ကျေးဇူးတင်ပါတယ်။ အမေရိကန် မြောက်ပိုင်းမှာ နေ၀င်နေထွက် အချိန်အရ-မနက် ၄ နာရီက ည ၈း၃၀ ထိ ဥပုသ်သီလ စောင့်ရတော့- လူတော့ နည်းနည်း ပန်းတယ်ဗျာ။ ဒါပေမယ့် သိလိုတာများ ရှိရင် စာပို့ထားပါ။\nအတွေးအခေါ်များ ထောင်ကျနေခြင်းမှ လွတ်ကင်းပါစေ။\n(မှတ်ချက်။ Caha ya ဖက်မှ ဆက်လက် မေးမြန်းလာခြင်း မရှိတော့ပါ.... )


categories: ၀တ္ထုတို | Links to this post |\nသူလိုချင်တာ ရတော့မယ်ဆိုတဲ့အတွေးနဲ့ ကလေးရဲ့မျှော်လင့်ချက်မျက်လုံးလေးတွေက ကိုအောင်မောင်းရဲ့တံချုထိပ်က ခြင်းလေးထဲမှာပင်။ မျှော်လင့်ချက်မျက်လုံးလေးတွေက မျက်ရည်စို့နေပေမယ့် အရောင်လေးတွေက တလက်လက်တောက်ပလို့သာ။ စူးစမ်းပြီးရှေ့တိုးလာတဲ့ ကလေးရဲ့လက်သေးသေးလေး ခြင်းထဲအရောက်…..\nခြင်းထဲကလက်ကို ရုတ်ချည်းထုတ်ပြီး သူ့အမေရှိရာဆီပြေးသွားတဲ့ကလေးနောက်ကို ကိုအောင်မောင်းက တံချုကိုင်ပြီး ပြေးလိုက်လာတဲ့အခါ ကလေးက မိတင်အုန်းရဲ့ ရင်ခွင်ထဲက မထွက်တော့ပေ။\n“လူလေး..ဒီမှာ နေမင်းကြီးလေ..ရော့ရော့ ကိုင်ပါဦးကွ”\nမိတင်အုန်းရဲ့ရင်ခွင်ထဲ မျက်နှာအပ်ရာကနေ ကိုအောင်မောင်းဘက်ကို လှည့်၍မလာတော့ပေ။\n“ကိုအောင်မောင်း ရှင် ဘာကြီးထည့်လာတာလဲ ကျွန်မကို ပြစမ်းပါဦး”\n“ဟဲဟဲ ငါ့အကြံမပိုင်လား…ဒီမှာကြည့်” ဟုဆိုကာ ပြလာတဲ့ ခြင်းတောင်းထဲ ကြည့်လိုက်မိတဲ့အခါ ပြာဖုံးနေတဲ့ မီးခဲလေးတွေ။\n“နောက်ဆို နင့်သား သိပ်ပူဆာရဲမှာမဟုတ်တော့ဘူး နင်လဲ သိပ်မလိုမလိုက်နဲ့ဟ၊ အလိုလိုက်တော့ ကိုယ်ပဲပင်ပန်းတာပေါ့၊ တစ်ခါတစ်လေ လည်း နဲနဲပါးပါးကြောက်အောင်လုပ်ထားဦးမှပေါ့။ နင်က လူခွဲရှိတာမဟုတ်ဘူး.. ငါက စေတနာနဲ့ပြောတာနော်”\n“အင်းပါ ကိုအောင်မောင်းရယ်…. ကျွန်မ နားလည်ပါတယ်။ ပြန်လိုက်ဦးမယ်”\nမိညှက်ကိုတောင် နှုတ်မဆက်ဘဲ ထွက်လာခဲ့တဲ့ မိတင်အုန်းတစ်ယောက် ရင်ထဲတော့မကောင်းလှပေ။ မီးခဲကိုသွားကိုင်မိတဲ့သားလေးရဲ့ လက်ကလေးကို ပါးစပ်နဲ့ ငုံပေးလာရင်းက သက်ပြင်းအရှည်ကြီးသာ ချလိုက်မိပါတော့တယ်\n“အမလေး မိတင်အုန်းရယ်…ဒီလောက်ရှည်တဲ့ သက်ပြင်းချသံများ ငါဖြင့် တစ်ခါမှကို မကြားဖူးပါဘူးအေ ”\nချက်ချင်းဆိုသလို စိတ်ထဲအရှိအတိုင်းပြောချတတ်တဲ့ဖွားညှက်က ဖွားအုန်းဘာတွေတွေးနေပြန်ပြီဆိုတာ အတတ်သိလိုက်လေသည်။\nဒီလောက်ဆို ဖွားညှက် သဘောပေါက်လေသည်။ ဒီစကား ဒီမှာတင်ရပ်ကာမှ တော်ပေလိမ့်မည်။ အကြောင်းတစ်ခုခုတိုက်ဆိုင်တိုင်း သားနှစ်ယောက်ကို သတိရကာ မျက်ရည်ကျတတ်တဲ့ ဖွားအုန်းအကြာင်းကို ဖွားညှက်မသိဘဲနေပါ့မလား….။\n“ကဲကဲ ငါ ပြန်ဦးမယ် မျက်ရည်လည်ရွဲလုပ်မနေနဲ့ဦး”\n“အေးပါ အညှက်ရယ်… ဟောပြောရင်းဆိုရင်း မျက်ရည်တွေက သူ့အလိုလိုကျလာပြန်ပါပြီ…..”\nတသွင်သွင်စီးကျလာတဲ့မျက်ရည်တွေကြားမှာ ဖွားအုန်းရဲ့အပြုံးလေးက အားအင်ချိနဲ့စွာ။ သားသမီးတွေဆီစိတ်ရောက်လိုက်တာနဲ့ ထိန်းမရတဲ့ မျက်ရည်တွေက သူ့အလိုလိုစီးကျလို့သာ။ ဘ၀တစ်ခုအဆင်ပြေဖို့ အခြားဘ၀တစ်ခုရင်းနှီးကြရတာ သဘာဝပေလား၊ နိယာမပေလား ဖွားအုန်းမသိ၊ သားသမီးတို့ရဲ့ ဘ၀အဆင့်ဆင့်မြင့်မားစေဖို့ ဖွားအုန်းရင်ကွဲခံလာတာ နှစ်ပေါင်းကမှ မနည်းတော့တာ။\nဘေးပတ်ဝန်းကျင်ကို ဂရုမစိုက်ဘဲ တစ်ယောက်တည်းရင်ကွဲခံကာ ကြိတ်မှိတ်ခံစားခဲ့ရခြင်းက အရာထင်တယ်လို့ဆိုရပေမည်။ ဆုံးပါးသွားတဲ့ ခင်ပွန်းဖြစ်သူရဲ့ဆွေမျိုးတွေမှတစ်ဆင့်အဆက်အသွယ်ဖြတ်ခဲ့တဲ့ဖွားအုန်းရဲ့သားနှစ်ယောက်လုံးက ရန်ကုန်မြို့မှာ အချေကျခဲ့လေသည်။ တစ်နှစ်တစ်ခေါက်အလှည့်ကျရောက်လာကြပေမယ့် အိမ်ထောင်ကျပြီးကတည်းက အဆက်အသွယ်တွေကျဲခဲ့လေတော့သည်။ ကိုယ်စခဲ့တဲ့ “ဇာတ်လမ်းပဲလေ…ကိုယ်ပဲခံရမှာပေါ့၊ အိုး မြို့မှာက မပင်မပန်းဘဲ လုပ်ရတာ၊ တော်မှာလိုမဆင်းရဲဘူး…” အဲဒီလိုအမျိုးမျိုးအဖုံဖုံ အလုံးစုံနဲ့ အားတင်းရင်းကပဲ ဖွားအုန်းဘ၀ အထီးကျန်ဖြစ်နေရခြင်းသာ။ “ငယ်ငယ်က ဒုက္ခပေးတဲ့ကလေးတွေ ကြီးလာတော့လည်း မသိတတ်ကြဘူး” လို့ အများကပြောကြပေမယ့် ဖွားအုန်းကတော့ အဲ့လိုမခံယူမိပေ။ မိသားစုရယ်လို့ဖြစ်သွားကြရင်တော့ ကိုယ့်မိသားစုအရေးက အရေးကြီးဆုံးပဲ မဟုတ်လား..။ မမြင်နိုင်တဲ့လုပ်ဆောင်မှုတွေကြားမှာ သားအကြီးကော အငယ်ပါ နစ်မြုတ်နေမှာတော့ အသေအချာပင်။\nအိမ်စုတ်လေးနဲ့ဒီခြံလေးကိုတောင် သံယောဇဉ်မဖြတ်နိုင်တဲ့ဖွားအုန်းက ရင်ကမွေးဖွားထားရတဲ့ သားနှစ်ယောက်ကို ဘယ်မှာသတိမရနေ မည်နည်း။ အများပြောနေကြတဲ့ သားနှစ်ယောက်ရဲ့သတင်းနဲ့အပြိုင်ဆန့်ကျင်ဘက်ဖြစ်စွာခံယူထားတဲ့ ဖွားအုန်းရဲ့အခြေအနေက ပတ်ဝန်းကျင်ကလူတွေအတွက်တော့ အတင်းပြောစရာဖြစ်နေခဲ့လေသည်။\nအများပြောနေကြတဲ့ အိုဇာတာကောင်းဖို့ဆိုသည် အဘယ်နည်း။ သားသမီးတွေနဲ့အတူနေရဖို့လား။ အလုပ်မလုပ်ဘဲထိုင်စားရဖို့လား။ ကျန်းမာရေးကောင်းတာလား။ အဘယ်ကိုဆိုလိုသနည်း။ အတူနေသားသမီးတွေရဲ့ဒုက္ခတွေကို ဝေမျှခံစားရဖို့လား….။ အမျိုးမျိုးသော ထင်မြင်ယူဆချက်တွေကြားမှာအပြုံးမပျက်တဲ့ဖွားအုန်းရဲ့ခံယူချက်ကို ဘယ်သူမှ လက်မခံနိုင်ပါချေ။\n“ငါက အိုဇာတာ ကောင်းပါတယ်မိညှက်ရယ်….. ငါ့ကို ဒုက္ခပေးမယ့် ဘယ်သားသမီးမှ ငါးအနားမှာမရှိဘူးလေ။ ထမင်းတစ်လုပ်ကိုလည်း မျိုကျအောင် ကြည့်နေရမယ့် မျက်နှာတွေလည်းမရှိဘူးလေ။ အမြင်မတော်လို့ လိုက်ပြောနေရမယ့် ကလေးသူငယ်လည်းမရှိဘူးလေ၊ ကြည်ကြည်ဖြူဖြူနဲ့ပေးလာတဲ့ သားသမီးတွေရဲ့ ငွေလေးက ငါ့အတွက်လုံလောက်ပါတယ်။ သူတို့ဘ၀လေးတွေ အေးချမ်းပျော်ရွှင်နေတယ် ဆိုရင်ပဲ ငါ့ဘ၀ရဲ့အိုဇာတာလေးက ဘယ်လောက်များကြည်နူးစရာကောင်းလိုက်သလဲ နင် မြင်ကြည့်စမ်းပါ မိညှက်ရယ်”လို့ တစ်ခါတုန်းက ပြောခဲ့ဖူးတဲ့ဒီစကားလေးတွေကို မဟာသူရဲကောင်းမကြီး ဖွားအုန်းက မျက်ရည်အ၀ိုင်းသားနဲ့ပြောခဲ့တယ်ဆိုတာ ဖွားညှက်တစ်ယောက်က လွဲလို့ တခြားဘယ်သူမှ သိနိုင်တော့မည်မဟုတ်ချေ။\n2015၊ မတ်လ၊ တက္ကသိုလ်ရဟန်းပျိုစာစောင်တွင်ပါပြီး။\nPosted by စိမ့်စမ်းရေ on Wednesday, July 6, 2016\nဟိုင်းဝေးကားကြီးမို့ထင်သည် မှတ်တိုင်တစ်ခုရောက်တိုင်း ဆင်းကြတဲ့ခရီးသည်တွေကမနည်းပင်၊ ခုလည်း ကျွန်မဆင်းတဲ့ မှတ်တိုင်မှာ အတော့်ကိုအများသားပင်။ ကိုယ့်ရှေ့ကနေ တဖြည်းဖြည်းချင်း ဆင်းနေတဲ့ တခြားခရီးသည်တွေကို ကျွန်မ စိတ်ရှည် လက်ရှည် စောင့်နေလိုက်ပြီး နောက်ဆုံးမှဆင်းခဲ့လေသည်။ အပိုတန်ဆာပလာတွေမပါတဲ့ကျွန်မအတွက်တော့ ခရီးဆောင်အိတ်ငယ်လေး တစ်လုံးတည်းပင်။\nကားပေါ်ကဆင်းဆင်းချင်း အေးမြပြီးသန့်ရှင်းတဲ့လေနုအေးက ကျွန်မကိုဆီးကြိုပွေ့ဖက်လေတော့သည်။ ဘေးဘီဝဲယာမှာ ကိုယ့်အသိတွေများ တွေ့လေမလားလို့ ဟိုဟိုဒီဒီရှာကြည့်ပေမယ့် တစ်ယောက်တစ်လေမှ မမြင်မိပေ။ ကြိုတင်အကြောင်းကြားထားရင်တော့ လာကြိုပေးမယ့်သူတွေရှိနိုင်ပေမယ့် အမေ့ကိုလည်းအံ့သြစေချင်တာကြောင့် ဘယ်သူမှအသိမပေးဘဲ တစ်ယောက်တည်းပြန်လာခဲ့ခြင်းပင်။\nဆိုင်ကယ်ကို ကျွမ်းကျင်စွာမောင်းနှင်လာတဲ့ ကောင်လေးက ကျွန်မဆီသို့ ၀ူး…..ဆို ရုတ်တရက်လာရပ်လေသည်။ အပြုံးတစ်ပွင့်နှင့်အတူ ကျွန်မ ခေါင်းကိုညင်သာစွာရမ်းပြလိုက်တော့ စိတ်ပျက်သွားတဲ့ သူ့ဟန်လေးက အားနာဖို့တောင် ကောင်းလေသည်။ မတွေ့ထိတာ ကြာသွားပြီဖြစ်တဲ့ တောသဘာဝအလှအပတွေကို ကျွန်မခြေဆန့်လို့ကြည့်ချင်သေးသည်လေ။\nကားပေါ်မှာ ၅ နာရီနီးပါး အညောင်းမိလာသမျှ ခုမှ ပြေစမို့ထင်သည် လမ်းလျှောက်ရတာ ဒီတစ်ခါ အရသာအရှိဆုံးလို့ ကျွန်မ ပြောလိုက်ချင်သေးသည်။ တောလမ်းခရီးမဟုတ်ပေမယ့် သွားသူလာသူ ရှိမနေပါ။ ဘေးဘီဝဲယာမှာတော့ လယ်ကွင်းတွေက စိမ်းစိမ်းစိုစို၊ လယ်တစ်ချို့ ကောက်စိုက်ပြီးပေမယ့် တစ်ချို့အကွက်တွေ ကျန်နေသေးသည်။ လူသွားလမ်းမထက်မှာတော့ ကျွန်မတစ်ယောက်တည်းသာ။\n“…နေရောင်ခြည်လည်း နွေးပါစေ၊ လေပြည်အေးပါစေ……ချစ်မိတ်ဆွေပေါင်းဖော်များ…ကျန်းမာကြစေသား………”\nတစ်ရွာနဲ့တစ်ရွာကြား ရောက်နေတာမို့ ကြားလိုက်ရတဲ့ ကလေးငယ်တစ်ယောက်ရဲ့ ကဗျာရွတ်ဆိုသံကြောင့် ကျွန်မ ဘေးဘီဝဲယာကို အသာငဲ့စောင်းကြည့်မိလိုက်ပါတယ်၊ အရင်က ကွင်းပြင်တွေချည်းသာရှိခဲ့ရာမှ ခုတော့ ကြိုကြားကြိုကြား အိမ်ငယ်ကလေးတွေ တိုးပွားနေသည်မို့ ဒီအစုထဲကသာဖြစ်ရမယ်လို့ ကျွန်မတွေးထင်လိုက်လေသည်။\nအားမာန်အပြည့်နဲ့အဆုံးသတ်သွားတဲ့ ကဗျာနောက်ဆုံးပိုဒ်လေးကို ကျွန်မ သံယောင်လိုက်ပြုရင်းက အသံထွက်၍ပါ ဆိုမိချေပြီ။ မကြာခင်ရောက်ရှိမြင်ရတော့မယ့် ကျွန်မရဲ့ချစ်သောမေမေအပါအ၀င် မိတ်ဆွေအပေါင်းအသင်း သူငယ်ချင်းတွေအားလုံး ကျန်းမာလို့ချမ်းသာစွာ ရှိကြပါစေလို့ ကျွန်မ ရင်ထဲကနေ လှိုက်လှိုက်လှဲလှဲကို ဆုတောင်းမိလေတော့သည်………….။\n“ ဟဲ့ ဟဲ့…………ဟဲ့…ညည်း မေဦး မဟုတ်လား……………”\n“ညည်းအေ….အကြောင်းမကြားဘာမကြားနဲ့.ဒါ ကားဂိတ်ကနေ တစ်ယောက်တည်းလမ်းလျှောက်လာတာပေါ့လေ.. ဟုတ်လား… ကြည့်စမ်းကြည့်စမ်း…ကားဂိတ်နဲ့ရွာကို အနီးလေးများထင်နေသလား မေဦးရယ်… လူကြီးတွေကို ၀မ်းသာရအောင် ကြိုတော့ ပြောသင့်တာပေါ့….. ညည်းလာလည်တာ ဘယ်သူက ၀မ်းမသာပဲ ရှိမလဲ….တကတည်း မပြောလိုက်ချင်ဘူး…… ပေးပေး….ညည်းလက်ထဲက အထုပ် ….”\n“ရပါတယ် ဒေါ်လေးရွှေရဲ့ ပေါ့ပေါ့လေးပါ.. မေဦး ကိုယ့်ဘာသာ သယ်ခဲ့ပါ့မယ်..”\nပြောပြောဆိုဆိုနဲ့ ကျွန်မလက်ထဲကအထုပ်ကို ဒေါ်လေးရွှေက ခေါင်းပေါ်ပင့်တင်လိုက်ပြီး ရှေ့ကနေဦးဆောင်လို့ သွားချေပြီ။ ရွာနောက်ပိုင်းလောက်ကျတဲ့ ကျွန်မတို့အိမ်က ကျွန်မခြေလှမ်းနဲ့ဆို အနည်းဆုံးတော့ မိနစ် 20 လောက် လျှောက်ရပေဦးမည်။ မြန်လည်းမြန် သွက်လည်းသွက်လှတဲ့ ဒေါ်လေးရွှေရဲ့ ခြေလှမ်းတွေကို ကျွန်မလိုက်မမှီတာမို့ အနောက်ကနေ ခပ်အေးအေးနဲ့သာ လျောက်နေလိုက်ပါတယ်။\n“ကြည့်စမ်း…ငါကဘယ်သူများလဲလို့ နောက်ကနေလိုက်ကြည့်နေတာ၊ မှတ်တောင်မမှတ်မိပါလား မေဦးရ… တစ်သွေးတစ်မွေးကြီးကိုဖြစ်လို့ တို့ရွာက သူစိမ်းလက်မခံဘူးဆိုတာ မသိဘူးလား…..…”\n“ဟယ်……….မပုတို……ကြည့်စမ်း လူမရောက်သေးဘူး လေသံနဲ့တင် ခြိမ်းခြောက်နေတာများ….ကြောက်လှချေရဲ့နော်….”\nပခုံးတွန့်ကာ ကြောက်ဟန်ဆောင်ပြလိုက်တော့ မပုတိုက တ၀ါးဝါးနဲ့အော်ရယ်လေတော့သည်။ သူရယ်တော့ကျွန်မလည်းလိုက်ရယ်မိလေသည်။ ဒါဟာ ကိုယ့်ဇာတိမွေးရပ်မြေရဲ့ ချစ်ခင်ဖွယ်ရာ နှုတ်ဆက်ဟန်ဆိုရင်လည်း မမှားနိုင်ဘူးပေါ့။ နှစ်ယောက်သား လက်ချင်းချိတ်၊ ပခုံးဖက်လို့ တက်ကြွတဲ့ခြေလှမ်းတွေနဲ့ အမေ့အိမ်ဆီသို့သာ အမြန်လှမ်းလိုက်ကြပါတယ်။\nဖော်ရွေကာခင်မင်ရင်းနှီးကြတဲ့ တောဓလေ့သဘာဝကို ကျွန်မ စာမဖွဲ့တတ်ပါ။ မြို့ရောက်သွားတာ6လလောက်သာရှိသေးတဲ့ကျွန်မကို ၀ိုင်းအုံကြည့်လိုကကြည့်၊ မေးတဲ့သူကမေးနဲ့ ကျွန်မမေမေဧည့်ခံတဲ့ ရေနွေးကြမ်းအိုးတောင် တည်လို့ပင် မနိုင်ချေ။ မျက်နှာပေါ်က အပြုံးပန်းကို အလှဆုံးပန်ဆင်ထားတဲ့ ကျွန်မရဲ့မေမေကတော့ မြို့ပေါ်မှာနေရတဲ့ သမီးအလိမ္မာလေးအတွက် ဂုဏ်ယူမဆုံးနိုင်ကြောင်း လာသမျှလူတွေကို ပြောမကုန်နိုင်ရှိနေခဲ့လေသည်။\nဧည့်သည်တွေကိုဧည့်ခံလိုက်၊ ညနေစာအတွက် ပြင်ဆင်လုပ်နေတဲ့ ကျွန်မရဲ့မေမေက ဒီနေ့မှပိုလို့ ရွှင်လန်းနေသယောင်ပင်။ မေမေ့ရဲ့ပီတိအပြုံးတွေကြားမှာ ကျွန်မလည်းပဲ အပြုံးလေးတွေ ကူးစက်နေလို့သာပေ့ါ။ အမေ့အတွက်ရယ်လို့ ဘာတစ်ခုမှ ပြန်မထောက်ပံ့ပေးနိုင်သေးတဲ့ကျွန်မက ခု မေမေ့ဆီက အားပေးစကားတွေနဲ့ အသုံးစားရိတ်ကို လာပြန်ယူတာလို့ဆိုရင် မေမေစိတ်ချမ်းသာပါဦးမလား…………..။\n“င့ါသမီးနှယ်……ဒီမှာ မေမေခေါ်နေတာဖြင့်ကြာလှရှိနေပြီ။ လာ……ညနေစာစားရအောင် တော်ကြာ သမီးသူငယ်ချင်းတွေ လာချင်လာနေကြဦးမှာ ”\nစားပွဲပေါ်ပြင်ဆင်ပေးထားတဲ့ ဟင်းတွေကအမျိုးစုံလှလေသည်။ တောထမင်း တောဟင်းမို့ အရသာတော့ ဘာနဲ့မှမလဲနိုင်ချေ။ ချက်ချင်းခူးလို့ ချက်ချင်းစားကြလေ့ရှိတဲ့ သဘာဝမို့ ဟင်းသီးဟင်းရွက်အားလုံးက လတ်ဆတ်လှသည်။ ငါးငါးပိချက်၊ တို့စရာအစုံ၊ အာလူးဟင်း၊ ဆူးပုတ်ရွက်ဟင်းချို အကုန်လုံးက ကျွန်မအကြိုက်တွေပါပဲလား မေမေရယ်………….။\n“မေမေ………….ဟင်းတွေကလည်း များလိုက်တာ……….သမီးအတွက် အဲ့လောက်မလိုပါဘူးမေမေရယ်……..နော်”\n“အရင်တုန်းကတော့ မလိုပေမယ့် ခုလိုတယ်သမီးရဲ့၊ နောက်ဆို ငါ့သမီးက မေမေ့အိမ်မှာတောင် ထမင်းစားနိုင်ပါဦးမလားကွယ်….မြို့မှာက အစားအသောက်တွေကော တခြားပစ္စည်းတွေကော စုံလို့ပဲမဟုတ်လား…...”\n“ဟာ……မဟုတ်တာပဲမေမေကလည်း…သမီးက ဘာမို့လို့ မေမေ့ဆီမှာ ထမင်းမစားနိုင်ရမှာလဲ…မေမေနော်……အဲ့လိုမျိုးတွေပြောတာ သမီးမကြိုက်ပါဘူး…...”\n“ကဲပါ ဟုတ်ပါပြီ၊ မေမေက ကိုယ့်သမီးလေးကို ချစ်လို့ စတာပါ…..ကဲကဲ စားစား ပူတုန်းလေး……”\nကျွန်မရဲ့ထမင်းပန်းကန်ထဲကို ဟင်းတွေခပ်ထည့်ပေးနေတဲ့ အမေ့ရဲ့လှုပ်ရှားဟန်တွေတိုင်းမှာ ကျွန်မအပေါ် စေတနာတွေ၊ မေတ္တာတွေ အပြည့်နဲ့ သက်ဝင်လှုပ်ရှားနေတယ်ဆိုတာ ကျွန်မအသိဆုံးပါ။ မစားရတာကြာပြီဖြစ်တဲ့ အမေ့လက်ရာလေးတွေကို ခံတွင်းမြိန်စွာနဲ့ အားရပါးရစားမိတဲ့အခါ ကျေနပ်ပီတိဖြစ်နေရှာတဲ့ မေမေ့ကို မျက်ရည်တွေကြားက ၀ိုးတ၀ါးနဲ့ မြင်လိုက်ရလေသည်။\nဘုရားပန်းအိုးထိုးနေရာမှ မမချိုရဲ့ခေါ်သံကြောင့် မေဦးကော မိပုပါ ခေါင်းတွေအလိုလိုတည့်မတ်သွားလေသည်။ ပုံမှန်ထက် ပိုမို ကျယ်လောင်နေတဲ့အသံကြောင့် ဘာများဖြစ်လို့ပါလိမ့်လို့ စိုးရိမ်စိတ်က မေဦးရင်ကို ဒိုင်းခနဲ ၀င်ရောက်လေတော့သည်။\n“ လာစမ်းပါမြန်မြန် …ဒီမှာ မေမေဗိုက်ဆာနေလို့တဲ့ အဲဒါ လာလုပ်ပေးဦး”\n“ဟုတ်….လာပြီ လာပြီ မမချို……”\nအိမ်အောက်ထပ်ဆီသို့ ကြားအောင်လှမ်းအော်ပြောလိုက်ရင်း လုပ်လက်စလေးတွေကို မိပုလက်သို့အပ်လိုက်ရလေသည်။\n“မိပု…….ဘုရားပန်းတွေကို သေချာလှလှလေးထိုးနော်။ ရေလည်းသေချာဆေးသိလား………. မမ မကြာဘူး ခဏနေရင်ပြန်လာခဲ့မယ်”\n“ဟွန်း…… ကိုယ့်အမေစားဖို့တောင် မလုပ်ချင်ဘူး ၊ ဒါလေး လုပ်ပေးလိုက်ရတာများ ဘယ်လောက်ကြာတာမှတ်လို့ မမလေးကိုပဲ အကုန်လုံး လိုက်ခိုင်းနေတယ်”\nဘုရားပန်းအိုးတွေကို ဆေးနေရင်းမှ ပွစိပွစိအသံထွက်နေတဲ့ မိပုခေါင်းလေးကိုအသာပုတ်လို့ မေဦး အောက်ထပ်သို့ အပြေးကလေးဆင်းလာလိုက်ပါတယ်။ ၀ရန်တာလက်ရမ်းမပါတာမို့ သွားနေလာနေကျမဟုတ်တဲ့ကျွန်မ အနည်းငယ်တော့ အချိန်ယူရလေသည်။\n“မေဦး….နင်ကလည်း ကြာလိုက်တာ……..ဒီမှာ ကိုင်ထားရတာတောင် ညောင်းနေပြီ…”\nဆီပေမှာစိုးလို့ လက်မနဲ့လက်ညှိုးသာ အားပြုကိုင်ထားရတဲ့ မုန့်ဟင်းခါးအထုတ်လေးက မမချိုအတွက်တော့ အတော်လေးတဲ့ ပစ္စည်းတစ်ခုလိုပင်။\n“အော်…မမချိုကလည်း ပန်းကန်ထဲထည့်ထားတော့ ဘာဖြစ်လို့လဲ။ ဒါလေးများ မေဦးကို လှမ်းခေါ်နေရသေးတယ်.. ပေးပေး…”\nပါးစပ်ကလည်းပြော၊ လက်ကလည်းလှမ်းယူပြီး မေဦး မီးဖိုချောင်ထဲ ၀င်သွားလိုက်ပါတယ်။ သင့်တော်မယ့် ပန်းကန်ထဲထည့်လိုက်ပြီး မေမေကြီးအတွက် အခြားပြင်ဆင်စရာရှိတာလေးတွေကိုပါ တစ်ခါတည်း ပြင်ဆင်လာလိုက်လေသည်။\nမုန့်ဟင်းခါးပန်းကန်၊ ကော်ဖီပူပူနဲ့ ပေါင်မုန့်မီးကင်တစ်ချပ်၊ နံနက်ဆေးတစ်ဖုံ ထည့်ထားတဲ့ စတီးဗန်းလေးကိုင်ပြီး မီးဖိုခန်းထဲကအထွက်\n“ဟင်…..မေမေ…….သမီး…သမီး.. ရန်ကုန်အိမ်ကို စိတ်စွဲပြီး အိမ်မက် မက်နေတာထင်တယ်..………”\n“ဟုတ်မှပေါ့..ပါးစပ်ကလည်း ဘာတွေပြောနေမှန်းမသိဘူး………မိပုတွေကော မိစုတွေကော စုံနေတာပဲ……….”\nဟင် ဆိုပြီး ရုတ်တရက် ထထိုင်မိလိုက်တဲ့ ကျွန်မ ရုတ်တရက်မို့ အာရုံတွေကို မနည်းစုစည်းလိုက်ရလေသည်။ ကျွန်မစိတ်တွေ မိပုတို့ဆီ ရောက်သွားတာပဲဖြစ်ရမည်။ ခုချိန်ဆို သူတို့လေးတွေ မေမေကြီးကိစ္စတွေနဲ့ အလုပ်ရှုပ်နေကြရောပေါ့……..ပြီးတော့…ဒီနေ့က အင်္ဂါနေ့… ဆရာဝန်အိမ်ကိုလာကြည့်မယ့်နေ့……….ပြီးတော့………ပြီးတော့…….ဟာ……….။\n“သမီး…….ဘာဖြစ်နေတာလဲ…..ဘာလဲ အိပ်ရေးမ၀သေးဘူးလား…ညက အိပ်မပျော်ဘူးလား..…ပြန်အိပ်ချင်သေးလို့လား……..ဟုတ်လား….”\n“ဒါဆိုလည်း ထ…ထမင်းကြမ်းစားရအောင်၊.. ပုတိုမတို့ လာခေါ်ကြမှာဆို……..သမီးပဲ သူတို့နဲ့လယ်ထဲခဏလိုက်မယ်ဆို၊ ”\nကန်သင်းရိုးတစ်လျှောက် စီတန်းပြီးသွားနေကြတဲ့ မပုတိုတို့အသိုက်ကိုမှီဖို့ မေဦး မနည်းကိုပြေးလိုက်ရလေသည်။ သနပ်ခါးကို ခြစ်ချရလောက် အောင်ဖြီးလိမ်းထားပြီး အပေါ်ထပ်လက်ရှည်အင်္ကျီဝတ်၊ လုံချည်တိုတိုနဲ့၊ ခမောက်ဆောင်းထားတဲ့ မေဦးသူငယ်ချင်းတွေရဲ့အလှက တစ်ကယ့်ကိုတောသဘာဝအလှတွေပင်။ ပျိုးပင်လေးတွေ အစုလိုက် အစုလိုက်ချထားဟန်၊ ကောက်စိုက်သူလေးတွေရဲ့ လှုပ်ရှားဟန်တွေက မေဦးတို့လို တောသူတောင်သားတွေသာ မြင်ရတဲ့ သဘာဝရဲ့အလှတစ်ခုပင်။\nကျောင်းသူဘ၀မှသည် တက္ကသိုလ်တက်၊ နောက် အိမ်ထောင်ကျသည်အထိ မေဦး ကောက်မစိုက်ဖူးခဲ့ပါ။ လယ်ပိုင်မရှိတာလည်းတစ်ကြောင်း၊ မေမေ့ဈေးဆိုင်လေးကြောင့်တစ်ဖုံနဲ့ မေဦးက တောသူဆိုပေမယ့် တောအလုပ်တွေကို မလုပ်ကိုင်ဖူးခဲ့ပေ။ တစ်ခါတစ်လေ အနည်းငယ် ၀ိုင်းကူတာကလွဲလို့ မေဦးက နေ့စားအဖြစ် ကောက်မစိုက်ခဲ့ရပေ။ မေဦးဘ၀ကို အားကြကြောင်း မပုတိုက ခဏခဏပြောခဲ့ပေမယ့် မိစုံဖစုံမရှိတဲ့ဘ၀က ဘာများပိုကောင်းလို့လည်း မပုတိုရယ်လို့ မေဦးက ပြန်ပြောခဲ့ခြင်းသာ။\n“မေဦးရေ…နေပူတယ်ဟ မြန်မြန်လာ..……….ဟိုဘက်က ပတ်လာခဲ့”\n“ဟုတ် ဟုတ် မပုတိုရေ………..”\nလယ်ကွက်ထဲကနေလှမ်းအော်ပြောနေတဲ့ မပုတိုကို မေဦး လက်လှမ်းပြလိုက်ပါတယ်။ လျှောက်နေမကျတဲ့လမ်းတွေမို့ မေဦးအတွက်တော့ ယိုင်နဲ့နဲ့ခြေလှမ်းတွေဖြစ်နေခဲ့လေသည်။\n“မယ်မင်းကြီးမ….အဖြစ်သည်းပြမနေနဲ့၊ သူများတွေကြားရင် ညည်းကို အတင်းပြောကြလိမ့်မယ်……ဘ၀မေ့တယ်ဘာဖြစ်တယ်နဲ့…”\n“အဲ့လိုသဘောမဟုတ်ပါဘူး မပုတိုရယ် မေဦးက …….”\n“အေးပါအေးပါ…..သွား ဟိုနားသွားထိုင်နေ၊ ငါတို့အလုပ်စလိုက်ဦးမယ်…..ဒီအကွက်က ထောင့်ကွက်မို့ ငါ သက်သက်ချန်ထားခဲ့တာ။ အမှန်ဆို တနေ့ကတည်းက ပြီးရမှာ….”\nလေကကြမ်းတယ်ဆိုပေမယ့် ခပ်သုန်သုန်လေးတိုက်ခတ်နေတော့ နေလို့ပင်အကောင်းသား။ ဟိုဟိုဒီဒီကြည့်စရာလည်း သိပ်မရှိတာမို့ ကောက်စိုက်နေသူတွေထံသို့သာ အာရုံစိုက်ထားလိုက်လေသည်။ တက်ညီလက်ညီနဲ့ ကောက်စိုက်နေကြတဲ့ မပုတိုတို့က နေ့စားမဟုတ်ပဲ အကွက်လိုက်၊ ဧကလိုက် ယူစိုက်ကြသူတွေပင်။ ကိုယ်မြန်မြန်စိုက်ရင်လည်းရသလို၊ တစ်ရက်နှစ်ရက်နားပြီးမှ စိုက်ရင်လည်းရသည်။ တစ်ချို့က နှစ်ယောက်တွဲ၊ သုံးယောက်တွဲ စသည်ဖြင့် အများဆုံးကတော့ ငါးယောက်တစ်ဖွဲ့ပင်။\nတစ်နေကုန် ကုန်းထားရတဲ့ခါးတွေ မညောင်းဘူးလားလို့ ကျွန်မ မေမေ့ကိုမေးကြည့်ဖူးသည်၊ ရွှံ့ဗွက်တွေက ခြေမျက်စိမြုပ်သည်အထိ တစ်ခါတစ်လေ ခြေသလုံးတစ်ဝက်ကျော်သည်အထိ ရုန်းရသည်။ မိုးရွာရင်ပိုပြီးအလုပ်မတွင်ကျယ်ဘူးလို့ မေမေပြောပြသမျှတွေက မေဦးအတွက်တော့ ဘယ်တော့မှ လက်တွေ့ဖြစ်မလာခဲ့ပေ။\nမေဦးတို့ရွာမှာက မိုးတွင်းဘက် ကောက်မစိုက်ရင် တခြားဘာအလုပ်မှမရှိပေ။ ၀င်ငွေတစ်ခုရဖို့ ကောက်စိုက်အလုပ်ကိုသာ အလုအယက် လုပ်ရလေသည်။ ကိုယ့်လယ်ပြီးသူများလယ်၊ တစ်ချို့များဆို တခြားရွာတွေအထိ သွားရောက်စိုက်ကြရသည်။ တစ်ခုခု ပင်ပန်းတာမြင်ရတိုင်း မေမေ့ကျေးဇူးတွေကိုသာ အထပ်ထပ်အောက်မေ့မိလေတော့သည်။\nလယ်ကွက်ထဲကနေ အားရပါးရ အော်လိုက်သံကြောင့် ကျွန်မ မပုတိုတို့ဆီ လှမ်းကြည့်လိုက်ပါတယ်။ သူငယ်ချင်း သုံးယောက်သား ကျွန်မဆီ လာနေဟန်မို့ ဘာများပါလိမ့်လို့သိချင်နေပေမယ့် ခဏတော့ စောင့်နေလိုက်ပါတယ်။\n“ဟူး……မောလိုက်တာမေဦးရာ…တော်ပါသေးရဲ့ နေ့တ၀က်နဲ့တင် ပြီးသွားလို့…..”\n“အမယ် အေးစိန်မ….ဒါကို ဘယ်ကကြားလာရပြန်တာတုန်း၊ အဲ့လိုသာဆို လယ်ကွက်တိုင်းမှာ ထောင့်ကွက်တွေချည်း ကျန်နေတော့မပေါ့… ကဲကဲ ရှင်းစမ်းပါဦး…...”\n“အဲ့လိုမဟုတ်ဘူး မပုတိုရဲ့…လယ်ကြီးထောင့်ကနေ စစိုက်မိရင် တော်တော်နဲ့မပြီးနိုင်တော့ဘူးတဲ့၊ ခု မပုတိုက ယူထားတဲ့လယ်ကွက်က အကြီးကြီး၊ ပြီးတော့ တစ်ယောက်တည်း၊ စ စိုက်တော့လည်း ထောက်ဖြတ် အဲ့လိုအဲ့လို……အိမ်ကြီးရှင်လုပ်မိရင်လည်း လုပ်ပါလေဦး အိမ်အလုပ်တွေ၊ မနက်နဲ့ည နားရတယ်ကို မရှိဘူးတဲ့…..မယုံရင် မေဦးမေကြည့်ပါလား….”\n“ဟာ…. မအေးစိန်ကလည်း မေဦးမှ ကောက်မစိုက်ဘူးတာ…..”\n“အေးစိန်မရေ……တော်ပြီ…..ထမင်းစားမယ်….ခု ပြီးပြီမဟုတ်လား၊ ဘာမှအပိုတွေပြောမနေနဲ့တော့.. တို့တွေစားသောက်ပြီး ခဏနားမယ်၊ ပြီးရင် ဘုန်းကြီးကျောင်းဘက်ကနေ လှည့်ပြန်ကြမယ်…ဒေါ်လေးရွှေတို့ အ သုံးလုံး သင်နေတဲ့ဆီ သွားကြမယ်လေ…မကောင်းဘူးလား..”\n“ဒေါ်လေးရွှေက အရမ်းရီရတာ မေဦးရဲ့…….ဟိုရက်က ဘာတဲ့ (ရကောက်)ကို မရေးချင်လို့ ပတ်ပြေးနေတာဆိုလားပဲ။ ဒါတောင်သူကပြောသေးတယ်….စပါး တစ်တင်းသာ ပြေးထောင်းလိုက်ချင်တယ်…..အဲ့ဒါ ရှည်ရှည်ကောက်ကောက်ကို မရေးချင်ဘူးတဲ့……”\n“ ဟားဟားဟား… ဒေါ်လေးရွှေကတော့ လုပ်ပြီ…….”


Archdiocese of Mandalay blog: အင်းဝရောက်ခြေရာများ - အပိုင်း(၂)\nခရစ်ယာန် ဘာသာရေး သမိုင်းမဏ္ဍိုင်\n“ကမ္ဘာဦးအစ အာဒန်က” ဟူသော ဆောင်ပုဒ်မှာ လွန်ခဲ့သော နှစ်ပေါင်းလေးထောင်ခန့်က အစချီပြီး ကြွေးကြော်ခဲ့ကြသော ဂျူးတိုင်းရင်းသားထု တစ်ရပ်လုံး၏ ဘာသာရေးခံယူချက် တစ်ရပ်ပင် ဖြစ်သည်။ ဂျူးတိုင်းရင်းသား အမျိုးအနွယ်ဖွား တစ်ရပ်လုံးကို အနီးကပ် စိစစ်သုံးသပ်ကြည့်သော် ယင်းတို့အချင်းချင်း ကြားမှာပင် အလွန်ကွဲပြားခြားနားလျှက်ရှိသော အမျိုးသားရေး စိတ်ဓာတ်များ၊ ယဉ်ကျေးမှု့ဓလေ့ထုံးတမ်းများ၊ ဘာသာရေး ခံယူချက်များ ဖြစ်ပေါ် သက်ဝင်နေသည်ကို သမိုင်းတွင် လေ့လာတွေ့ရှိရသည်။ (၁)သို့သော် ထိုသို့အချင်းချင်း ကွဲပြားခြားနားလျှက် ရှိကြသော်လည်း၊ ဂျူးတိုင်းရင်းသားထု တစ်ရပ်လုံးသည် တစ်မြေတည်းဖွား၊ တစ်ရေတည်း သောက်ခဲ့ကြခြင်း ဖြစ်သည်။ ဂျူးအမျိုးအနွယ်ဖွား တိုင်းရင်းသားတို့၏ မွေးသမိခင်ကြီးကား “သမ္မာကျမ်းစာတော်” ကြီးပင် ဖြစ်သည်။\nသမ္မာကျမ်းစာတော်သည် ဂျူးတိုင်းရင်းသားများ လက်ခံ ကိုးကွယ်ဆည်းကပ်သော ဘာသာရေး အယူဝါဒ၏ အသက်သွေးကြောကြီးပင် ဖြစ်သည်။ ထိုဘာသာရေး အသက် သွေးကြောကြီး၏ လှုံ့ဆော်ချက်များကား၊ ဂျူးနွယ်ဖွားတိုင်းသည် တရားပညတ်တော် အရ၊ ဂျေရုဇလိင်မြို့တော်ရှိ ဗိမ္မာန်တော်ကြီးသို့ နှစ်စဉ် နှစ်တိုင်း သွားရောက် ၀တ်ပြုတတ်ကြရသည်။ အခါတော်ပွဲကြီးများကို စုပေါင်း ကျင်းပကြရသည်။ တဖန် ရက်သတ္တပတ်လျှင် တစ်ကြိမ် ဥပုသ်သီတင်း ဆောက်တည်ကြရသည်။ နေ့စဉ် နေ့တိုင်းမှာမူ မိခင်များသည် မိမိတို့ ရင်သွေးငယ်များအား သမ္မာတရားတော်ကို မနားမနေ သင်ကြားပို့ချပေးရသော တာဝန် ၀တ္တရားရှိသည်။ (တရားဟောရာကျမ်း၊ ၆ : ၄-၇ ကိုရှု) ။ ဤသို့ စသည်များကို နှစ်စဉ်၊ လစဉ်၊ အပါတ်စဉ်၊ နေ့စဉ်၊ စောင့်ထိန်း လိုက်နာဆောင်ရွက်ကြလျှက် ဘုရားသခင်ကို လက်ခံ ယုံကြည် ကိုးကွယ်ကြပြီး၊ တူညီသော သီလပါရမီများကို နေ၀င် နေထွက် ကျင့်ဆောက်တည်ကြခြင်း ဖြစ်သည်။ ဤဘ၀ သမိုင်း ခရီးလမ်းကြီးပေါ်၌ အတူတကွ လျှောက်လှမ်းလာကြခြင်း၊ အတူတကွ တရားဘာဝနာ ပွားများကြခြင်း၊ စသည်တို့သည် ဂျူးနွယ်ဖွား တိုင်းရင်းသားများအား တူညီသော ဘ၀ တည်ဆောက်ရေးသို့ ပို့ဆောင်ပေးခြင်းဖြစ်သည်။\n(၁) THE LIVING WORLD OF THE OLD TESTAMENT\nBernhard W.Anderson Longmans,Green And Co.Ltd.\nLONDON,1967.2nd Edt. Ch.I Isreal’s Sacred History.\nThe Life story of Isreal. Pg 2\nခရစ်ယာန် ဘာသာရေး အဖွဲ့အစည်းသည် အထက်ဖော်ပြပါ ဂျူးတိုင်းရင်းသားတို့ လက်ခံ ကိုးကွယ်သော ဘာသာရေး အဖွဲ့အစည်းကြီးမှ မျိုးဆက်သစ်တစ်ရပ် အဖြစ် သန့်စင်မွေးဖွားလာခဲ့သော ဘာသာရေး အဖွဲ့အစည်းတစ်ရပ် ဖြစ်ပေသည်။ အထက်တွင် တင်ပြခဲ့သည့်အတိုင်း ဂျူးအုပ်စုများအတွင်း အလွန် ကွဲပြားခြားနားသော သဘောတရား ရေးရာများ ရှိကြသကဲ့သို့ ခရစ်ယန်ဘာသာရေး အဖွဲ့အစည်းများ အတွင်း၌လည်း၊ လူမျိုးရေးရာ၊ နိုင်ငံရေးရာ၊ ယဉ်ကျေးမှု့ထုံးတမ်း အစဉ်အလာများတွင် ကွဲပြားခြားနား လျှက်ရှိပေသည်။ သို့သော် ထိုသို့ ကွဲပြား ခြားနားချက်များ ရှိကြသော်ငြားလည်း ဂျုးတိုင်းရင်းသားများ ကဲ့သို့ပင် ခရစ်ယာန်ဘာသာရေး အဖွဲ့အစည်းကြီးသည် “သမ္မာကျမ်းစာတော်” မှာပင် ပြန်လည် စုစည်းနေကြခြင်း ဖြစ်သည်။\nခရစ်ယာန် ဘာသာရေး အယူဝါဒအချုပ်ကို အကျဉ်းမျှ ဖော်ပြလိုသည်။ ခရစ်ယာန် ဘာသာရေး ယုံကြည်ရာ အချုပ်မှာ၊ တစ်ဆူတည်းသော ထာဝရဘုရားသခင်ကို လက်ခံ ယုံကြည်ကိုးကွယ်သည်။ ထာဝရဘုရားသခင်သည် အစအဆုံး မရှိ အနန္တတန်ခိုးတော်ရှင် ဖြစ်သည်။ ကိုယ်တော်သည် စကြာဝဠာ တစ်ခွင်လုံးရှိ လူသားတို့ မျက်စိဖြင့် မြင်နိုင်ရာ/ မမြင်နိုင်ရာ ခပ်သိမ်းတို့ကို ဖန်ဆင်းတော်မူသော ထာဝရဘုရား တစ်ဆူအရှင် ဖြစ်တော်မူသည်။\nတဖန် ကျွန်ုပ်တို့ သိမြင်နိုင်သော လောကတွင် လူသာလျှင် အမြင့်မြတ်ဆုံး၊ ပဓါန အကျဆုံး ပုဂ္ဂိုလ်သတ္တ၀ါအဖြစ် ဖန်ဆင်းခြင်း ခံရသည်။ အခြားအခြား သက်ရှိသက်မဲ့ သတ္တ၀ါ အပေါင်းတို့နှင့် အရာဝထ္ထုတို့ကား လူပုဂ္ဂိုလ်အတွက် အကျိုးအမြတ် ဖြစ်ထွန်းစေခြင်းငှာ သာလျှင် ဖန်ဆင်းပေးထားခြင်း ဖြစ်သည်။\nကမ္ဘာဦးတည်စက ဖန်ဆင်းရှင် ထာဝရဘုရားသခင်သည် လောကကြီးကို လွန်စွာ လှပတင့်တယ်စွာ ဖန်ဆင်းပေးထားခဲ့ခြင်း ဖြစ်သည်။ သို့သော် ထိုအလှအပ တင့်တယ်မှု့ကို ကမ္ဘာဦးလူသားကပင် မိုက်မဲစွာ ဖျက်ဆီးခဲ့ခြင်း ဖြစ်သည်။ မိမိ ဖန်ဆင်းရှင် ဘုရားသခင် ပညတ်ထားသည်ကို လူသားသည် ချိုးဖောက်ခဲ့သည်။ ဤပညတ်ချိုးဖောက်မှု့ကို ထာဝရဘုရားသခင်အပေါ် ပြစ်မှားခြင်း ဖြစ်သည်ဟု ဆိုသည်။ ထာဝရဘုရားသခင်အား ပြစ်မှားမှု့မှ ထွက်ပေါ်လာသော ပြစ်မှု့ဒဏ်များကား၊ မိမိဖန်ဆင်းရှင် ထာဝရဘုရားသခင်နှင့် မိတ်သဟာယကို ဆုံးရှုံးလိုက်ရခြင်း ဖြစ်သည်။ တနည်းဆိုသော် လူသားသည် ပညတ်တော်ကို ချိုးဖောက်သည့် နေ့ရက်မှ အစချီ၍ ထာဝရဘုရားရှင်၏ “အမိုက်ကောင်” လူသားဘ၀ အဖြစ်သို့ ရောက်ရှိသွားခြင်း ဖြစ်သည်။\n“အမိုက်ကောင်” ဘ၀မှ ပြန်လည် ထူထောင်နိုင်ရန်အတွက် လူသားသည် ကြိုးစား အားထုတ် ရတော့မည်ဖြစ်သည်။ သို့သော် မည်သို့ပင် ကြိုးပမ်းအားထုတ် သည်ရှိသော်လည်း လူသားအတွက်မှာ အချည်းနှီးဖြစ်ရသည်။ ထာဝရဘုရားသခင် အပေါ်ပြစ်မှားခဲ့သော လူသား၏ ပြစ်မှု့ကို မည်သည့် ပုထုဇဉ်လူသားကမျှ ပြန်လည် ချေပပေးဆပ်နိုင်စွမ်း မရှိချေ။ ထာဝရဘုရားသခင်ကပင် လူသား အမိုက်ကောင်ကို ပြန်လည် လက်ခံရသည့် အခြေအနေသို့ ဆိုက်ရောက်ခဲ့ရသည်။ လူသား အမိုက်ကောင်ဘ၀ကို ပြန်လည် ထူထောင်ပေးသည့် လုပ်ငန်းရပ်ကို ခရစ်ယာန် ဘာသာရေး လောကတွင် “ကယ်တင်ခြင်းလုပ်ငန်း” ဟုဝေါဟာရ အသုံးအနှုန်း ပေါ်ပေါက်လာခဲ့ခြင်း ဖြစ်သည်။\nထာဝရဘုရားသခင်သည် ကယ်တင်ခြင်း လုပ်ငန်းကို လွယ်လင့်တကူ ဆောင်ရွက် ပေးခဲ့သည် မဟုတ်။ ထာဝရဘုရားသခင်သည် လူသတ္တ၀ါ အပေါင်းတို့အပေါ်ထားရှိသော မိမိ၏ မဟာဂရုဏာ မေတ္တာတရားတော်ကို လူ့သမိုင်း ဖြစ်ရပ်များမှ တစ်ဆင့်ပွား၍ ထုတ်ဖော် ပြသခဲ့ခြင်းဖြစ်သည်။ တနည်းဆိုရသော် လူ့သမိုင်းဖြစ်ရပ် ဟူသမျှသည် ဘုရားသခင်၏ ကွပ်ကဲ ထိန်းသိမ်းမှု့အောက်တွင် ရှိကြသည်။ လူသားသည် မည်သည့်အရာကိုမျှ အစွမ်းတမံ ကျွမ်းကျင် ပြည့်စုံစွာ ဆောင်ရွက်နိုင်စွမ်း မရှိ။ ထာဝရ ဘုရားသခင်သည်သာလျှင် လူ့သမိုင်းစဉ်အား စိုးမိုး အုပ်ချုပ်တော်မူသော အချုပ်အခြာ အရှင်သခင် ဖြစ်တော်မူသည်။\nလူသားတို့သည် မိမိတို့ ပြုခဲ့သော မဟာ အမှားတရားကြီးကို ကွင်းကွင်းကွက်ကွက် သိမြင်ခဲ့ကြပြီး၊ နောင်တတရား ရရှိခါ၊ အမြင်မှန် တရားကို ဖက်ကြလျှက် ထာဝရဘုရားသခင်\nအထံတော်သို့ ဦးမော့ခဲ့ကြခြင်း ဖြစ်သည်။ သမ္မာကျမ်းစာတော်ကြီး၌ ရှိသော ဓမ္မဟောင်းကျမ်း တစ်စောင်လုံးသည် အထက် ဖော်ပြပါ ကမ္ဘာဦး၌ ဖြစ်ပျက်ခဲ့သမျှ အကြောင်းစုံအား ရေးသား ဖော်ပြထားသည်ကို ဖတ်ရှု ကြရသည်။\nရှေး အထက်ကျော်ကာလ၌ အကြိမ်ပေါင်းများစွာ နည်းအမျိုးမျိုးတို့ဖြင့် ဘုရားသခင်သည် ကျွန်ုပ်တို့ ဘိုးဘေးတို့အား ပရောဖက်များမှ တဆင့် ဗျာဒိတ် ပေးတော်မူခဲ့သည်။ ဤနောက်ဆုံးသော ခေတ်သမယ၌ မိမိ သားတော်အားဖြင့် ကျွန်ုပ်တို့ကို ဗျာဒိတ် ပေးတော်မူသည်။ (ဟေဗြဲ၊ ၁: ၁-၂)။ လူ့အဖြစ်ကို ယူ၍ လူ့ဘောင် လောကသို့ ကြွရောက်လာခဲ့သော ထာဝရဘုရားသခင်၏ သားတော်ကို ယေဇူး ခရစ်တော် ဟုခေါ်သည်။ ယေဇူးသခင်သည် လောကသို့ ကြွရောက်လာစဉ် ကိုယ်တော် အလျှင်အဦး ဟောကြားတော်မူခဲ့သော တရားဒေသနာတော်မှာ အောက်ပါ အတိုင်းဖြစ်သည်။\n“အချိန်စေ့ရောက်ပြီ ဖြစ်သည်။ ဘုရားသခင် အုပ်စိုးသော အချိန်ကာလသည် ဆိုက်ရောက်လာပြီ ဖြစ်သည်။ နောင်တယူကြပြီး၊ ကောင်းမြတ်သော တရားဖြစ်သည့် ဧ၀ံဂေလိတရားတော်မြတ်ကို လက်ခံ ယုံကြည်ကြလော့” (မာရ်ကူး၊ ၁: ၁၅)\nသို့သော် ကယ်တင်ရှင် ဟောကြားတော်မူခဲ့သော တရားတော်ကို လူတိုင်း လက်ခံခဲ့ကြသည် မဟုတ်။ ကိုယ်တော်၏ တရားဒေသနာတော်ကို လက်မခံ ယုံမက၊ ကိုယ်တော်ကိုပင် လက်ဝါးကားတိုင်တင်၍ ကွပ်မျက်ခဲ့ကြသည်။ သို့သော် သေခြင်းမှာ သုံးရက်တာမျှလျှင် ကြန့်ကြာခဲ့ခြင်း ဖြစ်သည်။ သုံးရက်မြောက်သောနေ့၌ ကယ်တင်ရှင်သည် သင်္ချိုင်းဂူ အတွင်းမှ ပြန်လည် ရှင်ပြန် ထမြောက်တော်မူခဲ့သည်။ လူသားတို့၏ အပြစ်အတွက် အသေခံတော်မူပြီး၊ ပြန်လည် ရှင်ပြန် ထမြောက်တော်မူသော ဤကယ်တင်ရှင်အား ယုံကြည် သက်ဝင်သူအပေါင်းတို့သည် ထာဝရတည်မြဲသည့် သုခချမ်းသာကို စံစားကြရမည် ဖြစ်သည်။ သို့ဖြစ်၍ ခရစ်တော်၏ အသေခံတော်မူခြင်းနှင့် ပြန်လည် ရှင်ပြန်ထမြောက်ခြင်းသည် ခရစ်ယာန်တရားတော်၏ သမိုင်း မှတ်တိုင်ကြီးတစ်ခု ဖြစ်ခဲ့သည်။ တနည်းဆိုသော် ခရစ်ယာန် ဘာသာဝင်တို့၏ အမြင့်မြတ်ဆုံးသော ယုံကြည်ရာအချုပ် ဖြစ်သည်။\nရှေးအဆက်ဆက်မှ လူသတ္တ၀ါ အပေါင်းတို့ စောင့်မျှော်လင့်ခဲ့ကြသော ကယ်တင်ရှင်သည် ဘုရား၏ သားတော် ယေဇူးခရစ်တော်ပင် ဖြစ်သည်။ ယေဇူးခရစ်တော်သည် ကမ္ဘာဦး လူသား ပြစ်မှားခဲ့သော မဟာ အမှားတရားကြီးကို အစွမ်းတမံ ခြေမှုန်းပေးစွမ်းနိုင်ခဲ့သူ ဖြစ်သည်။ ထာဝရဘုရားသခင်အား ပြစ်မှားထားသူ လူသားအပေါ် သွေးသစ်လောင်းခါ သားသစ်ကို ပြန်လည် ဖန်ဆင်းပေး၍ မျိုးဆက်သစ် လူသားမျိုးနွယ်စုကို ဖြစ်ပေါ်စေခဲ့သည်။ လူသား အမိုက်ကောင်ကို ထာဝရဘုရားသခင်၏ ခွင့်လွှတ်ခြင်း ရင်ခွင်တွင်းသို့ အရောက် ပြန်လည် ပို့ဆောင်ပေးခဲ့သည့် ကယ်တင်ရှင် ဖြစ်သည်။\nအထက်ဖော်ပြပါ အကြောင်းအရာတို့သည် ယနေ့ ခရစ်ယာန်ဘာသာဝင်များ ရင်ခွင် နှလုံးပိုက်ယူ ယုံကြည် လက်ခံထားသည့် သမ္မာကျမ်းစာတော်၏ နက်ရှိင်းလှသော အနက် အဓိပ္ပါယ်များဖြစ်သည်။ ခရစ်ယာန်ဘာသာဝင်တို့ သမိုင်းတစ်လျှောက်လုံးတွင် လက်ဆင့်ကမ်း ပေးအပ်ကြပြီး ထိန်းသိမ်း စောင့်ရှောက်ခဲ့ကြသော ယုံကြည်ရာ အချက်များပင် ဖြစ်သည်။ ခရစ်ယာန် ဘာသာဝင်တို့၏ ဘာသာရေး အယူဝါဒ အချုပ်ဖြစ်သည်။\nသို့ဖြစ်သောကြောင့် သမ္မာကျမ်းစာတော်သည် လူသတ္တ၀ါတို့နှင့်ဆိုင်ရာ ရှေးဟောင်း ကမ္ဘာဦးသမိုင်းကို ပြုစုရေးသားထားသည့် လူ့သဘာဝ သမိုင်း မှတ်တမ်းများ မဟုတ်ပေ။ ရှေးဟောင်း လူမျိုးနွယ်ဖွား အုပ်စုကြီးများ တစ်အုပ်စုနှင့် တစ်အုပ်စု စစ်အင်အား၊ လူအင်အား၊ ဘုန်းတန်ခိုး အင်အားပြိုင်ဆိုင်ကြသော စစ်ရေးမှတ်တမ်းစုများလည်း မဟုတ်။ ရှေးဟောင်း လူမျိူးစုကြီးများ၏ ရှေးယဉ်ကျေးမှု့ သမိုင်းမှတ်တမ်းများလည်း မဟုတ်။ သမ္မာကျမ်းစာတော်သည် အဆိုပါ အကြောင်းအရာများကိုသာ ဦးတည်၍ ရေးသားပြုစုခဲ့သော ကျမ်းဂန်စာအုပ် ဖြစ်ခဲ့ပါမူ၊ ဂျူးဘာသာရေး အဖွဲ့အစည်းများနှင့် ခရစ်ယာန်ဘာသာရေး အဖွဲ့အစည်းကြီးသည် ယနေ့ မျက်မှောက်ခေတ် ကမ္ဘာတွင် သမိုင်းတည်နေတော့မည် မဟုတ်။ သမ္မာကျမ်းစာတော် ဆိုသည့် ကျမ်းဂန်စာအုပ်ကြီးသည်လည်း ရှေးဟောင်း သမိုင်းများ စုဆောင်း သိမ်းဆည်းထားသည့် ရှေးဟောင်း ယဉ်ကျေးမှု့ပြတိုက်ကြီးများရှိ စာကြည့်တိုက်များမှ စာအုပ်စင်များပေါ်တွင်သာလျှင် တွေ့ရှိနိုင်တော့မည် ဖြစ်သည်။\nသို့ဆိုလျှင် သမ္မာကျမ်းစာတော်တွင် ဖတ်ရှ့ကြရသော အကြောင်း အရာတို့ကို မည်သို့ ဖြေရှင်းရပါမည်နည်း။ သမ္မာကျမ်းစာတော်တွင် ဖတ်ရှုရသော သမိုင်းဖြစ်ရပ်များကား၊ ထာဝရဘုရားသခင်၏ ဓမ္မတရားမြတ် အနှစ်သာရကို ပေါ်လွင်ထင်ရှားစေသည့် သမိုင်းရုပ်ပြများအဖြစ်သာ ဖြစ်သည်ဟု ဆိုရပေမည်။ တနည်းဆိုသော် ပုထုဇဉ် လူသားသည် အဘယ်ကလာ၍ အဘယ်သို့ သွားမည်၊ အဘယ်ကဲ့သို့ မှားယွင်းခဲ့သဖြင့် အဘယ်ကဲ့သို့ ပြုပြင် ဆောင်ရွက်ရမည်၊ အစရှိသော လူဘ၀ ပြသနာရပ်များ၏ ပဟေဠိ ပုစ္ဆာများကို ထုတ်ဖော် ပြသ ဖြေရှင်းခြင်းဖြစ်သည်။ ပုထုဇဉ် လူသား၏ မူလ ဇာတိဖြစ်ရပ်မှန်များကို လူ့သမိုင်း ဖြစ်ရပ် ဖြစ်စဉ်များမှ ထုတ်ဖော်ပြသည့် ထာဝရဘုရားသခင်၏ ဗျာဓိတ်တော်ကျမ်း စကားများဖြစ်သည်။ ထိုကြောင့် သမ္မာကျမ်းစာတော်သည် ထာဝရဘုရားသခင် ဟောပြော မြွက်ကြွားတော်မူသော ဗျာဓိတ်တော်များ ဖြစ်သည်ဟု ခရစ်ယာန် ဘာသာဝင်တို့က အသိအမှတ်ပြုခါ လက်ခံ ယူထားသော ဓမ္မတရားတော်မြတ် ကျမ်းဂန် စာအုပ်ဖြစ်သည်။\nခရစ်ယာန် ဘာသာဝင်တို့၏ သမိုင်းကား အလွန် ရှည်လျားပေစွ။ ဤစာအုပ်တွင် သမ္မာကျမ်းစာတော် အကြောင်းကို ဖြစ်စေ၊ ခရစ်ယာန် ဓမ္မဒေသနာတော် တရားအကြောင်းကို ဖြစ်စေ၊ စသည့်အကြောင်းအရာများကို ရေးသားတင်ပြရန် ရည်ရွယ်သည် မဟုတ်။ မြန်မာပြည်တွင်ရှိကြသော ဘာသာကြီးလေးရပ်မှ ခရစ်ယာန်ဘာသာ မြန်မာပြည်သို့ ရောက်ရှိလာ၍ နှစ်ပေါင်း (၁၅၀) အကြာ တွေ့ရှိရသော မြန်မာပြည်ရှိ ကက်သလခ် ခရစ်ယာန်သာသနာအကြောင်းနှင့် ယင်း သာသနာတော် မည်သို့ ဆက်လက် ထွန်းကားလာသည့် သမိုင်းရှ့ကွက် တစ်ရပ်ကို ဘာသာရေးသမိုင်း မှတ်တမ်းတစ်ရပ်အဖြစ် ရေးသား ပြုစုတင်ပြလိုက်ခြင်း ဖြစ်သည်။\n“ကမ္ဘာအရပ်ရပ်သို့ ငါ၏ တရားဒေသနာတော်ကို လိုက်လံ ဟောပြောကြလော့” (မာရ်ကူး၊ ၁၆:၁၅) ဟု ကယ်တင်ရှင် ယေဇူးခရစ်တော်သည် မိမိ နောက်လိုက် တပည့်တော်ကြီးများအား ဓမ္မတာဝန် ၀တ္တရားတစ်ရပ်ကို ပေးအပ်ခဲ့ခြင်း ဖြစ်သည်။ ကယ်တင်ရှင် ခရစ်တော်ဘုရား ပေးအပ်ခဲ့သော ဓမ္မတာဝန် ၀တ္တရားတစ်ရပ်ကို ကြိုဆို လက်ခံကြလျှက် ကမ္ဘာအရပ်ရပ်သို့ ခရစ်တော်၏ တရားဒေသနာတော်ကို လိုက်လံ ဟောပြောကြသော သာသနာပြု ပုဂ္ဂိုလ်များမှာ ကက်သလခ် အသင်းတော် ပေါ်ပေါက်လာချိန်မှ စ၍ ယနေ့ထက်တိုင် မရေမတွက်နိုင်လောက်အောင် များပြားကြပေသည်။ အေ၊ဒီ၊ ၁၈ ရာစု ဦးပိုင်းတွင် မြန်မာပြည်သို့ ခရစ်တော်၏ တရားဒေသနာတော်ကို ဟောပြောရန် သာသနာပြု ပုဂ္ဂိုလ်များ အဖွဲတစ်ဖွဲ့ ရောက်ရှိလာခဲ့ခြင်း ဖြစ်သည်။ အဆိုပါ သာသနာပြု ပုဂ္ဂိုလ်များ၏ သမိုင်း မှတ်တမ်းအချို့ကို သမိုင်း စိတ်ဝင်စားသည့် ပုဂ္ဂိုလ်များ အတွက်နှင့် မြန်မာပြည် ကက်သလခ် ခရစ်ယာန်အသင်းတော်အတွက် မှတ်တမ်းတစ်ရပ် အဖြစ် ရေးသား ပြုစုတင်ပြ အပ်သော စာအုပ်သာလျှင် ဖြစ်သည်။ မြန်မာပြည်သို့ ရှေးအဆက်ဆက်ကလည်း ခရစ်ယာန် သာသနာပြု ပုဂ္ဂိုလ်ကြီးများ ရောက်ရှိခဲ့ကြဘူးသည်။ သို့ဖြစ်၍ ဤစာအုပ်တွင် တွေ့ရှိရသော သာသနာပြု ပုဂ္ဂိုလ်ကြီးများ၏ မှတ်တမ်းများမှာ ရှေးအဆက်ဆက်က ရှိခဲ့ပြီးသော ကက်သလခ် သာသနာတော်ကို မည်သို့ ဆက်လက် ပြုစု ထိန်းသိမ်းစောင့်ရှောက် ပေးခဲ့ကြသည့် သမိုင်း အကြောင်းဖြစ်ရပ်များ သာလျှင် ဖြစ်ကြောင်း တင်ပြအပ်ပေသည်။


တရုတ်နိုင်ငံ ၌ လူဦးရေ ၁.၁၈ ဘီလီယံကျော် အား COVID-19 ကာကွယ်ဆေး အပြည့်အဝ ထိုးနှံပြီးဖြစ် - Xinhua News Agency\nတရုတ်နိုင်ငံ၊ မြို့တော် ပေကျင်းရှိ Haidian ယာယီကာကွယ်ဆေးထိုးနှံပေးသောေနရာ၌ ဆေးဘက်ဆိုင်ရာ ဝန်ထမ်းတစ်ဦးက COVID-19 ကာကွယ်ဆေး ထိုးနှံပေးနေသည်ကို ၂၀၂၁ ခုနှစ် ၊ ဇန်နဝါရီ ၁၁ ရက်တွင် တွေ့ရစဉ် (ဆင်ဟွာ)\nပေကျင်း၊ ဒီဇင်ဘာ ၁၈ ရက် (ဆင်ဟွာ)\nတရုတ်နိုင်ငံတွင် လူပေါင်း ၁.၁၈ ဘီလီယံကျော်ကို COVID-19 ကာကွယ်ဆေး အပြည့်အဝ ထိုးနှံထားပြီးဖြစ်ကြောင်း အမျိုးသားကျန်းမာရေးကော်မရှင်၏ ပြောရေးဆိုခွင့်ရှိသူက ဒီဇင်ဘာ ၁၈ ရက် တွင်ပြုလုပ်သည့် သတင်းစာရှင်းလင်းပွဲတွင် ပြောကြားခဲ့သည်။\nဒီဇင်ဘာ ၁၇ ရက်အထိ စုစုပေါင်း COVID-19 ကာကွယ်ဆေး ပမာဏ ၂.၆၆ ဘီလီယံကို ထိုးနှံပေးခဲ့ပြီးဖြစ်ကြောင်း Mi Feng မှ ပြောကြားခဲ့သည်။\nCOVID-19 ဗီဇပြောင်းဗိုင်းရပ်စ် အိုမီခရွန် ဖြစ်ပွားကြောင်းေဖာ်ပြထားသည့် နိုင်ငံနှင့် ဒေသပေါင်း စုစုပေါင်း ၇၇ ခုရှိနေပြီး တရုတ်နိုင်ငံအနေဖြင့် နိုင်ငံတဝန်းကူးစက်မှုများကို စောင့်ကြည့်ရန်တိုးပွားလာသောဖိအားများနှင့် ြကံုေတွ့နေရတယ်” ဟု Mi ကပြောကြားခဲ့သည်။\nတရုတ်နိုင်ငံသည် နှစ်သစ်ကူးနေ့နှင့် နွေဦးပွဲတော် နီးကပ်လာသည်နှင့်အမျှ COVID-19 ကပ်ရောဂါကို ရည်မှန်းချက်ထားကာ ကာကွယ်ထိန်းချုပ်ရန် ဆက်လက်ကြိုးပမ်းသွားမည်ဖြစ်ကြောင်း ကော်မရှင်နှင့် အကြီးတန်းအရာရှိ He Qinghua မှ ပြောကြားခဲ့သည်။\nလွန်ခဲ့သည့် ၄၈ နာရီအတွင်း စစ်ဆေးထားသော ရောဂါကင်းရှင်းကြောင်း\nnucleic acid ရလဒ်များ နှင့် ကျန်းမာရေး ကုဒ် စစ်ဆေးမှုများသည် နေ့စဉ် လုပ်ငန်းဆောင်တာများအတွက် ခွင့်ပြုချက်အဖြစ် လိုအပ်ဆဲဖြစ်ကြောင်း ၎င်းက ဖြည့်စွက်ပြောကြားခဲ့သည်။ (Xinhua)\nOver 1.18 bln Chinese fully vaccinated against COVID-19\nBEIJING, Dec. 18 (Xinhua) — Over 1.18 billion Chinese people have been fully vaccinated against COVID-19,aspokesperson for the National Health Commission said atapress conference Saturday.\nA total of 2.66 billion COVID-19 vaccine doses had been administered as of Friday, said Mi Feng.\n“China is meeting the growing pressures of guarding against inbound cases, withatotal of 77 countries and regions having reported cases of the Omicron variant of COVID-19,” Mi added.\nAs the New Year’s Day and the Spring Festival draw near, China will continue its efforts on targeted prevention and control of the COVID-19 epidemic, said He Qinghua,asenior official with the commission.\nNegative nucleic acid test results within the past 48 hours and health code verifications are still required as permits for daily errands, He added. Enditem\nပွင့်လင်းကောင်းကင်ယံ စာချုပ်မှ တရားဝင်နုတ်ထွက်ကြောင်း ရုရှားပြော


Posted by ညီနေမင်း on 7:29 PM with3comments\nကျွန်တော်တို့ logo icon နှင့် မိမိ website လိပ်စာရဲ့ ရှေ့မှာ ထည့်ဖို့အတွက် animation(.gif) ပဲဖြစ်ဖြစ် ရိုးရိုးပုံပဲ ဖြစ်ဖြစ် ဖန်တီးယူဖို့အတွက် photoshop ဟာ ကောင်းမွန်တယ် ဆိုပေမယ့် အရမ်းသေးတဲ့ icon လေးတွေကို ဖန်တီးဖို့ အတွက်တော့ အားနည်းချက်တွေ ရှိနေပါသေးတယ် . လုပ်ယူလို့လဲရပါတယ် . ကျွန်တော်ရေးပေးခဲ့ ပြီးသားပါ . ဒါပေမယ့် ဖိုင်ဆိုဒ်က လိုအပ်တာ ထက်ကြီးနေမယ် . ပြီးတော့ ပုံကအရမ်းကို ၀ါးနေလိမ့်မယ် . အခု တင်ပေးလိုက်တဲ့ iconworkshop နဲ့သာ ကိုင်လိုက် ပုံကသေးပေမယ့် ရှင်းပြီးတော့ မူလပုံစံ မပျက်ပဲ မူရင်းပုံ အတိုင်း ဖြစ်နေပါလိမ့်မယ် . icon လုပ်ချင်သူများ အတွက် တင်ပေးလိုက်တာပါ . အဆင်ပြေ နိုင်ကြပါစေဗျာ .\nicon ဆိုတာ မိမိဝဘ်ဆိုက်လိပ်စာရဲ့ ရှေ့မှာ ထည့်ဖို့ logo icon ကျွန်တော့်ဆိုက်မှာ အလံလေး လှုပ်နေတာ တွေ့ရပါလိမ့်မယ် . အဲ့ဒါကိုဆိုလိုတာပါ . နောက်တစ်ခုက program ရေးတဲ့သူတွေ program တစ်ခုရေးပြီးလို့ မိမိ program ကို ကိုယ်စားပြုတဲ့ icon လေးတွေကိုလဲ ဒီ IconWorkShop နဲ့ ဖန်တီးယူနိုင်ပါတယ် . Download multiupload ၊ Download mediafire\nwww.myanetmin.comDecember 5, 2009 at 1:27 PMကျေးဇူးအများကြီးတင်ပါတယ် နောက်ပြီး စေတနတွေကို တကယ်ပဲလေးစားတယ် ဆက်ပြီး အများအတွက် အကောင်းဆုံးတွေကို ရှာဖွေဖန်တီးပေး ပို့တင်နိုင်ပါစေလို့ တောင်းဆုပြုလိုက်ပါတယ်ဒို့နစ်က mrblake969@gmail.comReplyDeleteစိုးတင်အောင်December 5, 2009 at 8:09 PMညီလေး ခင်လဲခင်တယ်၊အားလဲနာတယ် iconworkshop လေးယူသွားပြီ။ အကိုလဲ mediafire ကမှ ဒေါင်းလို့ အဆင်ပြေတယ်။ ညီလေးစေတနာတွေ ညီလေးကို ပြန်အကျိုးပေးမှာပါ။ ညီလေး ပျော်ရွင်ချမ်းမြေ့ပါစေလို့ ဆုတောင်းပေးလိုက်ပါတယ်။ReplyDeletePhyo MyanmarJanuary 19, 2010 at 12:54 PMအကို့ကို အရမ်းလေးစားတယ်ဗျာ ....ဒီ Site ကိုမထင်မှတ်ပဲတွေ့မိသွားတာပါ ...အတွေ့နောက်ကျလိုက်တာ အကိုရာ ...ခုဆို .. ကျွန်တော် ဒီဆိုဒ်ကောင်းကြောင်းတွေ ပြောဖြစ်ပါတယ် ... ပြီးတော့ ညွှန်းဖြစ်ပါတယ် ..ReplyDeleteAdd commentLoad more...\nEasy Disk Drive Safeguard version 2.0\nSSC Service Latest versions (4.30)\nRapidshare Downloader 2.0 (latestversion)\nvirus မေးခွန်းအတွက် ဖြေရှင်းချက်\nMegaupload, Megashares, Netload, Hotfile, Easy-Sha...\nအသဲပေါတဲ့သူအတွက် Heart brush လုပ်ကြည့်ရအောင်\nphotoshop brush တစ်ခုကို font ကနေ ဘယ်လိုဖန်တီးယူကြ...


သင်္ကြန်ရေကစားလို့ ဖခင်က သမီးကို ရိုက်မိရာ သမီးသေဆုံး - Real Gaming Myanmar\nသင်္ကြန်ရေကစားလို့ ဖခင်က သမီးကို ရိုက်မိရာ သမီးသေဆုံး\nBy thant naing /2months ago / Local News / No Comments\nဖခင်မှ သမီးဖြစ်သူအား သင်္ကြန်ရေကစား၍ ရိုက်နှက်ဆုံးမရာမှ သမီးဖြစ်သူ သေဆုံးသွားခဲ့မှု ဖြစ်ပွား ခဲ့သည် …. ။\nယမန်နေ့ သင်္ကြန်အကျနေ့က အုတ်တွင်းမြို့ နယ် သရက်ချဉ် ကျေးရွာမှ မအေးအေးခိုင် အသက်(15)နှစ်အား ဖခင်ဖြစ်သူမှ သင်္ကြန်ရေကစားခြင်းကြောင့် ရိုက်နှက်ဆုံးမရာမှ နောက်စေ့အား ရိုက်မိသဖြင့်သတိလစ်မေ့မျော သွားခဲ့၍ အုတ်တွင်းဆေးရုံ မှ တောင်ငူဆေးရုံကြီးသို့ ရင်ခုန်သံ ရှင်/ကူ ယာဉ်ဖြင့် အရေးပေါ် ကူညီပို့ဆောင်ပေးခဲ့သော်လည်း သမီးဖြစ်သူမှာ သေဆုံးသွားခဲ့သဖြင့် အအေးခန်းအခေါင်း ဆင်ပေးထားခဲ့ပြီးသော်လည်းလုပ်ထုံးလုပ်နည်းအရ ညသန်းခေါင်ကျော်က အအေးခန်းအခေါင်း ဆင်ပေးထားသော မအိအိခိုင် အသက်(15)နှစ်၏ နာရေးဖြစ်စဉ်မှာ ဖခင်မှ သင်္ကြန်ရေကစားခြင်းကို ရိုက်နှက်ဆုံးမရာမှ သေဆုံးခဲ့ရတာ ဖြစ်ခြင်းကြောင့်အလောင်းအား အုတ်တွင်းဆေးရုံရင်ခွဲရုံသို့ ရင်ခုန်သံ ရှင်/ကူ အသင်းမှ အခမဲ့ ထပ်မံပို့ဆောင်ကူညီပေးထားကြောင်း သိရပါသည်။\nမိဘများသတိပြုစရာပါ။ ဒီကာလဟာ သူသူကိုယ်ကိုယ် အနည်းနဲ့အများ ပျော်ရွှင်နေကြချိန်မို့ “ငါ မိဘပဲ” ဆိုသည့် ဖိအားမျိုး မပေးသင့်ပါ။သင့်တော်ရုံမျှသာ ဆိုဆုံးမသင့်ပါကြောင်း ခုတော့ မိသားစုတစုလုံး ဖြေမဆည်နိုင် ရင်ကွဲစရာ အဖြစ်မျိုး ကြုံကြရရှာလေပြီး …\nသတင်းဓါတ်ပုံ – အရှင်တေဇ(နာယကဆရာတော်) – ရင်ခုန်သံ ရှင်ရေးကူညီမှုအသင်း – ဈေးကျောင်းတိုက်၊အုတ်တွင်းမြို့ \nဖခငျမှ သမီးဖွဈသူအား သင်ျကွနျရကေစား၍ ရိုကျနှကျဆုံးမရာမှ သမီးဖွဈသူ သဆေုံးသှားခဲ့မှု ဖွဈပှား ခဲ့သညျ …. ။\nယမနျနေ့ သင်ျကွနျအကနြကေ့ အုတျတှငျးမွို့ နယျ သရကျခဉျြ ကြေးရှာမှ မအေးအေးခိုငျ အသကျ(15)နှဈအား ဖခငျဖွဈသူမှ သင်ျကွနျရကေစားခွငျးကွောငျ့ ရိုကျနှကျဆုံးမရာမှ နောကျစအေ့ား ရိုကျမိသဖွငျ့သတိလဈမမြေ့ော သှားခဲ့၍ အုတျတှငျးဆေးရုံ မှ တောငျငူဆေးရုံကွီးသို့ ရငျခုနျသံ ရှငျ/ကူ ယာဉျဖွငျ့ အရေးပျေါ ကူညီပို့ဆောငျပေးခဲ့သျောလညျး သမီးဖွဈသူမှာ သဆေုံးသှားခဲ့သဖွငျ့ အအေးခနျးအခေါငျး ဆငျပေးထားခဲ့ပွီးသျောလညျးလုပျထုံးလုပျနညျးအရ ညသနျးခေါငျကြျောက အအေးခနျးအခေါငျး ဆငျပေးထားသော မအိအိခိုငျ အသကျ(15)နှဈ၏ နာရေးဖွဈစဉျမှာ ဖခငျမှ သင်ျကွနျရကေစားခွငျးကို ရိုကျနှကျဆုံးမရာမှ သဆေုံးခဲ့ရတာ ဖွဈခွငျးကွောငျ့အလောငျးအား အုတျတှငျးဆေးရုံရငျခှဲရုံသို့ ရငျခုနျသံ ရှငျ/ကူ အသငျးမှ အခမဲ့ ထပျမံပို့ဆောငျကူညီပေးထားကွောငျး သိရပါသညျ။\nမိဘမြားသတိပွုစရာပါ။ ဒီကာလဟာ သူသူကိုယျကိုယျ အနညျးနဲ့အမြား ပြျောရှငျနကွေခြိနျမို့ “ငါ မိဘပဲ” ဆိုသညျ့ ဖိအားမြိုး မပေးသငျ့ပါ။သငျ့တျောရုံမြှသာ ဆိုဆုံးမသငျ့ပါကွောငျး ခုတော့ မိသားစုတစုလုံး ဖွမေဆညျနိုငျ ရငျကှဲစရာ အဖွဈမြိုး ကွုံကွရရှာလပွေီး …\nသတငျးဓါတျပုံ – အရှငျတဇေ(နာယကဆရာတျော) – ရငျခုနျသံ ရှငျရေးကူညီမှုအသငျး – စြေးကြောငျးတိုကျ၊အုတျတှငျးမွို့ \nPrevious: 2000 Vs 2010 ခုနှစ်တွေက ထိပ်တန်းမင်းသားတွေရဲ့ ရုပ်ရည်တွေကို ယှဉ်တွဲပြသ\nNext: အင်းလျားကန်ဘောင်တွင် အလှဆင်ထားသော ပုသိမ်ထီးများအား ဖြုတ်ယူမှုဖြစ်ပွား


SBS Language | NSW ခြံတစ်ခုမှာ အလုပ်သမားကို တစ်နာရီ ၃ ဒေါ်လာပဲ ပေးလို့ တော်ဝင်စုံစမ်းမှု လုပ်ဖို့ တောင်းဆို\nNSW ခြံတစ်ခုမှာ အလုပ်သမားကို တစ်နာရီ ၃ ဒေါ်လာပဲ ပေးလို့ တော်ဝင်စုံစမ်းမှု လုပ်ဖို့ တောင်းဆို\nThe AWU says workers are being exploited on farms all over Australia. Source: Hulton Archive\nNSW ပြည်နယ်က ခြံတစ်ခုမှာ ပြည်ပနိုင်ငံက အလုပ်သမားတွေကို တစ်နာရီ ၃ ဒေါ်လာပဲ ပေးတဲ့အတွက် အလုပ်သမားတွေအပေါ် မတရားအမြတ်ထုတ်မှုတွေကို တော်ဝင်စုံစမ်းစစ်ဆေးရေးလုပ်ဖို့ တောင်းဆိုနေကြပါတယ်။\nNSW ပြည်နယ် မြောက်ပိုင်းက blueberry ခြံတစ်ခုမှာ ပြည်ပကနေ လာရောက်အလုပ်လုပ်ကိုင်တဲ့ အလုပ်သမားတွေကို တစ်နာရီ ၃ ဒေါ်လာပဲ ပေးတယ်လို့ တွေ့ရှိတာ ဖြစ်ပါတယ်။\nသြစတြေးလျနိုင်ငံရဲ့ အနိမ့်ဆုံးလစာက တစ်နာရီကို ဒေါ်လာ ၂၀ နီးပါး ရှိနေတဲ့အချိန်မှာ တစ်နာရီကို ၃ ဒေါ်လာသာ ပေးတာ ဖြစ်ပါတယ်။\nCoffs Harbour တဝိုက်က blueberry ခြံတွေမှာ အသီးခူးတဲ့ အလုပ်သမားတွေရဲ့ အခြေအနေကို ၃ လကြာ လေ့လာတဲ့အခါမှာ တွေ့ရှိခဲ့တာ ဖြစ်ပါတယ်။\nဒီလို အလုပ်သမားတွေအပေါ် မတရားအမြတ်ထုတ်မှုတွေက သြစတြေးလျ နိုင်ငံတလွှားမှာ ဖြစ်ပေါ်တဲ့အတွက် တော်ဝင်စုံစမ်းစစ်ဆေးရေးလုပ်ဖို့ ဒီကိစ္စကို စုံစမ်းတဲ့ McKell Institute က ပြောပါတယ်။\nအသက် ၄၆ နှစ်အရွယ် Natalie Trigwell ဟာ Nimbin မှာ ဖြစ်ပွားတဲ့ တောမီးလောင်မှုအတွင်း အိမ်က မီးထဲပါသွားလို့ campervan ထဲမှာပဲ နေထိုင်ရတာဖြစ်ပြီး ကြံရာမရတဲ့အဆုံး ဘယ်ရီသီးခူးတဲ့အလုပ်ကို ဝင်လုပ်ခဲ့တာ ဖြစ်ပါတယ်။\nတစ်ရက်ကို ၁၅ ဒေါ်လာ ကနေ ဒေါ်လာ ၂၀ ပဲ ရတယ်လို့ သူမက ပြောပြပါတယ်။\nBackpacker လို့ခေါ်တဲ့ သြစတြေးလျ နိုင်ငံကို အလည်လာရင်း အလုပ်လုပ်ခွင့်ပါ ရတဲ့ တချို့နိုင်ငံသားတွေနဲ့ ပြည်ပကနေ ရွှေ့ပြောင်းနေထိုင်သူ တချို့ဟာလည်း လုပ်ငန်းခွင်မှာ ဖိနှိပ်မှုတွေနဲ့ လစာချိုးနှိမ်မှုတွေ ခံစားရတယ်လို့ ပြောပါတယ်။\nအသက် ၂၈ နှစ်အရွယ် ဂျာမနီနိုင်ငံသား တစ်ဦးဟာ ဆိုရင် တစ်နာရီကို ၃ ဒေါ်လာသာ ရခဲ့ပြီး နောက်ပိုင်းမှာ ပျှမ်းမျှအားဖြင့် တစ်နာရီကို ၆.၂၁ ဒေါ်လာသာ ရရှိခဲ့တယ်လို့ ပြောပြထားပါတယ်။\nသြစတြေးလျနိုင်ငံက အလုပ်သမားသမဂ္ဂ အဖွဲ့ရဲ့ အတွင်းရေးမှူး Daniel Walton က ဒီလို အနိုင်ကျင့်မှုတွေနဲ့ပတ်သက်ပြီး တော်ဝင်စုံစမ်းစစ်ဆေးရေး လုပ်ပေးဖို့ တောင်းဆိုထားပါတယ်။\nဒီလို မတရားမှု လုပ်ရပ်တွေဟာ Coffs Harbour မှာပဲ ဖြစ်နေတာမဟုတ်ပဲ သြစတြေးလျ တခွင်မှာ ဖြစ်နေတာလို့လည်း ပြောပါတယ်။\nAWU National Secretary Daniel Walton says "outrageous exploitation" is occurring on farms all over Australia.\nMr Walton urged Agriculture Minister David Littleproud to supportaroyal commission.\nဒီလို အမြတ်ထုတ်မှုမျိုးကို လူနည်းစုကသာ လုပ်တာဖြစ်ပေမယ့် စိုက်ပျိုးရေးလုပ်ငန်းလုပ်ကိုင်သူ အားလုံးကို နာမည်ပျက်နိုင်တဲ့ အနေအထားဖြစ်တယ်လို့လည်း ပြောပါတယ်။\nDavid Littleproud urges consistency on state borders for ‘forgotten Australians’ in the regions\nဒီလို အနေအထားကို ပြုပြင်ဖို့အတွက် အလုပ်ခေါ်ယူမှု လုပ်ပေးတဲ့ လူတွေကို ပိုမိုစိစစ်ဖို့၊ အနိုင်ကျင့်မှု လုပ်သူကို ပြင်းထန်စွာအရေးယူဖို့နဲ့ သြစတြေးလျနိုင်ငံရဲ့ ဗီဇာစနစ်ကို ပြုပြင်ပြောင်းလဲဖို့အပြင် လုပ်ငန်းခွင်ဝင်ရောက် စစ်ဆေးရေးတွေလည်း လုပ်ဆောင်ဖို့ တိုက်တွန်းထားပါတယ်။